ആചാരലംഘനം നടത്തിയിട്ടുണ്ടെങ്കില് തില്ലങ്കേരിയെ 41 ദിവസം ഭജനമിരുത്താന് തയാര്: സുരേന്ദ്രന് - themediasyndicate\nആചാരലംഘനം നടത്തിയിട്ടുണ്ടെങ്കില് തില്ലങ്കേരിയെ 41 ദിവസം ഭജനമിരുത്താന് തയാര്: സുരേന്ദ്രന്\nകാസർകോട്: ആചാരലംഘനം നടത്തിയിട്ടുണ്ടെങ്കിൽ വത്സൻ തില്ലങ്കേരിയെ 41 ദിവസം ഭജനമിരുത്താൻ സംഘപരിവാർ തയാറാണെന്ന് കെ.സുരേന്ദ്രൻ. കാസർകോട് മധൂറിൽ എൻഡിഎയുടെ നേതൃത്വത്തിൽ നടത്തുന്ന ശബരിമല സംരക്ഷണ രഥയാത്രയുടെ ഉദ്ഘാടന യോഗത്തിലാണു സുരേന്ദ്രന്റെ പരാമർശം.\nതന്ത്രി കൽപിക്കുന്ന പ്രായശ്ചിത്തം ചെയ്താൽ തീരാവുന്നകുറ്റമേ വത്സൻ തില്ലങ്കേരി ചെയ്തിട്ടുള്ളൂ.എന്നാൽ ഈശ്വരനാമത്തിൽ പ്രതിജ്ഞ ചെയ്തു ദേവസ്വം ബോർഡിൽ അംഗമായ ശങ്കർ ദാസ് ചെയ്തതു പൊറുക്കാനാവാത്ത തെറ്റാണ്. തങ്ങൾ കോടതിയെ സമീപിച്ചാൽ ശങ്കർ ദാസ് കുടുങ്ങുമെന്നും സുരേന്ദ്രൻ പറഞ്ഞു. ബിജെപി അധ്യക്ഷൻ പി.എസ്.ശ്രീധരൻ പിള്ളയും തുഷാർ വെള്ളാപ്പള്ളിയും നയിക്കുന്ന ശബരിമല സംരക്ഷണ രഥയാത്ര ബി.എസ്.യെഡിയൂരപ്പ ഉദ്ഘാടനം ചെയ്തു.\nഇരുമുടിക്കെട്ടില്ലാതെ പതിനെട്ടാം പടിയില് നിന്നത് അറിവില്ലായ്മകൊണ്ടെന്ന് ആർഎസ്എസ് നേതാവ് വത്സൻ തില്ലങ്കേരി നേരത്തെ പറഞ്ഞിരുന്നു. പടികയറിയ സാഹചര്യം ഒഴിവാക്കാമായിരുന്നുവെന്നും മനോരമ ന്യൂസ് കൗണ്ടർപോയിന്റിൽ തില്ലങ്കേരി പറഞ്ഞു. ഇരുമുടിക്കെട്ടില്ലാതെ പടി കയറിയതിന് അയ്യപ്പൻ തന്നോട് ക്ഷമിക്കട്ടെ. പ്രതിഷേധക്കാരെ നിയന്ത്രിക്കാൻ ശ്രമിക്കുമ്പോഴാണ് ഇതുണ്ടായതെന്നും തില്ലങ്കേരി പറഞ്ഞു. ആ വാക്കുകളുടെ ഓര്‍മ ആളുകളില് മങ്ങും മുന്‍പാണ് സുരേന്ദ്രന് ആചാര ലംഘനം നടന്നില്ലെന്ന് ഉറച്ചു പറയുന്നത്. തില്ലങ്കേരിയും ദേവസ്വം ബോർഡംഗം കെപി ശങ്കരദാസും ഇരുമുടിക്കെട്ടില്ലാതെ പതിനെട്ടാംപടി കയറിയത് വലിയ വിവാദമായിരുന്നു.\nഇരുമുടിക്കെട്ടില്ലാതെ പതിനെട്ടാംപടി ചവിട്ടുന്നത് ആചാരലംഘനമെന്ന് ശബരിമല തന്ത്രി കണ്ഠര് രാജീവര് . ഇരുമുടിക്കെട്ടില്ലാതെ പതിനെട്ടാം പടി ചവിട്ടാന് അനുവാദമുള്ളത് പന്തളം രാജകുടുംബത്തിനും തന്ത്രിക്കും മേല്‍ശാന്തിക്കും മാത്രമാണെന്നും അദ്ദേഹം പറഞ്ഞു.\nTags: ആചാരലംഘനം നടത്തിയിട്ടുണ്ടെങ്കില് തില്ലങ്കേരിയെ 41 ദിവസം ഭജനമിരുത്താന് തയാര്: സുരേന്ദ്രന്\nജോയ് ആലൂക്കാസില് വമ്പന് റെയ്ഡ്; വാര്‍ത്ത മുക്കിയ മാധ്യമങ്ങള്‍ക്കെതിരെ അഡ്വ. ജയശങ്കര്\nഎയര് ഇന്ത്യയുടെ 100 ശതമാനം ഓഹരികളും വിറ്റേക്കും


ജമ്മു കാശ്‌മീരിൽ ഭീകരരും സൈന്യവും ഏറ്റുമുട്ടുന്നു: മൂന്ന് പേർ കൊല്ലപ്പെട്ടു-J&K: One killed in Sopore’s Baramullah, two bodies recovered from Hajin\nതിങ്കളാഴ്ചയ്ക്ക് ശേഷം ഉത്തര കശ്മീർ മേഖലയിൽ ആറ് നാട്ടുകാർക്കാണ് ജീവൻ നഷ്ടമായത്\nUpdated: May 5, 2018 12:14:31 pm\nബരാമുല്ല: ജമ്മു കശ്മീരിലെ ബരാമുല്ല ജില്ലയിലെ സോപൂർ ഏരിയയിൽ 35 വയസ് പ്രായം തോന്നിക്കുന്ന തോക്കുധാരിയായ ഒരാൾ വെടിയേറ്റ് മരിച്ചു. ഇയാൾ ആരാണെന്ന് തിരിച്ചറിഞ്ഞിട്ടില്ല. സൈന്യവും ഭീകരരും തമ്മിൽ ഇവിടെ ഏറ്റുമുട്ടൽ തുടരുകയാണ്.\nബരാമുല്ലയിൽ നടന്ന ഏറ്റുമുട്ടലിൽ പ്രദേശവാസിയായ മിർ മുഹമ്മദ് അഷ്റഫ് വെടിയേറ്റ് മരിച്ചു. ഇദ്ദേഹത്തിന്റെ ഭാര്യ സലീമയെ ഗുരുതരമായ പരുക്കുകളോടെ ശ്രീനഗറിലെ ആശുപത്രിയിൽ പ്രവേശിപ്പിച്ചു. അതേസമയം ഹജിൻ മേഖലയിൽ ഇന്നലെ രാത്രി പ്രദേശവാസികളായ രണ്ട് പേരുടെ മൃതദേഹം കണ്ടെത്തി. ഇതോടെ മണിക്കൂറുകൾക്കകം മൂന്ന് കശ്മീർ സ്വദേശികളും ഒരു ഭീകരനുമാണ് കശ്മീരിൽ വെടിയേറ്റ് മരിച്ചത്.\nഭീകരർ മേഖലയിലെ ഒരു വീട്ടിലേക്ക് അതിക്രമിച്ച് കയറി ഇവിടെയുണ്ടായിരുന്ന ഹസൻ ദർ (45), അഹമ്മദ് ദർ (26) എന്നിവരെ ബന്ദികളാക്കി തട്ടിക്കൊണ്ടുപോയി. ഇവരുടെ മൃതദേഹമാണ് പിന്നീട് ഹജിൻ മേഖലയിൽ കണ്ടെത്തിയത്. പ്രദേശവാസികളെ ബന്ദികളാക്കി തട്ടിക്കൊണ്ടുപോയ ശേഷം കൊലപ്പെടുത്തുന്ന രീതി ഭീകരർ തുടരുകയാണെന്ന് സൈനിക വക്താവ് പത്രക്കുറിപ്പിൽ അറിയിച്ചു.\nതിങ്കളാഴ്ചയ്ക്ക് ശേഷം ഉത്തര കശ്മീർ മേഖലയിൽ ആറ് നാട്ടുകാർക്കാണ് ജീവൻ നഷ്ടമായത്. ബരാമുല്ലയിലാണ് ഇവരിൽ നാല് പേരെയും ഭീകരർ വധിച്ചത്. ഭീകരർ ആക്രമണത്തിന്റെ ഉത്തരവാദിത്തം ഏറ്റെടുത്തിട്ടില്ലെങ്കിലും ലഷ്‌കർ ഭീകരെയാണ് പൊലീസ് കുറ്റപ്പെടുത്തിയത്.\nWeb Title: Jk one killed in sopores baramullah two bodies recovered from hajin


ഇണ – Fr Joseph Vattakalam\nമുറ്റത്തെ ചെടികൾക്കിടയിലാണ് കുരുവികൾ കൂടുവെച്ചത്. ഒരു പ്രഭാതത്തിൽ കലപില ചിലയ്ക്കുന്ന കുഞ്ഞി കുരുവിയുടെ സ്വരം കേട്ടാണ് ആ കൂടു ശ്രദ്ധയിൽപ്പെടുന്നത്. ചെടികൾക്കിടയിൽ തേൻകുടിച്ച് പറന്നു നടക്കുന്ന കുരുവികളെ മിക്കപ്പോഴും കാണാറുണ്ടായിരുന്നു. വർണ്ണത്തൂവലുകളുള്ള ആൺകുരുവിയെ വേഗത്തിൽ തിരിച്ചറിയാം. വലിപ്പത്തിൽ അൽപ്പം ചെറുതാണ് പെൺകുരുവികൾ.\nഇണചേർന്ന് പെരുകാനും വംശം നിലനിർത്താനും ആണും പെണ്ണും കൂടിയേതീരൂ. എന്നാൽ എല്ലാ ജീവികൾക്കും ഓരോ ഇണവീതം കാണപ്പെടുന്നില്ലല്ലോ. പശുവിനെ വളർത്തുന്ന എല്ലാ വീട്ടിലും കാള ഉണ്ടാവില്ല. വീട്ടിൽ വളർത്തുന്ന പട്ടിയും പൂച്ചയും എല്ലാം സമയമാകുമ്പോൾ ഇണ തേടിപ്പോകുന്നത് കണ്ടിട്ടില്ലേ?\nഎന്നാൽ മനുഷ്യരായ നമ്മെ ദൈവം സൃഷ്ടിച്ചത് അങ്ങനെയല്ല. ദൈവത്തിന്റെ ഛായയിൽ സൃഷ്ടിക്കപ്പെട്ട മനുഷ്യൻ അവന്റെ എല്ലാ കാര്യങ്ങളിലും അവൻ മറ്റു ജീവികളിൽ നിന്നും വ്യത്യസ്തനായിരിക്കണമല്ലോ. ദൈവം അവരെ ഇങ്ങനെ അനുഗ്രഹിച്ചു: ‘സന്താനപുഷ്ടിയുള്ളവരായി പെരുകുവിൻ’ (ഉൽപ്പ. 1 :8 ) എന്നാൽ ഇണയെ തിരഞ്ഞെടുക്കുന്ന കാര്യത്തിൽ മറ്റുജീവികൾക്കുള്ള സ്വാതന്ത്ര്യം ദൈവം മനുഷ്യന് നൽകിയില്ല. കാരണം അവൻ മൃഗങ്ങളെപ്പോലെ കേവലം ഇണചേരാനും വംശം നിലനിർത്താനും വേണ്ടി മാത്രമല്ല ഇണയെ തേടേണ്ടത്. അതുകൊണ്ടാണ് ദൈവം ഇപ്രകാരം പറയുന്നത്.\n‘മനുഷ്യൻ ഏകനായിരിക്കുന്നത് നന്നല്ല അവനു ചേർന്ന ഇണയെ ഞാൻ നൽകും” (ഉൽപ്പ.2:18 ).\nഎന്നാൽ ഈ സത്യം ഗ്രഹിക്കാതെ ഇന്ന് സ്വന്തമായി ഇണയെ തേടിപ്പിടിക്കുന്നവർ ഏറെയായിരുന്നു. സ്വന്തം ഇഷ്ടത്തിന് മാത്രം പ്രധാന്യം നൽകി രൂപപ്പെടുത്തുന്ന എത്രയോ ദാമ്പത്യ ബന്ധങ്ങളാണ് തകർന്നുക്കൊണ്ടിരിക്കുന്നത്. ദൈവത്തെ കൂടാതെ മനുഷ്യന് ഒന്നും ചെയ്യാൻ സാധ്യമല്ലെങ്കിൽ (യോഹ. 15 : 15 ) ദൈവത്തെ കൂടാതെ അങ്ങനെ ദാമ്പത്യബന്ധവും കുടുംബ ജീവിതവും നിലനിൽക്കും? ദൈവം നമ്മുക്ക് നൽകിയ ചേർന്ന ഇണയെ തള്ളിക്കളയാനുള്ള സ്വതന്ത്രവും നമുക്കില്ല. ദൈവം നമുക്ക് നൽകിയ ഇണയെക്കാൾ യോജിച്ച മറ്റൊരിണയെ തേടിപ്പിടിക്കാനുമാവില്ല.\nദൈവം സംയോജിപ്പിച്ചത് മനുഷ്യൻ വേർപ്പെടുത്താതിരിക്കട്ടെ (മർക്കോ. 10 :9 ) എന്നാണല്ലോ എഴുതപ്പെട്ടിരിക്കുന്നത്.\nമനുഷ്യബന്ധങ്ങളുടെ പാവനതയെയും ദാമ്പത്യബന്ധത്തിന്റെ പവിത്രതയെയും കുറിച്ച് ചെറുപ്പത്തിലേ തന്നെ അറിവുള്ളവരാകണം. ലൈംഗിക അരാജകത്വം ഒരു സ്വന്തത്ര്യമല്ലെന്നും ലൈംഗികബന്ധം വിവാഹമെന്ന പരിപാവനമായ കൂദാശയുടെ അവിഭാജ്യഘടകമാണെന്നും കുട്ടികൾ ഗ്രഹിക്കണം. മറ്റൊരു ജീവിയെപ്പോലെ തിന്നു കുടിച്ചും ഉറങ്ങിയും ഇണചേർന്നും കഴിയേണ്ടവരല്ല നമ്മൾ. കുടുംബജീവിതത്തിലേക്കാണ്\nദൈവം നമ്മെ വിളിച്ചിരിക്കുന്നതെങ്കിൽ ചേർന്ന ഇണയെ തരാൻ ദൈവത്തോട് പ്രാർത്ഥിക്കണം. മനോഹരമായ ഒരു കുടുംബ ജീവിതത്തിലേക്ക് ദൈവത്തിന്റെയും മാതാപിതാക്കളുടെയും അനുഗ്രഹാശ്ശിസുകളോടെ കടന്നുവരണം. അപ്പോൾ സ്വർഗ്ഗസമാനമായ ഒരു ജീവിതത്തിന്ഇവിടെത്തന്നെ നമ്മൾ അർഹരാകും.\nആർച്ചു ഡീക്കനായ വി. വിൻസെന്റ്


പാടിയേടത്ത് വര്‍ഗീസ് ഇട്ടന് പിള്ള (97) നിര്യാതനായി\nJanuary 11, 2018 , പി.പി. ചെറിയാന്\nമൂവാറ്റുപുഴ: ആദ്യ കാലത്തെ പ്രമുഖ ഗവണ്മെന്റ് കോണ്‍ട്രാക്ടറും സാമൂഹിക പ്രവര്‍ത്തകനും സഭാ നേതാവുമായ പി.വി. ഇട്ടന് പിള്ള (പാടിയേടത്ത് വര്‍ഗീസ് ഇട്ടന് പിള്ള) ഊരമനയിലെ സ്വവസതിയില് നിര്യാതനായി. കോലഞ്ചേരി മലങ്കര മെഡിക്കല് കോളജ്, സെന്റ് പീറ്റേഴ്‌സ് കോളജ് എന്നിവയുടെ മാനേജിംഗ് കമ്മിറ്റി അംഗമാണ്. ഊരമന സെന്റ് ജോര്‍ജ് താബോര് ചര്‍ച്ചിന്റെ സ്ഥാപകനാണ്. ദീര്‍ഘകാലം പള്ളി ട്രസ്റ്റി ആയും ഭദാസന കമ്മിറ്റി അംഗമായും പ്രവര്‍ത്തിച്ചിട്ടുണ്ട്.\nഭാര്യ പരേതയായ ഏലിയാമ്മ പാമ്പാക്കുട കല്ലിടിക്കില് കുടുംബാംഗമായിരുന്നു.\nമക്കള്: മേരി ഈപ്പന്, ഷെവ. ജോര്‍ജ് ഇട്ടന്, ജെയിംസ് ഇട്ടന്, ജോയി ഇട്ടന് (ഫൊക്കാന എക്സിക്യൂട്ടീവ് വൈസ് പ്രസിഡന്റ്), ഡെയ്‌സി പോള് (എല്ലാവരും ന്യൂയോര്‍ക്ക് വെസ്റ്റ്ചെസ്റ്ററില് താമസിക്കുന്നു).\nമരുമക്കള്: വെരി റവ. ഈപ്പന് ഈഴമാലില് കോര് എപ്പിസ്‌കോപ്പ, മേരി ജോര്‍ജ്, സെലിനാമ്മ ജെയിംസ്, ജസി ഇട്ടന്, എബി പോള്.\nസംസ്‌കാരം ജനുവരി 14 ഞായറാഴ്ച ഉച്ചയ്ക്ക്2മണിക്ക് സെന്റ് ജോര്‍ജ് താബോര് പള്ളിയില്.


Balachandra Menon കുതിച്ചുയരുന്ന ഇന്ധന വില വർധനവിനെതിരെ ഫേസ്ബുക്കിൽ പരിഹാസ പോസ്റ്റുമായി പ്രശസ്ത നടൻ ബാലചന്ദ്രമേനോൻ. ബജറ്റ് ദിനത്തിൽ പ്രസക്തമായ കാര്യമെന്ന തലക്കെട്ടോടെയായിരുന്നു മേനോൻ്റെ വിമർശനം. Balachandra Menon 1963-ലേയും 2021-ലേയും പെട്രോൾ ബില്ലുകളാണ് മേനോൻ ഫേസ്ബുക്കിൽ ഷെയർ ചെയ്തത്. 1963-ൽ ഒരു ലിറ്റർ പെട്രോളിന് 72 പൈസയായിരുന്നു. 2021-ൽ അതേ അളവിൽ പെട്രോൾ കിട്ടാൻ 88 രൂപ നൽകണം. നാം പുരോഗമിക്കുന്നില്ലെന്ന് ആരാണ് പറയുന്നത്. ഉടൻ സെഞ്ച്വറി അടിക്കും എന്നാണ് മേനോൻ്റെ പരിഹാസം കലർന്ന വാക്കുകൾ. More


നെടുമ്പാശ്ശേരി വിമാനത്താവളത്തില് നിന്നും4മാസത്തേക്ക് ഇനി പകല് സമയ സര്‍വീസുകള് ഇല്ല | New schedule in Kochi International airport, no more day time service - Malayalam Oneindia\nUpdated: Thu, Nov 21, 2019, 16:32 [IST]\nദില്ലി: റണ്‍വേയില് റീ-കാര്‍പെറ്റിംഗ് ജോലികള് നടക്കുന്നതിനാല് കൊച്ചി അന്താരാഷ്ട്ര വിമാനത്താവളത്തില് നിന്നും പകല് സര്‍വീസുകള് റദ്ദാക്കി. നവംബര് 20 മുതല് നാല് മാസത്തേക്ക് പകല് സര്‍വീസുകളുടെ സമയം മാറ്റി നല്‍കാന് കൊച്ചി ഇന്റര്‍നാഷണല് എയര്‍പോര്‍ട്ട് ലിമിറ്റഡ് (സിയാല്) എല്ലാ എയര്‍ലൈന്‍സ് ഓപ്പറേറ്റര്‍മാര്‍ക്കും നിര്‍ദ്ദേശം നല്‍കി. ബുധനാഴ്ച ആരംഭിക്കുന്ന റീ-കാര്‍പെറ്റിംഗ് പ്രവൃത്തികള് 2020 മാര്‍ച്ച് 28 വരെ തുടരും. ആ കാലയളവില് രാവിലെ 10 മുതല് വൈകുന്നേരം6വരെ വിമാനത്താവളത്തില് നിന്നും സർവീസുകൾ ഉണ്ടാകില്ല. പകല് സര്‍വീസുകള് നടത്തുന്ന ഫ്‌ലൈറ്റുകള് രാത്രിയിലേക്ക് മാറ്റാനാണ് തീരുമാനം.\nമുന്‍കൂട്ടി ബുക്ക് ചെയ്ത യാത്രക്കാര്‍ക്ക് പുതിയ സമയം നല്‍കണമെന്ന് വിമാനക്കമ്പനികളെ സിയാല് ഇതിനോടകം അറിയിച്ചിട്ടുണ്ട്. നിലവില്, ഒരു ദിവസം 240 വിമാന സര്‍വീസുകള് സിയാല് കൈകാര്യം ചെയ്യുന്നുണ്ട്. അന്താരാഷ്ട്ര വിമാനങ്ങളില് ഭൂരിഭാഗവും വൈകുന്നേരം6മുതല് രാവിലെ9വരെ സര്‍വീസ് നടത്തുന്നതിനാല് സമയമാറ്റം അന്താരാഷ്ട്ര ഗതാഗതത്തെ വലിയ തോതില് ബാധിക്കില്ല.\nഎന്നാല് ആഭ്യന്തര സേവനങ്ങളില് 35 എണ്ണം വീണ്ടും ഷെഡ്യൂള് ചെയ്യേണ്ടതുണ്ട്. റണ്‍വേ പുനര്‍നിര്‍മ്മാണ പ്രവര്‍ത്തനങ്ങള് കാരണം 2019 നവംബര് 20 മുതല് കൊച്ചി വിമാനത്താവളം അടച്ചിടുമെന്ന് തെറ്റായ വിവരങ്ങള് പ്രചരിക്കുന്നതായി വിമാനത്താവള അതോറിറ്റി അറിയിച്ചു. എന്നാല് പകല് സമയത്തെ വിമാനങ്ങളുടെ ഷെഡ്യൂളില് മാത്രമേ മാറ്റമുണ്ടാകൂ. വിമാനത്താവളം യാതൊരു നിയന്ത്രണവുമില്ലാതെ വൈകുന്നേരം6മുതല് രാവിലെ 10 വരെ സാധാരണ നിലയിൽ പ്രവര്‍ത്തനം നടത്തും.\nവിമാനത്താവളങ്ങളുടെ ഔദ്യോഗിക വെബ്സൈറ്റ് പ്രകാരം എല്ലാ വിമാനത്താവളങ്ങളും ഏകദേശം 10 വര്‍ഷത്തിലൊരിക്കല് അവരുടെ റണ്‍വേകള് റീ കാര്‍പ്പെറ്റിംഗ് നടത്തണം. കൊച്ചി വിമാനത്താവളം 1999ലാണ് വാണിജ്യ പ്രവര്‍ത്തനം ആരംഭിക്കുന്നത്. 2009ല് അതിന്റെ റണ്‍വേ ആദ്യമായി റീ കാര്‍പെറ്റിംഗ് നടത്തി. 3400 മീറ്റര് നീളവും 60 മീറ്റര് വീതിയുമുള്ള റണ്‍വേയ്ക്കായി നിശ്ചയിച്ച രണ്ടാമത്തെ റീ കാര്‍പെറ്റിംഗ് ജോലിയാണ് ഇപ്പോഴത്തേത്. 151 കോടി രൂപയാണ് ഇതിനായി കണക്കാക്കിയിരിക്കുന്നത്. റണ്‍വേയുടെ മുഴുവന് ഭാഗവും റീ ടാറിംഗ്, മെയിന്റനന്‍സ്, ഓവര്‍ഹോളിംഗ്, ടാക്‌സി വേ എന്നീ പ്രവൃത്തികളാണ് നടക്കുക.\nകൂടുതൽ nedumbassery airport വാർത്തകൾ\nനെടുമ്പാശ്ശേരി വിമാനത്താവളത്തിൽ വാനരൻ: പുലിവാല് പിടിച്ച് അധികൃതർ, ദൃശ്യങ്ങള് പുറത്ത്!!\nനെടുമ്പാശേരി വിമാനത്താവളത്തിന് ബോംബ് ഭീഷണി\nnedumbassery airport flight നെടുമ്പാശ്ശേരി വിമാനം\nNew schedule in Kochi International airport, no more day time service


വാളയാര് പീഡനക്കേസ്: കുറ്റക്കാര് ആരായാലും രക്ഷപ്പെടാന് അനുവദിക്കരുതെന്ന് സിപിഎം-Valayar Rape Case Issue CPIM Palakkad District Committee\nValayar Rape Case Issue Cpim Palakkad District Committee\nവാളയാര് പീഡനക്കേസ്: കുറ്റക്കാര് ആരായാലും രക്ഷപ്പെടാന് അനുവദിക്കരുതെന്ന് സിപിഎം\nകോടതി വെറുതേവിട്ട പ്രതികള്‍ക്ക് സിപിഎമ്മുമായി അടുത്ത ബന്ധമുണ്ടെന്ന തരത്തില് വാര്‍ത്തകള് നേരത്തെ പുറത്തുവന്നിരുന്നു\nOctober 28, 2019 07:52:59 am\nപാലക്കാട്: വാളയാര് പീഡനക്കേസിലെ പ്രതികളെ വെറുതേവിട്ട സംഭവത്തില് പ്രതികരണവുമായി സിപിഎം പാലക്കാട് ജില്ലാ കമ്മിറ്റി. പെണ്‍കുട്ടികള് മരിക്കാനിടയായ സംഭവത്തില് കുറ്റക്കാര് ആരായാലും ശിക്ഷിക്കപ്പെടണമെന്ന് ജില്ലാ കമ്മിറ്റി ആവശ്യപ്പെട്ടും. കുറ്റക്കാര് ശിക്ഷിക്കപ്പെടുന്നതിനു വേണ്ടി ആവശ്യമായ എല്ലാ നടപടികളും സര്‍ക്കാര് സ്വീകരിക്കണമെന്ന് സിപിഎം ജില്ലാ കമ്മിറ്റി പ്രസ്താവനയിലൂടെ ആവശ്യപ്പെട്ടു.\nപെണ്‍കുട്ടികളുടെ കുടുംബത്തിനു നീതി കിട്ടണം. കുറ്റക്കാര് ആരായാലും രക്ഷപ്പെടാന് അനുവദിക്കരുത്. അവരെ നിയമത്തിനു മുന്നിലെത്തിക്കാന് സര്‍ക്കാര് കര്‍ശന നടപടി സ്വീകരിക്കണം. കേസ് വാദിക്കുന്നതില് പ്രോസിക്യൂഷനോ, അന്വേഷണത്തില് പൊലീസിനു വീഴ്ചയുണ്ടായിട്ടുണ്ടോ എന്ന് സര്‍ക്കാര് പരിശോധിക്കണം. കുട്ടികളുടെ മരണം സംബന്ധിച്ചു സമഗ്ര അന്വേഷണം നടക്കണം. സംഭവത്തിലെ ദുരൂഹത നീക്കി യാഥാര്‍ഥ്യം പുറത്തുകൊണ്ടുവരണമെന്നും സിപിഎം ജില്ലാ കമ്മിറ്റി ആവശ്യപ്പെട്ടു.\nRead Also: വാളയാര്: മുഖ്യമന്ത്രിയുടെ ഫെയ്‌സ്‌ബുക്ക് പോസ്റ്റിലും പ്രതിഷേധം\nപോക്‌സോ കോടതി വിധിക്കെതിരെ അപ്പീല് പോകാനുള്ള തീരുമാനത്തെ സിപിഎം പാലക്കാട് ജില്ലാ കമ്മിറ്റി സ്വാഗതം ചെയ്തു. വീഴ്ച കൂടാതെ കാര്യങ്ങള് അന്വേഷിച്ചു നടപടി സ്വീകരിക്കുന്നതിനുള്ള ഇടപെടല് സര്‍ക്കാര് നടത്തണമെന്നും സിപിഎം ജില്ലാ കമ്മിറ്റി പ്രസ്താവനയിലൂടെ ആവശ്യപ്പെട്ടിട്ടുണ്ട്. കോടതി വെറുതേവിട്ട പ്രതികള്‍ക്ക് സിപിഎമ്മുമായി അടുത്ത ബന്ധമുണ്ടെന്ന തരത്തില് വാര്‍ത്തകള് നേരത്തെ പുറത്തുവന്നിരുന്നു. വാളയാര് പീഡനക്കേസ് പ്രതികള്‍ക്ക് പാര്‍ട്ടിയുമായി ബന്ധമില്ലെന്ന് സിപിഎം പറഞ്ഞിരുന്നു. കേസില് പാര്‍ട്ടി ഇടപെട്ടിട്ടില്ലെന്നും അപ്പീല് പോകണമെന്നും പുതുശേരി ഏരിയ സെക്രട്ടറി സുഭാഷ് ചന്ദ്രബോസ് മനോരമ ന്യൂസിനോടു പറഞ്ഞു.\nഅതേസമയം, വാളയാർ കേസിൽ ആവശ്യമെങ്കിൽ പുനരന്വേഷണം നടത്തുമെന്ന് നിയമമന്ത്രി എ.കെ.ബാലൻ പറഞ്ഞു. രണ്ടു തലത്തിലുള്ള അന്വേഷണം നടക്കും. പൊലീസ് അന്വേഷണത്തിലെ വീഴ്ച പരിശോധിക്കും. ഡിഐജിയായിരിക്കും പൊലീസ് അന്വേഷണത്തിലെ വീഴ്ച പരിശോധിക്കുകയെന്നും മന്ത്രി പറഞ്ഞു. ഡിഐജിയുടെ റിപ്പോര്‍ട്ടിനു ശേഷം ആവശ്യമെങ്കില് പുനരന്വേഷണം നടത്തും. കേസ് നടത്തിപ്പിലെ വീഴ്‌ച പ്രേസിക്യൂഷന് ഡയറക്ടര് ജനറല് അന്വേഷിക്കുമെന്നും മന്ത്രി വ്യക്തമാക്കി.\nRead Also: സംസ്ഥാനത്തിനേറ്റ കളങ്കം നീക്കണം; വാളയാര് കേസില് മുഖ്യമന്ത്രി ഇടപെടണമെന്ന് ആനിരാജ\nവാളയാർ പീഡനക്കേസിൽ പ്രതികളെ വെറുതെ വിട്ടതിനെതിരെ അപ്പീൽ നൽകുമെന്ന് പൊലീസ് നേരത്തെ അറിയിച്ചിരുന്നു. പൊലീസിന് വീഴ്ച സംഭവിച്ചിട്ടില്ലെന്നും കേസിന്റെ ഗൗരവം മനസിലാക്കിയാണ് അപ്പീൽ നൽകുന്നതെന്നുമാണ് പൊലീസ് പറയുന്നത്. എന്നാൽ, പൊലീസിന്റെ അപ്പീലിൽ വിശ്വാസമില്ലെന്നും കേസ് സ്വതന്ത്ര ഏജൻസി അന്വേഷിക്കണമെന്നും കുട്ടികളുടെ മാതാപിതാക്കൾ പറയുന്നു.\nTags: CPIM, LDF, rape cases\nആശങ്കയുടെ ആഴം; രക്ഷാപ്രവര്‍ത്തനം തല്‍ക്കാലത്തേക്ക് നിര്‍ത്തി, കുട്ടിക്ക് ജീവനുണ്ടെന്ന് റിപ്പോര്‍ട്ട്\nബലാത്സംഗ ആരോപണ കേസ്: അനുരാഗ് കശ്യപ് നാളെ മുംബൈ പൊലീസിന് മുന്നിൽ ഹാജരാകും\nഅനില് നമ്പ്യാരെ തള്ളിപ്പറഞ്ഞ ബിജെപിക്ക് എന്തോ മറച്ചുവയ്ക്കാനുണ്ടെന്ന് സിപിഎം


ഞാനും എന്‍റെ ചേച്ചിമാരും5[രാമന്] – Kambikuttan kambistories\nഞാനും എന്‍റെ ചേച്ചിമാരും5[രാമന്] 1388\nKambi Views 639246\nഞാനും എന്‍റെ ചേച്ചിമാരും 5\nNjaanum Ente chechimaarum Part5| Author : Raman\n“ഹലോ കിച്ചൂ… നീ എവിടെ പോയി കിടക്ക… മര്യാദക്ക് വേഗം വന്നോ… നീ കേൾക്കുന്നുണ്ടോ ” ഫോൺ എടുത്തപ്പഴേ ദേവുവിന്റെ ചോദ്യമെത്തി.\n“വേണ്ട നീ വേഗം വന്നേ…” അവൾ കുറച്ച് കടുപ്പത്തിൽ പറഞ്ഞു ഫോൺ വെച്ചു. ഞാൻ താഴാൻ തുടങ്ങുന്ന എരിയുന്ന സൂര്യനെ നോക്കി ഒന്ന് കണ്ണടച്ചു. അച്ചുവിന്റെ മുഖം മനസ്സിലേക്ക് വന്നപ്പോൾ ഒരു വിങ്ങൽ. പിന്നെ ഋഷിയുടെ മുഖമാണ് വന്നത് ആ നിമിഷം എനിക്ക് അടക്കാനാകാത്ത ദേഷ്യം വന്നു. അവനെ അങ്ങനെ വിട്ടുകൂടാ… എന്തെങ്കിലും പണി അവന് കൊടുക്കണം. ഞാൻ പെട്ടന്ന് ഫോണെടുത്തു റോഷനെ വിളിച്ചു.\n“എടാ നീ ഇപ്പോ എവിടെയുണ്ട്?….”\n“എന്താടാ ഞാൻ വീട്ടില എന്ത് പറ്റി വല്ല പണിയും കിട്ടിയോ ” അവന്റ പരിഹാസത്തിലുള്ള ചോദ്യം. ഞാൻ പല്ലുകടിച്ചു.\n“എടാ ഒരാളെ പൊക്കണം ഉടൻ തന്നെ ” എന്റെ മനസ്സിലുള്ള ദേഷ്യം ആ വാക്കിലൂടെ പുറത്തുവന്നതെന്ന് ഉറപ്പ്. അവന് ഒന്ന് നിശബ്ദതമായി.\n“എടാ ചെറ്റേ. ഞാനെന്താ വല്ല്യ ഡോൺ ആണോ നീ പറയുമ്പോൾ പറയുമ്പോൾ പൊക്കാനും തല്ലാനും… ദേ ഞാൻ ഒരു കാര്യം പറയാം ഇനി മേലാൽ ഇങ്ങനത്തെ കാര്യം പറഞ്ഞു എന്റെ അടുത്ത് വന്നാലുണ്ടല്ലോ.ഒരാളെ പൊക്കിയ ക്ഷീണം ഇത് വരെ മാറിയില്ല അപ്പഴാ അവന് അടുത്തത് ” റോഷൻ അപ്പുറത്തു നിന്ന് കാറി. എന്റെ പക അതോടെ അണഞ്ഞു.\n” എന്താടാ റോഷ. നീ ഇങ്ങനെ പറയല്ലേ. ഒന്നുല്ലേലും നിനക്ക് വേണ്ടി ഞാൻ എത്ര തല്ലു കൊണ്ടിട്ടുണ്ട്. അതൊന്നും നീ ഇത്ര വേഗം മറക്കുമെന്ന് ഞാൻ കരുതിയില്ല. സോറി ടാ എന്റെ മിസ്റ്റേക്ക് ആണ്. ഞാൻ നിന്നെ വിളിക്കരുതായിരുന്നു ” ഞാൻ സെന്റി വാരി വിതറി. ശബ്‌ദം താഴ്ത്തി പറഞ്ഞതും അവന് അപ്പുറത്തുനിന്ന് പല്ലുകടിക്കുന്നത് ഞാൻ ഫോണിലൂടെ വെക്തമായി കേട്ടു. ഇങ്ങനെ ഒന്നും പറഞ്ഞില്ലേൽ തെണ്ടി ഒഴിവാകും.\nTags: Achu, Chechi kadhakal, chechikadhakal, devu, kambi kathakal, kambikadhakal, kambikathakal, Kichu, LOve, Raman, നിഷിദ്ധ സംഗമം, പ്രണയം, രാമന്\nഅവന് എനിക്ക് ചോറുവാരി തന്നാൽ ഞങ്ങൾ പ്രേമത്തിലാണല്ലേ..?\nഒരിക്കലും പ്രേമം ആകില്ല …\nഇന്നത്തെ സമൂഹത്തിൻ്റെ ഒരു പോക്ക് വെച്ച് ഒരു അഞ്ചാറ് വർഷം കഴിഞ്ഞാൽ അന്നത്തെ സ്ത്രീകൾ ഇങ്ങനെ ചൊതിക്കും\n“”എൻ്റെ യോനിയിൽ അവൻ്റെ സാധനം ഒന്ന് കയറിയാൽ അത് പ്രേമം ആകുമോ എന്ന്””\nസ്വന്തം പ്രണയിനിയോ ഭാര്യയോ മറ്റൊരാളുമായി അടുത്തിടപഴകുന്ന കാഴ്ച കാണുമ്പോൾ ഹൃദയം തകരുന്ന പുരുഷന്മാർ അവരവരുടെ ഭാര്യമാർ ജോലി ചെയ്യുന്ന സ്ഥാപനങ്ങളിൽ പോയി നോക്കിയാൽ വല്ല അറ്റാക്കും വന്ന് ചാകും\nNalla story ❤💋\nVarum. Upcoming storiesil kanunnund\nമച്ചാനെ ഈ upcoming സ്റ്റോറീസ് എങ്ങെനയാ നോക്കുന്നെ??? 😶\nRaman bro exam okke kazhjille pever okke examil kanicho. Waiting for next part ❤


അതിനിർണായക ഘട്ടത്തിലൂടെയാണ് കടന്നുപോകുന്നതെന്ന് മുഖ്യമന്ത്രി.\nAug 27, 2020, 6:30 PM\nതിരുവനന്തപുരം: സംസ്ഥാനത്ത് ഇന്ന് 2406 പേർക്ക് കോവിഡ് സ്ഥിരീകരിച്ചു. ഇതിൽ 2067 കേസുകളും സമ്പർക്കത്തിലൂടെയാണ്. 10 മരണവും റിപ്പോർട്ട് ചെയ്തിട്ടുണ്ട്. രോഗം സ്ഥിരീകരിച്ച് ചികിത്സയിലായിരുന്ന 2067 പേരുടെ പരിശോധനാഫലം നെഗറ്റീവ് ആയി.\nകോവിഡ് മഹാമാരിയുടെ അതിനിർണായകമായ ഘട്ടത്തിലൂടെയാണ് കടന്നുപോകുന്നതെന്ന് മുഖ്യമന്ത്രി പിണറായി വിജയൻ പറഞ്ഞു. രോഗത്തിന്റെ അവസ്ഥ ഉച്ഛസ്ഥായിലാണെന്ന് പറയാനാകില്ല. ലോകത്ത് കോവിഡ് ആദ്യം റിപ്പോർട്ട് ചെയ്യപ്പെട്ട സ്ഥലങ്ങളിൽ ഒന്നാണ് കേരളം. ഈ പ്രത്യേകത കൂടി കണക്കിലെടുത്താൽ രോഗത്തെ അതിന്റെ ഉച്ഛസ്ഥായിലെത്താൻ അനുവദിക്കാതെ കൂടുതൽ സമയം പിടിച്ചു നിർത്താനായി. നമ്മുടെ രാജ്യം ഇപ്പോൾ ലോകത്ത് ഏറ്റവും കൂടുതൽ കോവിഡ് കേസുകൾ റിപ്പോർട്ട് ചെയ്യുന്ന രാജ്യമായി മാറി.\n75,995 കേസുകളാണ് കഴിഞ്ഞ ദിവസം റിപ്പോർട്ട് ചെയ്യപ്പെട്ടത്. 47,857 കേസുകളുമായി രണ്ടാം സ്ഥാനത്ത് നിൽക്കുന്ന ബ്രസീലുമായി താരതമ്യം ചെയ്യുമ്പോഴാണ് നമ്മുടെ രാജ്യത്തെ സ്ഥിതി എത്ര ഗുരുതരമാണെന്ന്മമനസ്സിലാകുക. മരണം ഒരു ദിവസം ഏകദേശം 1000ൽ കൂടുതലുണ്ടാകുന്ന സാഹചര്യമാണ് രാജ്യത്ത്- മുഖ്യമന്ത്രി പറഞ്ഞു.\nബുധനാഴ്ച റിപ്പോർട്ട് ചെയ്യപ്പെട്ടത് 1017 മരണങ്ങളാണ്.ക്ഷിണേന്ത്യയിൽ രോഗം വ്യാപനം രൂക്ഷമാകുന്നു. കർണാടകയിലേയോ തമിഴനാട്ടിലെയോ നിലയിലായിരുന്നു ഇവിടെയുമെങ്കിൽ ആയിരക്കണക്കിന് മരണം ഇവിടെയും സംഭവിച്ചേനേയെന്നും മുഖ്യമന്ത്രി കൂട്ടിച്ചേര്‍ത്തു.


20 വര്‍ഷത്തിനുള്ളില് ചൈനയില് നിന്ന് പൊട്ടിപ്പുറപ്പെട്ട് ലോകത്തുവ്യാപിച്ചത് അഞ്ച് പകര്‍ച്ചവ്യാധികള്\nHome » U.S » 20 വര്‍ഷത്തിനുള്ളില് ചൈനയില് നിന്ന് പൊട്ടിപ്പുറപ്പെട്ട് ലോകത്തുവ്യാപിച്ചത് അഞ്ച് പകര്‍ച്ചവ്യാധികള്\nവാഷിങ്ടണ്: കഴിഞ്ഞ ഇരുപതുവര്‍ഷത്തിനുള്ളില് ചൈനയില് നിന്ന് പൊട്ടിപ്പുറപ്പെട്ട് ലോകത്തുവ്യാപിച്ചത് അഞ്ച് പകര്‍ച്ചവ്യാധികളെന്നും ഇനിയതിന് അവസാനം വേണമെന്നും യു.എസ്. ഇതിനെതിരേ ലോകത്തെ ജനങ്ങള് ഉണരുകയും ചൈനയില്‍നിന്നുള്ള പകര്‍ച്ചവ്യാധികള് ഇനിയും സഹിക്കാനാവില്ലെന്ന് വിളിച്ചുപറയാന് പോകുകയുമാണെന്നും യു.എസ്. ദേശീയ സുരക്ഷാ ഉപദേഷ്ടാവ് റോബര്‍ട്ട് ഒബ്രിയാന് ബുധനാഴ്ച പറഞ്ഞു.\n‘കോവിഡ് വൈറസ് വന്നത് വുഹാനില്‍നിന്നാണെന്ന് ഞങ്ങള്‍ക്കറിയാം. അവിടത്തെ പരീക്ഷണശാലയോ മാര്‍ക്കറ്റോ ആണ് വൈറസിന്റെ ഉറവിടമെന്നതിന് സാഹചര്യത്തെളിവുകളുണ്ടെന്നാണ് ഞാന് കരുതുന്നത്. രണ്ടായാലും അത് ചൈനയില്‍നിന്നുതന്നെയാണ്.\n20 വര്‍ഷത്തിനിടെ അഞ്ച് പകര്‍ച്ചവ്യാധികളാണ് ചൈനയില്‍നിന്ന് വന്നത്. സാര്‍സ്, പക്ഷിപ്പനി, പന്നിപ്പനി ഇപ്പോ കോവിഡ്-19 ഉം. ഇനിയും എങ്ങനെയാണ് ചൈനകാരണം പൊതുജനാരോഗ്യത്തിനുണ്ടാകുന്ന മാരകമായ ആഘാതങ്ങള് ലോകം കണ്ടില്ലെന്നു നടിക്കുക. ഏതെങ്കിലും ഒരുഘട്ടത്തില് ഇതിന് അവസാനം കണ്ടെത്തിയേ തീരൂ. ചൈനയിലേക്ക് ആരോഗ്യവിദഗ്ധരെ അയക്കാമെന്ന് യു.എസ്. വാഗ്ദാനം നല്‍കിയതാണ്. പക്ഷേ അവരത് നിരസിച്ചു” -ഒബ്രിയാന് പറഞ്ഞു.


പി.എസ്.സി. വേണ്ട: വൈദ്യുതിബോർഡിൽ ലാസ്റ്റ്ഗ്രേഡ് നിയമനങ്ങൾ കുടുംബശ്രീക്കു വിടാൻ നീക്കം | 22Aug2020\nപി.എസ്.സി. വേണ്ട: വൈദ്യുതിബോർഡിൽ ലാസ്റ്റ്ഗ്രേഡ് നിയമനങ്ങൾ കുടുംബശ്രീക്കു വിടാൻ നീക്കം\nകൊച്ചി: വൈദ്യുതിബോർഡിൽ ലാസ്റ്റ്ഗ്രേഡ് നിയമനങ്ങൾ മുഴുവൻ കുടുംബശ്രീക്കു വിടാൻ നീക്കം. ഒഴിവുള്ള ഓഫീസ് അറ്റൻഡന്റ് തസ്തികകളിൽ കുടുംബശ്രീയിൽനിന്ന് ആളെയെടുക്കാൻ ഡയറക്ടർബോർഡ് അനുമതി നൽകി. വൈദ്യുതിബോർഡ് ആസ്ഥാനത്തു തന്നെയാണ് ആദ്യം ഇത് നടപ്പാക്കുക. ഇതോടെ പി.എസ്.സി. വഴി ലാസ്റ്റ്ഗ്രേഡ് തസ്തികകളിലേക്ക് ഇനി നിയമനമുണ്ടാകില്ലെന്നുറപ്പായി. ഒട്ടേറെ തൊഴിൽരഹിതരെ ബാധിക്കുന്നതാണ് ഈ നടപടി.\nവൈദ്യുതിബോർഡ് ആസ്ഥാനമായ വൈദ്യുതിഭവനിൽ 78 ഓഫീസ് അറ്റൻഡന്റ് തസ്തികകളാണുള്ളത്. ഇതിൽ ഒഴിവുള്ളതിൽ കുടുംബശ്രീയിൽനിന്ന് നിയമനം നടത്താനാണ് കന്പനിസെക്രട്ടറിയുടെ ഉത്തരവ്. ആദ്യഘട്ടത്തിൽ ഹ്യുമൻ റിസോഴ്‌സ്, ചീഫ് ഇന്റേണൽ ഓഡിറ്റർ, സെക്രട്ടറി (ഭരണവിഭാഗം), സാമ്പത്തികഉപദേശകൻ എന്നീ ഓഫീസുകളിൽ മൂന്നുമാസത്തിനുള്ളിൽ ഈ രീതിയിൽ നിയമനം നടത്തണം. സ്ഥിരംജീവനക്കാരെ മറ്റു വിഭാഗങ്ങളിലേക്കു മാറ്റി ഓരോ സെക്‌ഷനും പൂർണമായി കുടുംബശ്രീയെ ഏൽപ്പിക്കും.\nവൈദ്യുതിബോർഡിൽ 514 ഓഫീസ് അറ്റൻഡന്റുമാരുടെ തസ്തികകളാണ് ആകെ ഉണ്ടായിരുന്നത്. സ്ഥാനക്കയറ്റം, ജീവനക്കാരുടെ മരണം, പുറത്താക്കൽ എന്നിവയ്ക്കുശേഷം 397 പേരാണ് ഒടുവിലുള്ളത്. ബാക്കി 117 ഒഴിവുകളിലും നിയമനം നടന്നിട്ടില്ല. വർഷങ്ങളായി ഈ ഒഴിവുകൾ പി.എസ്.സി.ക്ക് റിപ്പോർട്ട് ചെയ്യാറുമില്ല.\nവൈദ്യുതിഭവനിൽ വർഷങ്ങളായി ക്ലീനേഴ്‌സ്, ഹെൽപ്പേഴ്‌സ് എന്നപേരിൽ കുടുംബശ്രീയുടെ കീഴിലുള്ള ‘കേരളശ്രീ സോഷ്യൽ സർവീസ് സൊസൈറ്റി’ വഴിയാണ് ദിവസവേതനാടിസ്ഥാനത്തിൽ നിയമനം നടത്തിയിരുന്നത്. ഇതിന് കുടുംബശ്രീമിഷനുമായി ഒരുവർഷത്തെ കരാറും ബോർഡ് ഉണ്ടാക്കിയിരുന്നു. ഓരോ വർഷവും ഇത് പുതുക്കാറാണ് പതിവ്. എംപ്ലോയ്‌മെന്റ് എക്‌സ്‌ചേഞ്ച് വഴിയുള്ള താത്കാലിക നിയമനങ്ങളും ഇതിലൂടെ അട്ടിമറിച്ചു.\nവൈദ്യുതിബോർഡിലെ ലാസ്റ്റ്ഗ്രേഡ് തസ്തികകൾ\nതസ്തികകളുടെ എണ്ണം- 514\nആശ്രിത നിയമനം- 472\nപി.എസ്.സി. നിയമനം- 03\nസ്‌പോർട്‌സ് ക്വാട്ട- 19\nസ്ഥാനക്കയറ്റം നേടിയവർ- 52\nലൈഫ് മിഷൻ: വിജിലൻസ് അന്വേഷണത്തിന് സർക്കാർ നിയമോപദേശം തേടി\nഎല്ലാ അഴിമതിയുടെയും സൂത്രധാരൻ മുഖ്യമന്ത്രി -കെ. സുരേന്ദ്രൻ\nലൈഫ് ഫ്ലാറ്റ്: ഗുണനിലവാരം പരിശോധിക്കണമെന്ന് ആവശ്യം\nതിരുവനന്തപുരം വിമാനത്താവളം: മുഖ്യമന്ത്രി കള്ളക്കളി നടത്തുന്നുവെന്ന് യു.ഡി.എഫ്.


സൂയിസൈഡ് പോയിന്‍റില് നിന്നും പാറമടയിലേക്ക് ചാടിയ വൃദ്ധന്റെ മൃതദേഹം കണ്ടെത്തി\n150 അടിയിലധികം താഴ്ചയുള്ള 35 അടിയോളം വെള്ളമുള്ള പാറമടയിലാണ് ഇയാൾ ചാടിയത്. ഞായറാഴ്ച വൈകിട്ട് അഞ്ച് മണിയോടെ ശശിധരൻപാറമടയിൽ ചാടുന്നത് കണ്ട വഴിയാത്രക്കാരാണ് പൊലീസിനെ വിവരമറിയിച്ചത്\nThiruvananthapuram, First Published Jan 22, 2019, 9:23 AM IST\nതിരുവനന്തപുരം: കോവളത്തെ സൂയിസൈഡ് പോയിൻറിൽ നിന്നും പാറമടയിലേക്ക് ചാടിയവൃദ്ധന്റെ മൃതദേഹം കണ്ടെടുത്തു. വെണ്ണിയൂർ നെല്ലി വിളമാവറത്തല വീട്ടിൽ ശശിധരൻ (68) ന്റെ മൃതദേഹമാണ് ഫയർഫോഴ്സിന്റെ സ്കൂബ ഡൈവിംഗ് വിഭാഗം ഇന്നലെ രാവിലെ നടത്തിയ തെരച്ചിലിൽ കണ്ടെടുത്തത്. 150 അടിയിലധികം താഴ്ചയുള്ള 35 അടിയോളം വെള്ളമുള്ള പാറമടയിലാണ് ഇയാൾ ചാടിയത്.\nഞായറാഴ്ച വൈകിട്ട് അഞ്ച് മണിയോടെ ശശിധരൻപാറമടയിൽ ചാടുന്നത് കണ്ട വഴിയാത്രക്കാരാണ് പൊലീസിനെ വിവരമറിയിച്ചത്. ഇയാളുടെ വസ്ത്രങ്ങൾ സമീപത്ത് ഊരിവെച്ചിരുന്ന നിലയിൽ കണ്ടതിനെ തുടർന്നാണ് ചാടിയത് ശശിധരനാണെന്ന് തിരിച്ചറിഞ്ഞത്. തുടർന്ന് ഇയാൾക്കായി വിഴിഞ്ഞത്ത് നിന്നും ഫയർഫോഴ്സും കോവളം പൊലീസും കുളത്തിൽ തെരച്ചിൽ നടത്തിയെങ്കിലും ഫലമുണ്ടായില്ല.\nപല വിധ രോഗങ്ങൾക്ക് ചികിത്സയിലായിരുന്ന ഇയാളെന്നാണ് പൊലീസ് പറയുന്നത്. ഇൻക്വസ്റ്റ് പൂർത്തിയാക്കി മെഡിക്കല് കോളേജ് മോർച്ചറിയിലേക്ക് മാറ്റിയ മൃതദേഹം പോസ്റ്റമോർട്ടത്തിന് ശേഷം ശേഷം ബന്ധുക്കൾക്ക് വിട്ടുനൽകിയാതായി കോവളം പൊലീസ് പറഞ്ഞു. അനിൽകുമാർ, അനുപമ, അനാമിക എന്നിവർ മക്കളാണ്.\nLast Updated Jan 22, 2019, 9:27 AM IST\nKovalam Suicide point


ഇന്ദുലേഖ ഹെയർ ഓയിൽ @ 330 കോടി\nഒരു പേരിൽ എന്തിരിക്കുന്നുവെന്ന് പ്രശസ്തനായ വില്യം ഷേക്ക്‌സ്പിയർ ഒരിക്കൽ ചോദിച്ചു. പക്ഷെ തലശ്ശേരി ആസ്ഥാനമായ മോസണ്‍സ് ഗ്രൂപ്പിനോട് ചോദിച്ചാൽ പറയും - ആശയം വ്യക്തമാക്കുന്ന, ജനങ്ങളുടെ മനസ്സിൽ പെട്ടെന്ന് ഓർമ്മിക്കാൻ പറ്റിയ പേര് ബിസിനസിൽ വിജയിക്കാൻ അനിവാര്യമാണ്. ഈ വാക്കുകളെ സത്യമാക്കികൊണ്ടാണ് എഫ് എം സി ജി രംഗത്തെ ആഗോള കമ്പനിയായ ഹിന്ദുസ്ഥാൻ യുണിലീവർ ഇന്ദുലേഖ ഹെയർ ഓയിലിന്റെ നിർമ്മാതാക്കളായ മോസണ്‍സ് ഗ്രൂപ്പിനെ ഏറ്റെടുത്തിരിക്കുന്നത്, അതും കേരളത്തിലെ ഒരു ബ്രാൻഡിന് കിട്ടാവുന്ന റെക്കോർഡ് തുകക്ക്! 330 കോടി രൂപ മുടക്കിയാണ് യുണിലീവർ ഇന്ദുലേഖയെ സ്വന്തമാക്കിരിക്കുന്നത്.\n1976-ൽ എസി മൂസ തലശേരിയിൽ ആരംഭിച്ച മോസണ്‍സ് ഗ്രൂപ്പിന് വെളിച്ചണ്ണ ഉത്‌പാദനവും, കയറ്റുമതിയും, എഞ്ചിനീയറിംഗ്, കേക്ക്, എസ്റ്റേറ്റ് തുടങ്ങിയ മേഖലകളിൽ സാന്നിധ്യം ഉണ്ട്.\n"തലശ്ശേരിക്കാരനായ നോവലിസ്റ്റ് ഓ ചന്തുമേനോന്റെ പ്രസിദ്ധമായ ഇന്ദുലേഖ എന്ന് കഥാപാത്രമാണ് ആ പേരിടാൻ ഗ്രൂപ്പിന് പ്രചോദനമായത്" മോസണ്‍സ് ഗ്രൂപ്പ് മാനേജിംഗ് ഡയറക്ടർ എം പി ഫയാസ് പറഞ്ഞു.\n1994 ൽ മലയാളിയായ ആർ കല്യാണരാമൻ (ഗുഡ്നൈറ്റ് മോഹൻ) കൊതുകിനെ തുരത്താൻ നിർമ്മിച്ച ഗുഡ്നൈറ്റ് എന്ന് ബ്രാൻഡ് ഗോദ്റെജ് 126 കോടി രൂപയ്ക്ക് ഏറ്റെടുത്തതാണ് ഇതിന് മുന്പ് കേരളത്തിൽ നിന്നും കോടികൾ കിലുക്കിയായ ബിസിനസ്. ഇമാമി 2000 കോടി രൂപയ്ക്ക് ഉത്തരേന്ത്യൻ ബ്രാൻഡയായ കേശ്കിങ്ങ് ഏറ്റെടുത്തിരുന്നു.\nഇന്ദുലേഖ, വയോധ എന്നീ പേരുകളിലാണ് മോസണ്‍സ് ഗ്രൂപ്പ് ഹെയർ ഓയിൽ, ഷാമ്പൂ, സ്കിൻ കെയർ ഓയിൽ, ഫേസ്പായ്ക്ക്, ക്രീം, ജാസ്മിൻ, സാൻഡൽ തുടങ്ങിയ ഉത്പന്നങ്ങൾ വിപണനം ചെയ്തിരുന്നത്. ഇനി യുണിലീവർ ഈ മേഖല കൈകാര്യം ചെയ്യും. മോസണ്‍സ് ഗ്രൂപ്പിന്റെ തലശേരിയിലെ ഫാക്ടറിയിൽ തന്നെ ഒരു വർഷത്തേക്ക് ഉത്പന്നങ്ങൾ നിർമ്മിക്കാൻ ഉപയോഗിക്കും. എച്ച് യു എൽ അഖിലേന്ത്യാതലത്തിൽ നിർമ്മാണം തുടങ്ങുമ്പോൾ 2017-18 കാലയളവ് മുതൽ വിറ്റുവരവിന്റെ 10 ശതമാനം അഞ്ചു വർഷത്തേക്ക് മോസണ്‍സ് ഗ്രൂപ്പിന് ലഭിക്കും.\n100 കോടി രൂപയുടെ വിറ്റുവരവാണ് മോസണ്‍സ് ഗ്രൂപ്പിന് ഇന്ദുലേഖ ഉൾപ്പെടെയുള്ള ഉത്പന്നങ്ങളിൽ നിന്നും ലഭിച്ചത്. 2009 ൽ ആണ് ഇന്ദുലേഖ എന്ന് റീബ്രാൻഡ് ചെയ്തത്. അവിടെ നിന്നും ഗ്രൂപ്പ് അതിവേഗം വളർച്ച കൈവരിക്കുകയായിരുന്നു.


ബംഗാള് മുഴുവന് പിടിച്ചിട്ടും നന്ദിഗ്രാം കൈവിട്ടു; റീകൗണ്ടിംഗ് ആവശ്യപ്പെട്ട് മമത | DoolNews\nബംഗാള് മുഴുവന് പിടിച്ചിട്ടും നന്ദിഗ്രാം കൈവിട്ടു; റീകൗണ്ടിംഗ് ആവശ്യപ്പെട്ട് മമത\nSunday, 2nd May 2021, 9:08 pm\nനന്ദിഗ്രാം: പശ്ചിമ ബംഗാള് തെരഞ്ഞെടുപ്പില് വലിയ വിജയം നേടിയെങ്കിലും നന്ദിഗ്രാമില് മുഖ്യമന്ത്രി മമത ബാനര്‍ജിയ്‌ക്കേറ്റ പരാജയം തൃണമൂല് കോണ്‍ഗ്രസിന് തിരിച്ചടിയായി. ഇതുവരെയുള്ള കണക്കുകള് പ്രകാരം സുവേന്തു അധികാരി 1200 വോട്ടിന് നന്ദിഗ്രാമില് ജയിച്ചിരിക്കുകയാണ്.\nനന്ദിഗ്രാമിലെ പരാജയം അംഗീകരിക്കുന്നുവെന്നും എന്നാല് ഞങ്ങള് ബംഗാള് നേടിയെന്നുമായിരുന്നു മമത ആദ്യം പ്രതികരിച്ചത്. എന്നാല് തെരഞ്ഞെടുപ്പ് കമ്മീഷന് തന്നോട് പ്രതികാരബുദ്ധിയോടെയാണ് പെരുമാറിയതെന്നും പോള് പാനല് തന്നെ ഇരയാക്കുകയായിരുന്നുവെന്നും മമത ബാനര്‍ജി പറഞ്ഞു. ഇക്കാരണങ്ങള് ചൂണ്ടിക്കാട്ടി നന്ദിഗ്രാമില് റീകൗണ്ടിംഗ് വേണമെന്ന് മമത ആവശ്യപ്പെട്ടിരിക്കുകയാണ്.\nതെരഞ്ഞെടുപ്പിലെ ഭൂരിപക്ഷ കഥകള്; അരലക്ഷം കവിഞ്ഞ് ശൈലജ ടീച്ചറുടെ ഭൂരിപക്ഷം, മാര്‍ജിനല് ഭൂരിപക്ഷത്തില് നജീബ് കാന്തപുരം\n‘നന്ദിഗ്രാമിലെ ജനങ്ങള് അവര്‍ക്ക് ഇഷ്ടമുള്ള തീരുമാനമെടുക്കട്ടെ. ഞാന് അത് അംഗീകരിക്കുന്നു. നന്ദിഗ്രാമിനെ ത്യാഗം ചെയ്താലേ സംസ്ഥാനത്ത് വിജയിക്കുക എന്ന ആ വലിയ വിജയം നേടാനാകുമായിരുന്നുള്ളു.\nനടന്നതെല്ലാം നല്ലതിനാണ്. പക്ഷെ വോട്ടെണ്ണലില് ചില തിരിമറികള് നടന്നതായി അറിഞ്ഞു. അതുകൊണ്ട് തന്നെ ഞാന് ഇക്കാര്യത്തില് കോടതിയെ സമീപിക്കുന്നതായിരിക്കും,’\nബംഗാളില് നിലവില് 212 സീറ്റുകളിലാണ് തൃണമൂല് കോണ്‍ഗ്രസ് മുന്നിട്ടുനില്‍ക്കുന്നത്. ബി.ജെ.പി 78 സീറ്റിലും ഇടത് ഒരു സീറ്റിലുമാണ് മുന്നിലുള്ളത്.\nബംഗാളില് അധികാരം പിടിച്ചെടുക്കുമെന്നായിരുന്നു ബി.ജെ.പിയുടെ അവകാശവാദം. കേന്ദ്രആഭ്യന്തര മന്ത്രി അമിത് ഷാ നേരിട്ടായിരുന്നു ബംഗാളില് പ്രചരണം നയിച്ചത്. സംസ്ഥാനത്ത് 100 ന് മുകളില് സീറ്റ് പിടിച്ചെടുക്കുമെന്നും ബി.ജെ.പി അവകാശപ്പെട്ടിരുന്നു.\nContent Highlight: Mamata Banerjee loses in Nandigram, asks for recounting, West Bengal Election results 2021


തിയേറ്റർ – Media Mangalam\nസിനിമ സംഘടനകളുമായി യോഗം വിളിച്ച് സർക്കാർ; തിയേറ്റർ തുറക്കുന്നതുമായി ബന്ധപ്പെട്ട് ചർച്ച നടത്താൻ തിങ്കളാഴ്ച യോഗം ചേരും\nതിരുവനന്തപുരം: തിയേറ്റർ തുറക്കുന്നതുമായി ബന്ധപ്പെട്ട് ചർച്ച നടത്താൻ സർക്കാർ യോഗം വിളിച്ചു. സിനിമ സംഘടനകളുമായി തിങ്കളാഴ്ചയാണ് മന്ത്രി സജി ചെറിയാൻ യോഗം വിളിച്ചിരിക്കുന്നത്. തീയേറ്റർ തുറക്കാനുള്ള വിശദമായ…\n11,562 അടി ഉയരത്തില് ചരിത്രം കുറിച്ച് ലഡാക്കിലെ തിയേറ്റര്; കലയുടേയും സിനിമയുയേയും ലോകത്തിലേക്ക് ലഡാക്കിലെ ജനങ്ങളും\nലഡാക്ക്: ലോകത്തിലെ ഏറ്റവും ഉയരത്തിൽ സ്ഥിതി ചെയ്യുന്ന തിയേറ്റർ ഇനി ലഡാക്കിന് സ്വന്തം. ഉയരത്തിന്റെ കാര്യത്തിലും ലോകസിനിമാചരിത്രത്തിലും ഈ തിയേറ്റർ ഇടം പിടിച്ചിരിക്കുകയാണ്. ലഡാക്കിലെ തന്നെ ആദ്യത്തെ…


Actor Sonu Sood has turned real life hero; Gifts Tractor to Andhra Pradesh Farmer | അച്ഛന് കാളകളെ വാങ്ങാന് പണമില്ല; നുകം എടുത്ത് പെണ്‍മക്കള്... വീഡിയോ വൈറല്, സഹായ പ്രവാഹം - Malayalam Oneindia\nUpdated: Mon, Jul 27, 2020, 11:57 [IST]\nഅമരാവതി: ലോക്ഡൗണ് കാരണം ജോലിയില്ലാതെ വന്നതോടെ വലിയ പ്രതിസന്ധികളാണ് പലരും നേരിടുന്നത്. വിദേശത്ത് നിന്നു ജോലി നഷ്ടമായി നാട്ടിലെത്തിയവര് നിരവധിയാണ്. ഒട്ടേറെ കമ്പനികള് ജീവനക്കാരെ പിരിച്ചുവിട്ടു. പല കമ്പനികളും ശമ്പളം വെട്ടിക്കുറച്ചു. എങ്കിലും ജീവിക്കാതിരിക്കാന് പറ്റില്ലല്ലോ. നിത്യ വരുമാനം കണ്ടെത്തണം. ഉറ്റവര്‍ക്ക് രണ്ടു നേരം ഭക്ഷണം നല്‍കണം.\nഈ ഒരു ചിന്തയാണ് ആന്ധ്രയിലെ ചിറ്റൂരിലുള്ള നാഗേശ്വര റാവുവിനെ ചായക്കട ഒഴിവാക്കി കൃഷി ചെയ്യാന് പ്രേരിപ്പിച്ചത്. എന്നാല് കാളകളെ വാങ്ങാനുള്ള കാശില്ല. കാളകള്‍ക്ക് പകരം നുകം എടുത്തു അദ്ദേഹത്തിന്റെ പെണ്‍മക്കള്. ഈ വീഡിയോ വൈറലായതോടെ കാര്യങ്ങള് മാറി മറിഞ്ഞു. വിശദാംശങ്ങള് ഇങ്ങനെ...\nചായക്കട പൂട്ടേണ്ടി വന്നപ്പോള്\nചിറ്റൂരിലെ മദനപ്പള്ളിയില് ചായക്കട നടത്തുകയായിരുന്നു നാഗേശ്വര റാവു. കൊറോണ വൈറസ് കാരണം ലോക്ക് ഡൗണ് പ്രഖ്യാപിച്ചതോടെ കട അടയ്‌ക്കേണ്ടി വന്നു. ഇതോടെ ജീവിതമാര്‍ഗം നിലച്ചു. തന്റെ ഗ്രാമമായ മഹല്‍രാജ് പള്ളിയില് തിരിച്ചെത്തിയ റാവു വീണ്ടും കാര്‍ഷിക മേഖലയിലേക്ക് കടക്കാം എന്ന് തീരുമാനിച്ചു.\nതക്കാളി കൃഷി ചെയ്യാനാണ് തീരുമാനിച്ചത്. പക്ഷേ, നിലമുഴിയുന്നതിന് കാളകളെ വാങ്ങാന് പണമില്ല. ട്രാക്ടര് വാടകക്ക് എടുക്കാനും കാശില്ല. തുടര്‍ന്നാണ് അദ്ദേഹത്തിന്റെ പെണ്‍മക്കള് നുകം എടുത്ത് നിലമുഴിഞ്ഞത്. ഈ വീഡിയോ സോഷ്യല് മീഡിയയില് വൈറലായി. ഇതോടെ കാര്യങ്ങള് മാറിമറിഞ്ഞു.\nനടന് സോനു സൂദിന്റെ സഹായം\nനടന് സോനു സൂദ് ആണ് ആദ്യം സഹായ ഹസ്തവുമായി എത്തിയത്. വീഡിയോ കണ്ടതോടെ ഇദ്ദേഹം കുടുംബവുമായി ബന്ധപ്പെട്ടു. കാളകള് വാങ്ങിത്തരാമെന്ന് പറഞ്ഞു. പിന്നീടാണ് കാളകളേക്കാല് നല്ലത് ട്രാക്ടറാണെന്ന് നടന് തോന്നിയത്. ഞായറാഴ്ച വൈകീട്ട് ട്രാക്ടര് കര്‍ഷകന്റെ വീട്ടിലെത്തി.\nസിനിമയിലെ വില്ലന് ജീവിതത്തിലെ ഹീറോ\nമിക്ക തെലുങ്ക് സിനിമകളിലും വില്ലന് കഥാപാത്രങ്ങള് അവതരിപ്പിച്ച സോനു സൂദ് യഥാര്‍ഥ ജീവിതത്തില് ഹീറോയാണ്. ലോക്ക് ഡൗണ് കാലത്ത് കുടിയേറ്റ ജോലിക്കാരെ സഹായിക്കാന് അദ്ദേഹം മുമ്പിലുണ്ടായിരുന്നു. തുടര്‍ന്ന് നടന് രാഷ്ട്രീയത്തില് പ്രവേശിക്കുമെന്ന പ്രചാരണമുണ്ടായി. ഇക്കാര്യം അദ്ദേഹം തള്ളി.\nവിദ്യാഭ്യാസ ചെലവ് ഏറ്റെടുത്ത് ടിഡിപി\nസോനു സൂദിന്റെ സഹായം ലഭിച്ചതിന് പിന്നാലെ ടിഡിപി നേതാവ് എന് ചന്ദ്രശേഖര റാവു കുടുംബവുമായി ബന്ധപ്പെട്ടു. ചന്ദ്രശേഖര റാവുവിന്റെ നാട് കൂടിയാണ് ചിറ്റൂര്. നടന്റെ സോനു സൂദിന്റെ സഹായത്തെ അദ്ദേഹം അഭിനന്ദിച്ചു. രണ്ടു പെണ്‍മക്കളുടെയും വിദ്യാഭ്യാസ ചെലവ് ഏറ്റെടുക്കുമെന്ന് ചന്ദ്രശേഖര റാവു പ്രഖ്യാപിച്ചു.\nfarmer daughters andhra pradesh\nActor Sonu Sood has turned real life hero; Gifts Tractor to Andhra Pradesh Farmer


അമേരിക്കയിലെ സ്കൂളില് വെടിവെപ്പ്; മൂന്ന് കുട്ടികള് കൊല്ലപ്പെട്ടു | International | International | Muziriz Post\nഅമേരിക്കയിലെ സ്കൂളില് വെടിവെപ്പ്; മൂന്ന് കുട്ടികള് കൊല്ലപ്പെട്ടു\nവാഷിംഗ്‌ടണ്: മിഷിഗണിലെ ഓക്‌സ്‌ഫോര്‍ഡ് ഹൈസ്‌കൂളിലുണ്ടായ വെടിവെപ്പില് മൂന്ന് കുട്ടികള് കൊല്ലപ്പെടുകയും എട്ട് പേര്‍ക്ക് പരിക്കേല്‍ക്കുകയും ചെയ്തു. ഇന്നലെയാണ് സ്കൂളില് വെടിവെപ്പ് നടന്നത്. ഹൈസ്‌കൂള് വിദ്യാര്‍ഥിയായ 15 കാരനാണ് സഹപാഠികള്‍ക്ക് നേരെ വെടിയുതിര്‍ത്തത്. അടുത്തകാലത്ത് അമേരിക്കയില് നടന്ന ഏറ്റവും വലിയ സ്‌കൂള് വെടിവയ്പാണിത്. കൊലപാതകം നടത്തിയ വിദ്യാര്‍ഥിയെ പൊലീസ് അറസ്റ്റ് ചെയ്തു. എന്നാല് ആക്രമണത്തിന് പിന്നിലെ കാരണം വ്യകതമല്ല.\nസ്കൂളില് ക്ലാസുകള് നടക്കുന്നതിനിടയിലാണ് വിദ്യാര്‍ത്ഥി വെടിയുതിര്‍ത്തത്. സംഭവത്തില് ഒരു അധ്യാപകനും, 14 നും 17നും വയസിനുമിടയില് പ്രായമുള്ള വിദ്യാര്‍ഥികള്‍ക്കുമാണ് പരിക്കേറ്റിരിക്കുന്നത്. രണ്ടു പേരെ ശസ്ത്രക്രിയക്ക് വിധേയമാക്കിയിട്ടുണ്ട്. പരിക്കേറ്റവരില് ആറു പേരുടെ നില തൃപ്തികരമാണ്. വിദ്യാര്‍ഥിയുടെ കയ്യില് നിന്നും ഒരു സെമി-ഓട്ടോമാറ്റിക് തോക്കും കണ്ടെടുത്തു. 15 മുതല് 20 തവണ പ്രതി വെടിയുതിര്‍ത്തുവെന്നാണ് റിപ്പോര്‍ട്ടില് പറയുന്നത്.\n1,800-ഓളം വിദ്യാര്‍ത്ഥികള് പഠിക്കുന്ന സ്‌കൂളിലാണ് സംഭവം നടന്നത്. ആദ്യ എമര്‍ജന്‍സി കോള് ലഭിച്ച് അഞ്ച് മിനിറ്റിനുള്ളില് പോലീസ് പ്രതിയെ കസ്റ്റഡിയിലെടുത്തു. ഇരകളെ പ്രത്യേകമായി ലക്ഷ്യംവെച്ച് വെടിയുതിര്‍ത്തതാണോ അതോ ക്രമരഹിതമായി വെടിവച്ചതാണോ എന്നത് കൂടുതല് അന്വേഷണത്തിന് ശേഷം മാത്രമേ വ്യക്തമാകുള്ളൂ. 2021-ല് മാത്രം അമേരിക്കയിലെ വിവിധ സ്‌കൂളുകളില് 138 വെടിവെപ്പുകള് നടന്നിട്ടുണ്ടെന്നും 26 പേര്‍ക്ക് ജീവന് നഷ്ടമായിട്ടുണ്ടെന്നും പൊലീസ് പറഞ്ഞു.\nstudents america schools Muziriz Post Muziriz Post News


ഇന്നസെന്റിന് ഹൃദയാഭിവാദ്യങ്ങൾ | Ernakulam | Kerala | Deshabhimani | Tuesday Apr 23, 2019\nഅവസാനവട്ട വോട്ട് അഭ്യർഥനയുമായി ഇന്നസെന്റ് അങ്കമാലി നിയോജകമണ്ഡലത്തിലെ മൂക്കന്നൂരിൽ മൂന്ന് സ്ഥാപനങ്ങളിലെത്തി. മൂന്നിടങ്ങളിലും ഹൃദ്യമായ വരവേൽപ്പായിരുന്നു.\nരാവിലെ പത്തോടെ അട്ടാറയിലെ കുർളീസ് സ്ഥാപനത്തിലാണ് ആദ്യമെത്തിയത്. തൊഴിലാളികളും സ്ഥാപന ഉടമയും ഇന്നസെന്റിനെ പുഷ്പങ്ങൾ നൽകി വരവേറ്റു. സ്ഥാപന ഉടമ കുര്യാക്കോസ് സ്വന്തം തോട്ടത്തിലെ ഓർക്കിഡ് പുഷ്പങ്ങളും ചാമ്പയ്ക്കയും നൽകിയാണ് ഹൃദയ ഐക്യം പ്രകടമാക്കിയത്. സ്ഥാപനത്തിന്റെ മുമ്പിൽ എംപിയുടെ ഫണ്ട് ഉപയോഗിച്ച് ഹൈമാസ്റ്റ് സ്ഥാപിച്ചത് തൊഴിലാളികളുടെ വരവുപോക്കിന് ഏറെ സഹായകമായെന്ന് കുര്യാക്കോസ് പറഞ്ഞു. ഇതിന് നന്ദിയുണ്ട്. ഇത്തവണ വോട്ട് ഇന്നസെന്റിനുതന്നെയെന്ന് തൊഴിലാളികളും കുര്യാക്കോസും ഉറപ്പ് നൽകി. അങ്കമാലി ക്ലാരമഠത്തിലെത്തി അന്തരിച്ച സിസ‌്റ്റർ എൽസിയറിന‌് ഇന്നസെന്റ‌് ആദരാഞ‌്ജലി അർപ്പിച്ചു. ചെറുപുഷ്പാശ്രമത്തിലെത്തിയ ഇന്നസെന്റിന‌് ബ്രദർമാർ ഹൃദയാശംസകൾ നേർന്നു. ബ്രദർമാരിൽനിന്ന് അനുഗ്രഹം വാങ്ങി.\nതുടർന്ന് എംഎജിജെ ആശുപത്രിയിലാണെത്തിയത്. ഇന്നസെന്റിനെ ആശുപത്രി ഡയറക്ടർ ബ്രദർ തോമസ് സ്വീകരിച്ചു. ജീവനക്കാരെയും രോഗികളെയും കണ്ടു. ഒരുലക്ഷം വോട്ടിന്റെ ഭൂരിപക്ഷത്തിൽ വിജയിക്കുമെന്ന് നേഴ്‌സുമാർ ആശംസിച്ചു.\nഎൽഡിഎഫ് മണ്ഡലം സെക്രട്ടറി അഡ്വ. കെ കെ ഷിബു, അഡ്വ. ജോസ് തെറ്റയിൽ, പി വി മോഹനൻ, കെ എസ് മൈക്കിൾ, ടി പി വേലായുധൻ, തോമസ് മൂക്കന്നൂർ, അഡ്വ. ആനന്ദൻ എന്നിവരോടൊപ്പമാണ് ഇന്നസെന്റ് എത്തിയത്.യുഡിഎഫ് നേതാക്കൾക്ക് തന്നെക്കുറിച്ച് എതിരായി ഒന്നും പറയാനില്ലെന്നും, അതുകൊണ്ടാണ‌് അവർ വിജയാശംസകൾ മനസ്സുകൊണ്ട് നേരുന്നതെന്നും ഇന്നസെന്റ് മാധ്യമങ്ങളോട് പറഞ്ഞു. പ്രളയകാലത്ത് സ്വന്തം പണംകൊണ്ടാണ‌് ഇന്നസെന്റ‌് ക്യാമ്പുകളിലെത്തി കാരുണ്യപ്രവർത്തനം നടത്തിയത‌്.\nദുരിതാശ്വാസ നിധിയിലേക്ക് ഇന്നസെന്റ് ഒരു വർഷത്തെ എംപി പെൻഷൻ സംഭാവന ചെയ്തു\nവരകളിലൂറുന്നു കനിവും കരുതലും\nഹെന്റമ്മോ... എന്തൊരു കേക്ക്\nകൃഷി ചെയ്‌തോളൂ; മണ്ണില്ലാ മിശ്രിതം റെഡി


രണ്ട് കോടിയിലധികം പേര്‍ക്ക് ആദ്യ ഡോസ് വാക്സിന്; കേരളത്തിന് അഭിമാനനേട്ടം\nസംസ്ഥാനത്തെ2കോടിയിലധികം ജനങ്ങള്‍ക്ക് (2,00,04,196) ആദ്യ ഡോസ് വാക്സിന് നല്‍കിയതായി ആരോഗ്യമന്ത്രി വീണ ജോര്‍ജ് അറിയിച്ചു. കോവിഡിനെതിരായി സംസ്ഥാനം വലിയ പോരാട്ടം നടത്തുമ്പോള് ഇത് ഏറെ ആശ്വാസകരമാണ്. പരമാവധി പേര്‍ക്ക് ഒരു ഡോസെങ്കിലും വാക്സിന് നല്‍കി സുരക്ഷിതമാക്കാനാണ് സര്‍ക്കാര് ശ്രമിക്കുന്നത്. സെപ്റ്റംബര് മാസത്തില് തന്നെ ഈ ലക്ഷ്യം കൈവരിക്കാന് കഴിയുമെന്നാണ് കരുതുന്നത്. ഓണാവധി പോലും കാര്യമാക്കാതെ ലക്ഷ്യം പൂര്‍ത്തീകരിച്ച എല്ലാവരേയും അഭിനന്ദിക്കുന്നതായും മന്ത്രി പറഞ്ഞു.\nവാക്സിനേഷന് യജ്ഞത്തിലൂടെ വാക്സിനേഷന് ശക്തിപ്പെടുത്താനായിട്ടുണ്ട്. സംസ്ഥാനത്ത് ആഗസ്റ്റ്9മുതലാണ് വാക്സിനേഷന് യജ്ഞം ആരംഭിച്ചത്. ഇതുവരെ 54,07,847 ഡോസ് വാക്സിനാണ് വാക്സിനേഷന് യജ്ഞത്തിലൂടെ നല്‍കാന് സാധിച്ചത്. രണ്ട് തവണ5ലക്ഷത്തിലധികം പേര്‍ക്കും മൂന്ന് തവണ4ലക്ഷത്തിലധികം പേര്‍ക്കും വാക്സിന് നല്‍കാനായി.\nസംസ്ഥാനത്ത് ഇതുവരെ ഒന്നും രണ്ടും ഡോസ് ചേര്‍ത്ത് ആകെ 2,72,54,255 പേര്‍ക്കാണ് വാക്സിന് നല്‍കിയത്. അതില് 2,00,04,196 പേര്‍ക്ക് ഒന്നാം ഡോസ് വാക്സിനും 72,50,059 പേര്‍ക്ക് രണ്ടാം ഡോസ് വാക്സിനുമാണ് നല്‍കിയത്. 56.51 ശതമാനം പേര്‍ക്ക് ഒന്നാം ഡോസും 20.48 ശതമാനം പേര്‍ക്ക് രണ്ടാം ഡോസും നല്‍കി. 18 വയസിന് മുകളിലുള്ള ജനസംഖ്യയനുസരിച്ച് 69.70 ശതമാനം പേര്‍ക്ക് ഒന്നാം ഡോസും 25.26 ശതമാനം പേര്‍ക്ക് രണ്ടാം ഡോസും നല്‍കിയിട്ടുണ്ട്. ഇത് ദേശീയ ശരാശരിയേക്കാളും വളരെ കൂടുതലാണ്. മാത്രമല്ല രണ്ടാം ഡോസ് ലഭിച്ചവരുടെ ശതമാനം ദേശീയ ശരാശരിയുടെ ഇരട്ടിയിലധികമാണ്.\nസ്തീകളാണ് വാക്സിന് സ്വീകരിച്ചവരില് മുന്നിലുള്ളത്. ഒന്നും രണ്ടും ഡോസ് ചേര്‍ത്ത് 1,41,75,570 ഡോസ് സ്ത്രീകള്‍ക്കും, 1,30,72,847 ഡോസ് പുരുഷന്‍മാര്‍ക്കുമാണ് നല്‍കിയത്. 18 വയസിനും 44 വയസിനും ഇടയ്ക്ക് പ്രായമുള്ളവര്‍ക്ക് 93,89,283 ഡോസും, 45 വയസിനും 60 വയസിനും ഇടയ്ക്ക് പ്രായമുള്ളവര്‍ക്ക് 89,98,496 ഡോസും, 60 വയസിന് മുകളിലുള്ളവര്‍ക്ക് 88,66,476 ഡോസുമാണ് നല്‍കിയിട്ടുള്ളത്.


വട്ടിയൂർക്കാവിൽ പര്യടനം നടത്തി കുമ്മനം : Deepika.com Nattu Visesham\nവട്ടിയൂർക്കാവിൽ പര്യടനം നടത്തി കുമ്മനം\nതിരുവനന്തപുരം: തിരുവനന്തപുരം പാർലമെന്‍റ് മണ്ഡലത്തിലെ എൻഡിഎ സ്ഥാനാർഥി കുമ്മനം രാജശേഖരന് ഉജ്ജ്വല വരവേൽപ്പൊരുക്കി വട്ടിയൂർക്കാവ് നിയമസഭാ മണ്ഡലത്തിലെ ബിജെപി പ്രവർത്തകർ. വട്ടിയൂർക്കാവ് മണ്ഡലത്തിലെ സ്ഥാനാർഥിയുടെ മൂന്നാംഘട്ട പര്യടനമാണ് ഇന്നലെ നടന്നത്. തുടർന്ന് കാച്ചാണി സ്കൂൾ ജംഗ്ഷനിൽ എസ്എൻഡിപി മണ്ഡലം ട്രഷറർ അജിത്ത് പര്യടനം ഉദ്ഘാടനം ചെയ്തു. പുന്നാംകോണം, കലുങ്ക് ജംഗ്ഷൻ, ആശ്രമം, മലമുകൾ, നെട്ടയം, ശ്രീനഗർ, വേറ്റിക്കോണം, വഴി വഴയില എന്നിവിടങ്ങളിലും സ്ഥാനാർഥി പര്യടനം നടത്തി.\nതിരുത്തുംമൂലയിൽ പ്രവർത്തകർ കുമ്മനത്തെ കിരീടമണിയിച്ച് സ്വീകരിച്ചു. പേരൂർക്കട ഇന്ദിരാ നഗറിൽ ബിഎംഎസ് പ്രവർത്തകർ സ്ഥാനാർഥിയെ പൊന്നാട അണിയിച്ച് സ്വീകരിച്ചത്.\nചീനിക്കോണത്ത് ചെണ്ട മേളത്തിന്‍റെ അകന്പടിയോടെ പുഷ്പവ്യഷ്ടി നടത്തിയും ഹാരാർപ്പണം നടത്തിയുമായിരുന്നു സ്വീകരണം. പേരൂർക്കടയിലും കുടപ്പനക്കുന്നിലും നാലാഞ്ചിറയിലും സ്ഥാനാർഥിയ്ക്ക് വൻ സ്വീകരണമാണ് പ്രവർത്തകർ ഒരുക്കിയിരുന്നത്. കാച്ചാണി കീഴിക്കോണം കോളനിയിലെ പ്രവർത്തകന്‍റെ വീട്ടിൽ നിന്നും പ്രഭാത ഭക്ഷണം കഴിച്ചശേഷമാണ് സ്ഥാനാർഥി ഇന്നലത്തെ പര്യടനം ആരംഭിച്ചത്. നൂറ് കണക്കിന് ഇരുചക്ര വാഹനത്തിന്‍റെയും ചെണ്ട മേളത്തിന്‍റെയും അകന്പടിയോടെയായിരുന്നു പര്യടനം. ഉച്ചകഴിഞ്ഞ് കേശവദാസപുരത്ത് പര്യടനം സമാപിച്ചു.


ആണ്‍വേഷം കെട്ടി രണ്ട് വിവാഹം കഴിച്ച യുവതി പൊലീസ് പിടിയില് – Chandrika Daily\nBy chandrika Friday February 16, 2018 14:18 pm\nആണ്‍വേഷം കെട്ടി രണ്ട് വിവാഹം കഴിച്ച യുവതി പൊലീസ് പിടിയില്\nലക്‌നൗ: ആണ്‍വേഷം കെട്ടി രണ്ട് പെണ്‍കുട്ടികളെ വിവാഹം ചെയ്ത കേസില് 26കാരിയെ പൊലീസ് അറസ്റ്റ് ചെയ്തു. ഉത്തരാഖണ്ഡിലെ നൈനിറ്റാളിലെ രണ്ട് പെണ്‍കുട്ടികളെ പുരുഷനാണെന്ന് കബിളിപ്പിച്ച് വിവാഹം കഴിച്ച…\nലക്‌നൗ: ആണ്‍വേഷം കെട്ടി രണ്ട് പെണ്‍കുട്ടികളെ വിവാഹം ചെയ്ത കേസില് 26കാരിയെ പൊലീസ് അറസ്റ്റ് ചെയ്തു. ഉത്തരാഖണ്ഡിലെ നൈനിറ്റാളിലെ രണ്ട് പെണ്‍കുട്ടികളെ പുരുഷനാണെന്ന് കബിളിപ്പിച്ച് വിവാഹം കഴിച്ച ഉത്തര്‍പ്രദേശിലെ ബിജ്‌നോര് സ്വദേശിനിയായ\nസ്വീറ്റി സെന് എന്ന യുവതിയാണ് പൊലീസ് പിടിയിലായത്.\nകൃഷ്ണ സെന് എന്ന പേരില് യുവതി ഫെയ്‌സ്ബുക്കില് വ്യാജ അക്കൗണ്ട് ഉണ്ടാക്കിയാണ് പെണ്‍കുട്ടികളെ വലയിലാക്കിയത്. ഈ അക്കൗണ്ടില് ആണ്‍വേഷം കെട്ടി ഫോട്ടോകള് പോസ്റ്റ് ചെയ്യുകയായിരുന്നു. 2014ല് ഉത്തരാഖണ്ഡിലെത്തി 22കാരിയുടെ വീട്ടിലെത്തി ആണ്‍കുട്ടിയാണെന്ന് പറഞ്ഞ് വിശ്വസിപ്പിച്ചു. തുടര്‍ന്ന് ഇരുവരും ആ വര്‍ഷം തന്നെ വിവാഹിതരായി. നൈനിറ്റാളില് താമസിച്ച് വരവേ സ്ത്രീധനം ആവശ്യപ്പെട്ട് പെണ്‍കുട്ടിയെ പീഡിപ്പിക്കുകയായിരുന്നു.\nതുടര്‍ന്ന് 2016ല് നൈനിറ്റാളില് നിന്ന് തന്നെ 20കാരിയെ വീണ്ടും വിവാഹം ചെയ്തു. 2017ലാണ് സ്വീറ്റിയുടെ ആദ്യ ഭാര്യ പരാതി നല്‍കിയത്. ഗാര്‍ഹിക പീഡനക്കേസിനും 8 ലക്ഷം രൂപ തട്ടിയതിനുമായിരുന്നു പരാതി. തുടര്‍ന്ന് ബുധനാഴ്ചയാണ് ഇവരെ പൊലീസ് അറസ്റ്റ് ചെയ്തത്. തുടര്‍ന്നാണ് താന് ഒരു പെണ്‍കുട്ടിയാണെന്ന സത്യം ഇവര് വെളിപ്പെടുത്തിയത്. തുടര്‍ന്ന് മെഡിക്കല് പരിശോധന നടത്തുകയായിരുന്നു. ലൈംഗിക ഉപകരണങ്ങളുടെ സഹായത്തോടെയാണ് യുവതി പെണ്‍കുട്ടികളുമായി ബന്ധത്തിലേര്‍പ്പെട്ടത്.\nCategories: Culture, More, Views Tags: fraud, India, uttarakhand


ഈ സര്‍ക്കാര് അഴിമതി കേസുകള് കൂട്ടത്തോടെ എഴുതി തള്ളിയെന്ന് ജേക്കബ് തോമസ്; മാണിക്കെതിരെ തെളിവുണ്ടായിരുന്നു, കേസ് അട്ടിമറിച്ചവര് ഉന്നത സ്ഥാനത്തെത്തി - The Newsrupt\nഈ സര്‍ക്കാര് അഴിമതി കേസുകള് കൂട്ടത്തോടെ എഴുതി തള്ളിയെന്ന് ജേക്കബ് തോമസ്; മാണിക്കെതിരെ തെളിവുണ്ടായിരുന്നു, കേസ് അട്ടിമറിച്ചവര് ഉന്നത സ്ഥാനത്തെത്തി\nPosted 18 Sep 2018 at 10:46 AM\nഉമ്മന്‍ചാണ്ടി സര്‍ക്കാരിലും പിണറായി വിജയന് സര്‍ക്കാരിലുമായി മൂന്ന് അന്വേഷണ റിപ്പോര്‍ട്ടുകളാണ് ബാര് കോഴയില് ഉണ്ടായത്. മാണിക്ക് എതിരെ തെളിവില്ലെന്നായിരുന്നു മൂന്ന് അന്വേഷണ റിപ്പോര്‍ട്ടുകളുടെയും ഉളളടക്കം.  \nബാര് കോഴകേസില് മുന്‍ധനമന്ത്രി കെഎം മാണിക്കെതിരെ തെളിവുണ്ടായിരുന്നെന്ന് മുന് വിജിലന്‍സ് ഡയറക്ടര് ജേക്കബ് തോമസ്. എസ്പി സുകേശന് ശരിയായാണ് കേസ് അന്വേഷിച്ചിരുന്നതെന്നും കേസ് അട്ടിമറിച്ചവര്‍ക്ക് ഉന്നത സ്ഥാനങ്ങള് കിട്ടിയെന്നും ജേക്കബ് തോമസ് ആരോപിച്ചു. സത്യസന്ധരായ ഉദ്യോഗസ്ഥര്‍ക്കെതിരെ അന്വേഷണം നടത്തുന്നുവെന്നും മുന് വിജിലന്‍സ് ഡയറക്ടര് വിമര്‍ശിച്ചു.\nബാര് കേസില് ശാസ്ത്രീയ തെളിവുകള്‍ക്കായാണ് കാത്തിരുന്നത്. അപ്പോഴേക്കും തന്നെ നിര്‍ബന്ധിത അവധി എടുപ്പിച്ചു.ഈ സര്‍ക്കാര് അഴിമതി കേസുകള് കൂട്ടത്തോടെ എഴുതിതള്ളി.\nപിണറായി സര്‍ക്കാരിനെതിരെ കടുത്ത വിമര്‍ശനമാണ് ജേക്കബ് തോമസ് ഉന്നയിച്ചത്. ഇടത് സര്‍ക്കാര് അഴിമതി കേസുകള് കൂട്ടത്തോടെ എഴുതിതള്ളിയെന്നാണ് വിമര്‍ശനം. ബാര് കോഴ കേസില് കെഎം മാണിക്ക് അനുകൂലമായ വിജിലന്‍സ് റിപ്പോര്‍ട്ട് കോടതി തള്ളിയതിന് പിന്നാലെയാണ് ജേക്കബ് തോമസിന്റെ പ്രതികരണം.\nഅന്വേഷണം പൂര്‍ണമായിരുന്നില്ലെന്നും അന്വേഷണ ഉദ്യോഗസ്ഥന് ശരിയായ രീതിയില് അന്വേഷിച്ചില്ലെന്നും വിമര്‍ശിച്ചാണ് വിജിലന്‍സ് റിപ്പോര്‍ട്ട് കോടതി തള്ളിയത്. പൂട്ടിയ ബാറുകള് തുറക്കാന് ധനമന്ത്രിയായിരുന്ന കെഎം മാണി കൈക്കൂലി വാങ്ങിയെന്ന ആരോപണത്തിന് തെളിവുകളില്ലെന്ന വിജിലന്‍സ് റിപ്പോര്‍ട്ടാണ് കോടതി തള്ളിയത്. ഇത് മൂന്നാമത്തെ പ്രാവശ്യമാണ് വിജിലന്‍സ് മാണിക്ക് ക്ലീന് ചിററ് നല്‍കിയത്. അന്വേഷണ റിപ്പോര്‍ട്ട് തള്ളി തുടരന്വേഷണത്തിന് ഉത്തരവിടുകയോ, അല്ലെങ്കില് തെളിവുകളുടെ അടിസ്ഥാനത്തില് കോടതി നേരിട്ട് കേസെടുക്കണമെന്നുമായിരുന്നു കേസില് കക്ഷി ചേര്‍ന്നവരുടെ ആവശ്യം.\nകോടതി തടഞ്ഞത് ബാര് കോഴ കേസ് അട്ടിമറിക്കാനുള്ള ഇടത് സര്‍ക്കാരിന്റെ കാലത്തെ രാഷ്ട്രീയ നീക്കങ്ങളും; ഇനി തീരുമാനം സര്‍ക്കാരിന്റെ കയ്യില്\nസര്‍ക്കാര് എത്രയും പെട്ടെന്ന് തുടരന്വേഷണത്തിന് അനുമതി നല്‍കണമെന്ന് ഭരണ പരിഷ്‌കരണ കമ്മീഷന് ചെയര്‍മാന് വി.എസ് അച്യുതാനന്ദന് ആവശ്യപ്പെട്ടു. പ്രോസിക്യൂഷന് കൈക്കൊണ്ട നിലപാടുകള് പരിശോധിക്കണമെന്നും വിഎസ് പ്രസ്താവനയിലൂടെ ആവശ്യപ്പെട്ടു.\nBar Bribery CasePinarayi GovernmentKM ManiJacob Thomas


വോട്ട് ചോദിച്ച് ചോദിച്ച് കണ്ണന്താനം കോടതി കയറി | NDA candidate Alphons Kannanthanam seeks vote inacourt room – News18 Malayalam\nരാവിലെ പറവൂർ ബാർ അസോസിയേഷൻ പരിസരത്തെത്തിയ സ്ഥാനാർഥി അവിടെ വോട്ടഭ്യർഥിച്ചശേഷം സമീപത്തുള്ള അഡീഷണൽ സബ് കോടതി മുറിയിലേക്ക് കയറുകയായിരുന്നു\nകൊച്ചി: എറണാകുളത്തെ ബിജെപി സ്ഥാനാർഥി അൽഫോൺസ് കണ്ണന്താനം മണ്ഡലം മാറി വോട്ട് ചോദിച്ചത് ട്രോളന്മാർ ആഘോഷമാക്കിയതിന് പിന്നാലെ അദ്ദേഹം വോട്ട് ചോദിച്ച് കോടതിയിലെത്തിയതും വിവാദമായി. വോട്ടഭ്യർഥിക്കാൻ പറവൂരിലെത്തിയ കണ്ണന്താനം പറവൂർ അഡീഷണൽ സബ് കോടതി മുറിയിൽ കയറിയതാണ് വിവാദമായത്. വ്യാഴാഴ്ചയായിരുന്നു സംഭവം. രാവിലെ ബാർ അസോസിയേഷൻ പരിസരത്തെത്തിയ സ്ഥാനാർഥി അവിടെ വോട്ടഭ്യർഥിച്ചശേഷം സമീപത്തുള്ള അഡീഷണൽ സബ് കോടതി മുറിയിലേക്ക് കയറുകയായിരുന്നു. ഈസമയം കോടതി ചേരാനുള്ള സമയമായിരുന്നു. കേസിനായി എത്തിയവരും അഭിഭാഷകരും കോടതിമുറിയിലുണ്ടായിരുന്നു. സ്ഥാനാർഥി കോടതിമുറിയിൽ കയറിയതും വോട്ടർമാരെ കണ്ടതും ചട്ടലംഘനമാണെന്നാണ് ആക്ഷേപം.\nBREAKING: വയനാട്ടിൽ രാഹുൽ മത്സരിക്കരുത്; സമ്മർദവുമായി എം കെ സ്റ്റാലിനും\nസാധാരണ ഗതിയിൽ സ്ഥാനാർഥികൾ തെരഞ്ഞെടുപ്പ് പ്രചാരണവുമായി ബന്ധപ്പെട്ട് കോടതിക്കുള്ളിൽ കയറി വോട്ടുചോദിക്കുക പതിവില്ല. കണ്ണന്താനം എത്തിയ സമയത്ത് ജഡ്ജി എത്തിയിരുന്നില്ല. അദ്ദേഹം പുറത്തിറങ്ങിയശേഷമാണ് ജഡ്ജിയെത്തിയത്. കോടതിമുറിയിൽ വോട്ടുതേടുക പതിവില്ലെന്നും കണ്ണന്താനം ചെയ്തത് ചട്ടലംഘനമാണെന്നും അഭിഭാഷകർ പറഞ്ഞു. തെരഞ്ഞെടുപ്പ് കമ്മിഷന് ഇതുസംബന്ധിച്ച് പരാതി കൊടുക്കുന്നത് പരിശോധിച്ചുവരികയാണെന്ന് ബാർ അസോസിയേഷൻ നേതാക്കൾ പറഞ്ഞു. സ്ഥാനാർഥിക്കൊപ്പം ബിജെപി നേതാക്കളുമുണ്ടായിരുന്നു. കോടതിയിൽ കയറിയതല്ലാതെ വോട്ടഭ്യർഥിച്ചില്ലെന്നാണ് ബിജെപി നേതാക്കൾ പറയുന്നത്.\nFirst published: March 29, 2019, 11:38 IST\nAlphons kannanthanambjp keralaelection 2019election commission of indiaElection dates 2019Elections 2019 dateselections 2019 scheduleelections schedulegeneral elections 2019Kerala Lok Sabha Elections 2019Upcoming india electionsഅൽഫോൺസ് കണ്ണന്താനംലോക്‌സഭ തെരഞ്ഞെടുപ്പ് 2019 തീയതിലോക്‌സഭ തെരഞ്ഞെടുപ്പ് 2019 പ്രഖ്യാപനംശബരിമല വിഷയം


ഉധം സിംഗ് (ചരിത്രകഥ) | Boolokam\n“എന്താണ് താങ്കളുടെ പേര്”\nഓള്‍ഡ് ബെയ്ലിയിലെ ക്രിമിനല് കോടതിയില് , ജസ്റ്റിസ് ആറ്റ്കിന്‍സണ് വിചാരണ കാത്തു നില്ക്കുന്ന കുറ്റവാളിയോട് ചോദിച്ചു.\n“റാം മൊഹമ്മദ് സിംഗ് ആസാദ്”\nഅല്പം പോലും കുലുങ്ങാതെ, നിറന്ന ചങ്കൂറ്റത്തോടെ ആ കുറ്റവാളി ഉത്തരം നല്കി. അപ്പോളും കുറ്റവാളിയുടെ ചുണ്ടില് തങ്ങിനിന്ന പുഞ്ചിരി, കോടതിയെ ആകെ അമ്പരപ്പിച്ചിരിക്കണം. സദസ്സാകെ ചിന്തിക്കുകയായിരുന്നു-\n“ഇതെന്തൊരു പേര്, ഇവന് ഹിന്ദുവോ, സിഖോ, മുസല്‍മാനോ… എന്താണീ ആസാദ്, അത് സ്വാതന്ത്ര്യത്തിന്റെ പര്യായമല്ലാതെ മറ്റൊന്നുമാകുന്നില്ലല്ലോ, ഇങ്ങിനെയും ഒരു പേരോ..!”\nഉത്തരമില്ലാത്ത ചോദ്യങ്ങളെങ്കിലും, ഇവിടെ അതൊന്നും പ്രസക്തമാകുന്നില്ലന്ന് അവര്‍ക്കറിയാമായിരുന്നു.\n“ഇവിടെ ആരോപിച്ചിരിക്കുന്ന കുറ്റം നിങ്ങള് ചെയ്തതാണോ.”\n“അതെ, അയാളോടെനിക്ക് പ്രതികാരമുണ്ടായിരുന്നു. എന്റെ കൂടപ്പിറപ്പുകളെ ഒരു കാരണവുമില്ലാതെ കൊന്നൊടുക്കിയ അയാള് എന്നേക്കാള് വലിയ കുറ്റവാളിയായിരുന്നു.”\nവാദപ്രതിവാദങ്ങള്‍ക്കും കുറ്റാരോപണങ്ങള്‍ക്കും ഒടുവില് , ജസ്റ്റിസ് ആറ്റ്കിന്‍സണ് വിധി പ്രസ്താവിച്ചു.\n“മൈക്കിള് ഒ’ ഡയറിന്റെ് ഘാതകന് മരണംവരെ തൂക്കുകയര്”\nജയിലര്‍മാരോടൊപ്പം ബ്രിക്സ്റ്റണിലെ ജയിലറയിലേക്ക് പോകുമ്പോഴും ഒരു തരത്തിലുമുള്ള നിരാശയോ, മരണഭയമോ ആ കുറ്റവാളിയില് കണ്ടിരുന്നില്ല. അപ്പോഴും മായാത്ത പുഞ്ചിരി ആത്മസംതൃപ്തിയുടേതായിരുന്നിരിക്കണം. ദിവസങ്ങള്‍ക്കകം, ബ്രിക്സ്റ്റണില്‍നിന്ന്, തന്റെ അന്ത്യ താവളമായ പെന്റണ്‍വില്ലേ ജയിലിലേക്ക് മാറ്റപ്പെട്ടപ്പോള് , ആ കുറ്റവാളിക്ക് ഏകാന്തമായി ചിന്തിക്കാനും പ്രാര്‍ത്ഥിക്കാനും ഏറെ സമയം കിട്ടി. വേദനിപ്പിക്കുന്ന ഓര്‍മ്മകളിലൂടെ ഒന്നു ചുറ്റിവരുവാന് , ആ കുറ്റവാളിയുടെ മനസ്സ് ഇച്ഛിച്ചുകൊണ്ടിരുന്നു.\nഇന്ത്യന് സ്വാതന്ത്ര്യസമരത്തിന്റെ കത്തിക്കാളുന്ന ദിവസങ്ങളായിരുന്നു അക്കാലങ്ങള് . മഞ്ഞുപൊഴിയുന്ന കാഷ്മീര് താഴ്വരിയില് തനിക്കു ജന്മം നല്കിയ അച്ഛന് സര്‍ദാര് തോഹാര്‍സിംഗിന്റേയും, അതിനുമുമ്പേ തങ്ങളെ വിട്ടു പോയ മാതാവിന്റേയും പവിത്രമായ ആത്മാക്കള് അലഞ്ഞു നടക്കുകയായിരിക്കണം. തന്റെ കൂടപ്പിറപ്പായ മുക്താസിംഗും കാലമേറെക്കഴിയാതെ മാതാപിതാക്കളെ പിന്തുടര്‍ന്നു കഴിഞ്ഞിരുന്നു. വേദനപ്പിക്കുന്ന ഈ സത്യങ്ങള് തന്നെ തെല്ലൊന്നുമായിരുന്നില്ല തകര്‍ത്തെറിഞ്ഞു കളഞ്ഞിരുന്നത്. കേവലം ഏഴുവയസ്സുകാരനായ താന് തീര്‍ത്തും ഒറ്റപ്പെട്ടു. പിതാവിന്റെ സ്നേഹിതനായിരുന്ന ഭായ് കിഷന്‍സിംഗ് തന്നെയും, തന്റെ സഹോദരനെയും സെന്‍ട്രല് ഖല്‍സാ ഓര്‍ഫനേജിലേക്ക് നടത്തിക്കൊണ്ടുപോകുമ്പോള് , തനിക്കെന്താവും പ്രായം, അതോര്‍ത്തെടുക്കുവാനാകുന്നില്ല. പിന്നാലെ, സഹോദരന് ഒറ്റക്ക് വന്നിടത്തേക്ക് മടങ്ങിപ്പോയി. പലര്‍ക്കുമിടയിലെങ്കിലും ഏകനായി താന് വളരുകയായിരുന്നു. ഓര്‍ഫനേജിന്റെ ഔദാര്യത്തില് താന് മെട്രിക്കുലേഷന് ജയിച്ചു. പിന്നീട്, അവിടെ തുടരുവാനുള്ള നിയമാനുകൂല്യമൊന്നുമുണ്ടായിരുന്നില്ല. ആതുരാലയത്തിലെ ജീവിത കാലത്ത് കുറേ കലാവിദ്യകളും വാസ്തുവിദ്യകളും സ്വായത്തമാക്കിയിരുന്നു. അവയുമായി പൊതുജന മദ്ധ്യത്തിലേക്ക്. അപ്പോഴേക്കും സഹോദരനായ മുക്താസിംഗിന്റെ രണ്ടാം ശ്രാദ്ധം കഴിഞ്ഞിരുന്നു.\nപിന്നീടും താന് പഴയ ആതുരാലയവുമായി ചിലപ്പോഴെല്ലാം ബന്ധം സ്ഥാപിക്കുന്നതില് താത്പര്യം കാണിച്ചിരുന്നു. അവിടെയെത്തിയ ഒരുദിവസമായിരുന്നു, ഭാരതത്തിന്റെ ചരിത്രത്തില് എന്നെന്നും ദു:ഖ സ്മരണകളുണര്‍ത്തുന്ന കറുത്തദിനമായി രൂപാന്തരം പ്രാപിച്ചത്. തനിക്കും ഉള്‍ക്കിടിലത്തോടെ മാത്രമേ, ആ ദിവസം ഓര്‍ക്കുവാന് കഴിയുന്നുള്ളു.\nഏപ്രില് 13, 1919, പഞ്ചാബിലെ ഹിന്ദുക്കളുടെ വിശേഷദിനം കൂടിയായ രാംനവമി അന്നായിരുന്നു. തന്നോടൊപ്പം കുറേക്കാലം കഴിഞ്ഞിരുന്ന ആതുരാലയത്തിലെ ബന്ധുക്കളെ കാണാനും, ആശിര്‍വാദങ്ങളേറ്റുവാങ്ങാനും എത്തിയ താന് , അവരോടൊപ്പം, അമൃത്‍സറിലെ ജാലിയന്‍വാലാ ബാഗിനടുത്ത് വഴിയാത്രക്കാര്‍ക്ക് കുടിനീര് നല്കിക്കൊണ്ടു നില്ക്കുകയായിരുന്നു. അല്പമകലെ, ഉദ്യാനത്തില് , ഹിന്ദു മുസ്ലിം സിഖ് സമുദായങ്ങളില്‍പെട്ട വളരെ പേര് , സന്നിഹിതരായിരുന്നു. ചില സ്വാതന്ത്ര്യ സമരപ്പോരാളികളും, നേതാക്കളും അവിടെ ബ്രിട്ടീഷ് റൂളിനും, കൊളോണിയല് സംസ്കാരത്തിനും എതിരായി പ്രംഗിച്ചുകൊണ്ടിരുന്നു. അവരുടെ പ്രസംഗം കേള്‍ക്കു കയും, തളര്‍ന്നു വരുന്ന വഴിയാത്രക്കാര്‍ക്ക് കുടിനീര് നല്കുകയും ചെയതുകൊണ്ട് താനും, മനസാ ആ ചടങ്ങില് പങ്കെടുത്തുകൊണ്ടുനിന്നു.\nഅങ്ങിനെ സമരാഹ്വാനങ്ങളും, പ്രസംഗങ്ങളും ചൂടുപിടിച്ചുവരവെ, നൂറിനടുത്തുവരുന്ന ബ്രിട്ടീഷ് പട്ടാളക്കാര് , ഖുക്രിയും (ചെറിയ വാള് ) മെഷീന് ഗണ്ണുകളും ധരിച്ച് ഉദ്യാനത്തിനു നേരെ പാഞ്ഞടുക്കുന്നത്, താന് ഒരു ഞെട്ടലോടെ കണ്ടു. അവര്‍ക്കു നേതൃത്വം നല്കിക്കൊണ്ട്, കവചിത വാഹനത്തില് മുമ്പിലുണ്ടായിരുന്നത്, അവരുടെ ബ്രിഗേഡിയര് ജനറല് റജീനാള്‍ഡ് എഡ്വേര്‍ഡ് ഹാരി ഡയര് ആണെന്ന്, വാഹനം കണ്ടപ്പോള്‍ത്തന്നെ തനിക്കു മനസ്സിലാക്കുവാന് കഴിഞ്ഞിരുന്നു . കുറഞ്ഞ ദിവസങ്ങള്‍ക്കു മുമ്പുമാത്രം ബ്രിഗേഡിയര് ആയി ഉയര്‍ത്തപ്പെട്ടവന് . ആരെയും ഒന്നും അറിയിക്കുവാനോ, എന്തെങ്കിലും പറയുവാനോ കഴിയാതെ, താന് ആ രംഗത്തിനു സാക്ഷിയാവുകമാത്രം ചെയ്തു. ഉദ്യാനത്തിലേക്കുള്ള ഇടുങ്ങിയ പ്രവേശനദ്വാരം പട്ടാളക്കാര് അടച്ചു. ഉദ്യാനത്തിന്റെന ബാക്കി മൂന്നു ചുവരുകളും, സമരപ്പോരാളികള്‍ക്കു രക്ഷപ്പെടാനാകാത്തവിധം ഉയരത്തിലായിരുന്നു. അക്ഷരാര്‍ത്ഥത്തില് അവര് അതില് കുടുങ്ങിപ്പോവുകയാണ് ചെയ്തത്. യാതൊരു പ്രകോനവും കൂടാതെ, അവിടെ വെടിച്ചീളുകള് ഉയരുന്ന ശബ്ദവും, പൊടിപടലങ്ങളുടെ പൊട്ടിപ്പുറപ്പാടുമുണ്ടായി. വെടിയേറ്റു പിടയുന്നവരുടെ ദീനരോദനം, അമൃത്‍സര് ആകമാനം പ്രകമ്പനം കൊണ്ടു. അപ്പോഴും ഇടയ്ക്കു മുഴങ്ങിയ ഭാരതമാതവിനുള്ള വിജയാശംസകള് .… ചാരിതാര്‍ത്ഥ്യ ത്തോടയെുള്ള മരണം… പ്രാന്തപ്രദേശങ്ങളിലുള്ളവര് ഭീതിയോടെ നിലവിളിച്ചുകൊണ്ട് കൂരകളിലൊളിച്ചു. തന്റെ കൂട്ടത്തില് ജലവിതരണം ചെയ്തുകൊണ്ടു നിന്ന കൂട്ടുകാര് അടുത്തക്ഷണം ഓടിയൊളിച്ചു. വേഗംതന്നെ, വീഥിയെമ്പാടും ശൂന്യമായി. ഉദ്യാനത്തില് നടന്ന സംഭവങ്ങളറിയുവാന് മണിക്കൂറുകള് തന്നെ വേണ്ടി വന്നു. ആ ഉദ്യാനത്തില് മരിച്ചുവീണവര് ആയിരത്തിലധികമാണെന്ന വാര്‍ത്ത തന്നെ വളരെ ദു:ഖിപ്പിച്ചു. രണ്ടായിരത്തിനടുത്ത് വെടിയുണ്ടകള് , അവിടെ ചിതറി വീണിരുന്നു എന്ന സത്യം ഭയപ്പെടുത്തി. പഞ്ചാബ് പ്രവിശ്യയുടെ അന്നത്തെ ലഫ്റ്റനന്റ് ഗവര്‍ണ്ണര് മൈക്കിള് ഒ’ ഡയറിന്റെപ നിര്‍ദ്ദേശാനുസരണമാണ് ആ ക്രൂരഹത്യ നടന്നതെന്ന് താന് അല്പം വൈകിയാണ് മനസ്സിലാക്കിയത്. ഇന്ഡ്യരന് ജനതയെ “വൃത്തികെട്ട ഇന്ത്യന് പട്ടികള് ” എന്നുവരെ വിളിച്ചാക്ഷേപിച്ച മൈക്കിള് ഒ’ ഡയര് . അപ്പോള് നിസ്സാരനായ തന്റെഇ മനസ്സില് , മൈക്കിള് ഒ’ ഡയറിന്റെ രൂപം ഒരു ഭീകരരാക്ഷസന്റേതായി പരിണമിച്ചത് സ്വാഭാവികം മാത്രം. അന്നാണ് താന് സ്വാതന്ത്ര്യ സമരത്തിന്റെ വര്‍ത്തമാനകാലങ്ങളേപ്പറ്റി ചിന്തിച്ചത്. അന്നാണ് തന്റെ മനസ്സില് , ഡയര് ഒരു ഭീകരജീവിയായി തെളിഞ്ഞുവന്നത്. അയാളുടെ മേല് പ്രതികാരത്തിന്റെ ആദ്യ ബീജം വിതയ്ക്കപ്പെട്ടതും അന്നു തന്നെ. പിന്നെ താന് അമൃത്‍സറിലെ സുവര്‍ണ്ണ ക്ഷേത്രത്തിന്റെ മുന്നില്‍നിന്ന് മനസ്സില് എടുത്ത പ്രതിജ്ഞ, സാധിതമാകുവാന് എത്ര കാലം വേണ്ടിവന്നു. കാരണം അയാള് അപ്പോഴേക്കും ജോലി രാജിവച്ച് ഇംഗ്ളണ്ടിലേക്ക് മടങ്ങിയിരുന്നു. പിന്നെ തന്റെ ലക്ഷ്യം ഇംഗ്ളണ്ടും, ക്രൂരനായ ലഫ്ററനന്റ് ഗവര്‍ണ്ണര് മൈക്കിള് ഒ’ ഡയറുമായിരുന്നു. അതിനിടയില് എവിടെയെല്ലാം അലഞ്ഞു തിരിഞ്ഞു. കപ്പല് യാത്രകള് ചെയ്തു. ഒരേ ലക്ഷ്യം മനസ്സില് കൊണ്ടു നടന്ന താന് ഏതെല്ലാം പേരുകളിലൊളിച്ചു, ഷേര്‍സിംഗ്…. ഉധംസിംഗ്…. ഉടാന്‍സിംഗ്….. അങ്ങിനെയെന്തെല്ലാം പേരുകള് … എന്തെല്ലാം വേലകള് ചെയ്തു. ബ്രസീലിലും നെയ്റോബിയിലും വരെ എത്തിയെങ്കിലും, ചില കാരണങ്ങളാല് ഇംഗ്ളണ്ടില് എത്തിപ്പെടുവാന് കഴിയാതെ വീണ്ടും പിറന്ന നാട്ടിലേക്ക് മടക്കയാത്ര….. ശ്രീ ഭഗത് സിംഗിന്റെ വാക്കുകളില് പറഞ്ഞാല് , തന്നെ അവിടെ ആവശ്യമുണ്ടായിരുന്നു. അതിനുള്ള പ്രത്യേക ക്ഷണം ലഭിച്ചതനുസരിച്ചായിരുന്നു മടക്കയാത്ര. പക്ഷെ, പരാജിതനാകുവാന് തനിക്കിഷ്ടമില്ലായിരുന്നു. പിറന്ന നാട്ടില് , ഒരു സൈക്കിള് ഷോപ്പുകാരനായി വീണ്ടും… സമരത്തിന്റെന ദൂതനായും. സ്വാതന്ത്ര്യ സമരത്തിന്റെ, തീച്ചൂള അപ്പോഴും എരിഞ്ഞുകൊണ്ടിരുന്നു. സമരപ്പോരാളികള്‍ക്കുള്ള ആയുധങ്ങള് സൂക്ഷിക്കുവാനുള്ള ഒരു രഹസ്യ സങ്കേതവുമായിരുന്നു, തന്റെ ഷോപ്പ്. എത്രയൊക്കെ മുന്‍കരുതലിലും, അനധികൃതമായി ആയുധം സൂക്ഷിച്ചു എന്ന കുറ്റത്തിന് താന് അറസ്റ്റിലായി, ജയില്‍വാസത്തിന്റെ നാലു വര്‍ഷങ്ങള് . അതിനിടക്ക് ഭഗത്‍സിംഗും, ചന്ദ്രശേഖര് ആസാദും തൂക്കിലേറ്റപ്പെട്ടു. സ്വാതന്ത്ര്യസമരത്തിന്റെൂ അത്യുജ്വലമായ ചില ദിനങ്ങള് , നാലുവര്ഷം കൊണ്ട് തനിക്കു നഷ്ടപ്പെട്ടു. ജയില്‍മോചിതനായ തന്റെ മനസ്സില് വീണ്ടും മൈക്കിള് ഒ’ ഡയര് പിറവിയെടുത്തു. വീണ്ടും യാത്ര… എണ്ണങ്ങളേറെ രാജ്യങ്ങള് പിന്നിട്ട്, ഒടുവില് താനീ മണ്ണില് .. ബ്രിട്ടന്റെത മണ്ണില് .. ഇംഗ്ളണ്ടിന്റെ നെഞ്ചില് ..\nമൈക്കിള് ഒ’ ഡയറിനെത്തേടി താനാരംഭിച്ച യാത്രക്ക് ഏകദേശം ഇരുപത്തിയൊന്നു വയസ്സ്.\n1940, മാര്ച്ച് 13.\nഇംഗ്ളണ്ടിലെ പ്രഭാതം മങ്ങിക്കിടന്നിരുന്നു.. വരാന്‍പോകുന്ന ഏതോ ഭയാനക പ്രതിഭാസത്തെയോര്‍ത്താകണം, ഇംഗ്ളണ്ട് വിറങ്ങലിച്ചു നിന്നു. കാക്സ്റ്റണ് ഹാളിന്റെ പരിസരപ്രദേശത്ത്, വിരുന്നുകാര് നിറഞ്ഞു നിന്നിരുന്നു. അവിടെ നടക്കാനിരിക്കുന്ന കൂടിക്കാഴ്ചയില് , ഈസ്റ്റ് ഇന്ഡ്യാ കമ്പനിയുടെയും, സെന്‍ട്രല് ഏഷ്യന് സൊസൈറ്റിയുടേയെും ക്ഷണിക്കപ്പെട്ട അതിഥികള് എത്തിച്ചേര്‍ന്നിരുന്നു. മൈക്കിള് ഒ’ ഡയര് എന്ന വിശിഷ്ട വ്യക്തിയുടെ സാന്നിദ്ധ്യം അന്നത്തെ പ്രത്യേകതയായിരുന്നു. അദ്ദേഹത്തിന്റെു വാക്കുകള് കേള്‍ക്കാനും തീരുമാനങ്ങളെടുക്കുവാനും, ഒരു വേദി അവിടെ തയ്യറായിരുന്നു. അവരുടെ കൂടിക്കാഴ്ച തീരുന്നതുവരെ, കാക്സ്റ്റണ് ഹാളിനു സമീപം തങ്ങുവാനുള്ള ഒരു സൌകര്യം തനിക്കു ലഭിച്ചത് അനുഗ്രഹമായിപ്പോയി. കൂടിക്കാഴ്ചകള്‍ക്കുശേഷം അതിഥികള് പിരിയുന്ന വേളയില് , മിസ്റ്റര് സെറ്റ്‍ലാന്‍ഡുമായി എന്തോ സംസാരിക്കുവാന് , ഡയര് , പ്ളാറ്റ്ഫോമിലൂടെ നടന്നു. താന് കാത്തിരുന്ന സമയമായിരിക്കാം, തന്റെ സമീപത്തുകൂടെ നീങ്ങിയ അയാള്‍ക്കെതിരെ തിരയൊഴിക്കാന് സൌകര്യമായ ഒരിടത്ത് നില്ക്കുവാന് തനിക്കു കഴിഞ്ഞു. ഇനിയുള്ള പ്രവര്‍ത്തനങ്ങള് അതീവ ശീഘ്രമായിരിക്കണമെന്ന് തന്റെ മനസ്സു പറഞ്ഞുകൊണ്ടിരുന്നു. അപ്രകാരം പ്രവര്‍ത്തിച്ച താന് , കുറച്ചുദിവസം മുമ്പു സ്വന്തമാക്കിയിരുന്ന തന്റെ റിവോള്‍വര് പെട്ടെന്ന് വലിച്ചെടുത്തു. ആദ്യത്തെ രണ്ടു വെടിയുണ്ടകള് , മൈക്കിള് ഡയറിന്റെ ജീവന് കാര്‍ന്നു മുറിച്ചു കടന്നുപോയി. മൂന്നാമത്തേത് സെറ്റ്‍ലാന്‍ഡിനും, ശേഷിച്ചവ മറ്റാര്‍ക്കൊക്കെയോ….\nപിന്നീട് ഓടി മാറുന്നതിനോ, രക്ഷപ്പെടുന്നതിനോ താന് ശ്രമിച്ചില്ല… തനിക്ക് ഇനി അതിന്റെ ആവശ്യമുണ്ടയിരുന്നില്ലെന്നു തോന്നി. അവിടെ വച്ച് അറസ്റ്റിലാവുകയും ചെയ്തു. പിന്നീട് ബ്രിക്സ്റ്റണ് പ്രിസണ് , അവസാനദിനങ്ങള് കാത്ത് ഇവിടെ, പെന്റോണ് വില്ലെ പ്രിസണ് .\n1940, ജൂലൈ 31\nപെന്റോസണ്വിലല്ലെ ജയിലിന്റെ കവാടങ്ങള് തുറന്നത്, മനംനൊന്ത് മങ്ങിക്കത്തുന്ന ഉച്ചസൂര്യന്റെ പ്രഭയറ്റ വെളിച്ചത്തിലേക്കായിരുന്നു. പതിവിനു വീപരീതമായി, മദ്ധ്യാഹ്നത്തില് , റാം മൊഹമ്മദ് സിംഗ് ആസാദ് എന്ന ഉധം സിംഗിനുവേണ്ടി തൂക്കുമരമൊരുങ്ങി. ഭാരതമണ്ണിനുവേണ്ടി പിടഞ്ഞുവീണ പലരുടേയും സങ്കേതത്തിലേക്ക് ഉധംസിംഗ് യാത്രയായി… ശാന്തനായി… തൃപ്തനായി…. സ്വാതന്ത്ര്യം കാത്തിരിക്കുന്ന ഭാരതഭൂവിന്നു മുകളില് മറ്റൊരിതിഹാസ നക്ഷത്രമാകുവാന് …


ചുവന്ന സാരിയിൽ സുന്ദരിയായി സാനിയ; ചിത്രങ്ങൾ - OMF Media Live\nCelebrities Celebrity Photos ചുവന്ന സാരിയിൽ സുന്ദരിയായി സാനിയ; ചിത്രങ്ങൾ\nചുവന്ന സാരിയിൽ സുന്ദരിയായി സാനിയ; ചിത്രങ്ങൾ\nക്വീൻ എന്ന ചിത്രത്തിലൂടെ മലയാളികളുടെ പ്രിയപ്പെട്ട താരമാണ് സാനിയ ഇയ്യപ്പൻ. നടിയെ കൂടാതെ താരം മികച്ച നർത്തകിയുമാണ്. ഡി ഫോർ ഡാൻസിലൂടെയാണ് താരം എത്തുന്നത്. അതിന് ശേഷമാണ് ചിത്രത്തിൽ അഭിനയിക്കുന്നത്. ക്വീ ൻ എന്ന ചിത്രത്തിന് ശേഷം പിന്നീട് നടിക്ക് തിരിഞ്ഞ് നോക്കേണ്ടി വന്നിട്ടില്ല കൈ നിറയെ ചിത്രങ്ങളാണ്.\nക്വീനിന്റെ വിജയത്തെ തുടർന്ന് പ്രേതം 2, ലൂസിഫർ, കൃഷ്‌ണൻകുട്ടി പണി തുടങ്ങി, ദി പ്രീസ്റ്റ് തുടങ്ങിയ ചിത്രങ്ങളിലും സാനിയ അഭിനയിച്ചിട്ടുണ്ട്. ഇതിനെല്ലാം പുറമേ യാത്രകളെ ഏറെ പ്രണയിക്കുന്ന ഒരാൾ കൂടിയാണ് സാനിയ. വിവിധ വിനോദ സഞ്ചാര കേന്ദ്രങ്ങൾ സന്ദർശിക്കുകയും ആ വിശേഷങ്ങൾ ആരാധകരുമായി സാനിയ പങ്ക് വെക്കാറുമുണ്ട്.\nസൈമ അവാർഡ്‌സിലും താരം പുരസ്‌കാരം കരസ്ഥമാക്കിയിരുന്നു. ഡാൻസ് വീഡിയോകളിലൂടെയും ഫോട്ടോഷൂ ട്ടുകളിലൂടെയും സാനിയ കൂടുതൽ ശ്രദ്ധിക്കപ്പെട്ടു. എന്നാൽ നടിയുടെ ഫോട്ടോഷൂ ട്ടുകൾക്ക് വലിയ വി മർശങ്ങൾ ആണ് കൂടുതലും ഉയരുന്നത്. അഭിനയത്തിനും മോഡലിംഗിനും ഒപ്പം ഫിറ്റ്നസിന്റെ കാര്യത്തിലും ഏറെ ശ്രദ്ധ പുലർത്തുന്ന സാനിയ ജിമ്മിലെ വർക്ക്ഔട്ട് സെക്ഷനുകൾ മുടക്കാറില്ല.\nകൃഷ്ണന്‍കുട്ടി പണി തുടങ്ങി എന്ന ചിത്രത്തിലാണ് സാനിയ അവസാനം അഭിനയിച്ചത്. സല്യൂട്ട് എന്ന ചിത്രത്തില് ദുല്‍ഖര് സല്‍മാനൊപ്പവും സാനിയ അഭിനയിക്കുന്നുണ്ട്. ഇപ്പോഴിതാ രാജസ്ഥാനിൽ അവധി ദിനങ്ങൾ ആസ്വദിക്കുന്ന നടിയുടെ ഫോട്ടോഷൂട്ടാണ് ശ്രദ്ധേയമാകുന്നത്. ചുവപ്പ് സാരിയിൽ അതീവ സുന്ദരിയായാണ് താരം ഫോട്ടോയിൽ. യാമിയാണ് ചിത്രങ്ങൾ പകർത്തിയിരിക്കുന്നത്.\nPrevious articleഅതീവ സുന്ദരിയായി ഗോൾഡൻ കളർ ഡ്രസ്സിൽ കങ്കണ രണവത്ത്; ഫോട്ടോസ്\nNext articleക്യൂട്ട് ലുക്കിൽ കിടിലൻ ചിത്രങ്ങളുമായി നസ്രിയ; ഫോട്ടോസ് കാണാം


കേരള ശിശു ക്ഷേമ വകുപ്പിന്റെ വിപ്ലവകരമായ തീരുമാനം, ഒരായിരം അഭിവാദ്യങ്ങൾ | Boolokam\nഅതേ… ഒരു സർക്കാർ വകുപ്പ് ഇത്തരത്തിൽ ഇടപെട്ടിരിക്കുന്നു. Department of Women and Child Development makes history by its statement “ഗർഭം ധരിച്ചിരിക്കുന്ന ഒരു സ്ത്രീക്ക്, അവർ വിവാഹിതയായാലും, അവിവാഹിതയായാലും\nഅതേ… ഒരു സർക്കാർ വകുപ്പ് ഇത്തരത്തിൽ ഇടപെട്ടിരിക്കുന്നു. Department of Women and Child Development makes history by its statement “ഗർഭം ധരിച്ചിരിക്കുന്ന ഒരു സ്ത്രീക്ക്, അവർ വിവാഹിതയായാലും, അവിവാഹിതയായാലും ആ ഗർഭം നിലനിർത്തണോ അതോ ഗർഭഛിദ്രം ചെയ്യണോ എന്ന് തീരുമാനിക്കാനുള്ള അവകാശം ഉണ്ട്. നിയമം അനുവദിക്കുന്ന കാരണങ്ങൾ മുൻനിർത്തി ഒരു സ്ത്രീ ആവശ്യപ്പെട്ടാൽ അത് ചെയ്തു കൊടുക്കാൻ ഡോക്ടർമാർ തയ്യാറാവേണ്ടതുമാണ്. അത് സ്ത്രീകളുടെ നിയമപരമായ അവകാശമാണ്”\nസുരേഷ് സി പിള്ളയുടെ കുറിപ്പ് വായിക്കാം\n“തൊണ്ണൂറുകളുടെ അവസാനം ആണ് നതാലിയയെ പരിചയപ്പെടുന്നത്.\nഞാൻ ഗവേഷണം ചെയ്തു കൊണ്ടിരുന്ന ട്രിനിറ്റി കോളേജിൽ, വെയ്ൽസ് യൂണിവേഴ്സിറ്റിയിൽ നിന്നും അവസാന വർഷ ഹോണേഴ്‌സ് ഡിഗ്രി പ്രൊജക്റ്റ് ചെയ്യാൻ വന്നത് ആണ് നതാലിയ.\nവാ തോരാതെ സംസാരിക്കും. പെട്ടെന്ന് തന്നെ ലാബിൽ എല്ലാവരും ആയി നതാലിയ കൂട്ടായി.\nഅന്ന് മൊബൈൽ ഫോണും, വാട്ട്സാപ്പും ഒന്നും പ്രചാരത്തിൽ ഉള്ള കാലമല്ലന്ന് പ്രത്യേകം പറയേണ്ടല്ലോ?\nവെള്ളിയാഴ്ചകൾ ‘സോഷ്യൽ ഈവെനിംഗ്’ ആണ്.\nലാബിലുള്ള കൂട്ടുകാർ എല്ലാവരും ആയി പുറത്തു പോകും.\nചിലപ്പോൾ കൂട്ടുകാരുടെ കൂട്ടുകാരും, അവരുടെ കൂട്ടുകാരും ഒക്കെയായി വലിയ ഒരു ഗാങ് ഉണ്ടാവും. പല രാജ്യക്കാർ ഉണ്ടാവും. ട്രിനിറ്റി കോളേജിൽ അന്ന് 90 ൽ അധികം രാജ്യങ്ങളിൽ നിന്നുള്ള കുട്ടികൾ ഉണ്ട്.\nഅന്താ രാഷ്ട്ര കാര്യങ്ങൾ മുതൽ, ലാബിലെ ഗോസിപ്പുകൾ, എന്ന് വേണ്ട കുടുംബ കാര്യങ്ങൾ വരെ ഓപ്പൺ ആയി ചർച്ച ചെയ്യും.\nഅങ്ങിനെ ഒരു ദിവസമാണ് മാതൃത്വം ചർച്ചയിൽ വന്നത്.\nഅപ്പോളാണ് എടുത്തടിച്ചപോലെ നതാലിയ പറഞ്ഞത്\n“എനിക്ക് പ്രസവിക്കാൻ പേടിയാണ്, അമ്മയാവാനൊന്നും എനിക്ക് വയ്യ, എനിക്ക് എന്റെ ലോകം, അത് മാക്സിമം എൻജോയ് ചെയ്യണം.”\nഎല്ലാവരും കയ്യടിച്ചു പ്രോത്സാഹിപ്പിച്ചു.\n“‘ഗ്രേറ്റ് ഡിസിഷൻ നതാലിയ, ഇറ്റ് ഈസ് യുവർ ലൈഫ്, എൻജോയ് ഇറ്റ്” എന്നൊക്കെ പലരും പറഞ്ഞു രംഗം കൊഴുപ്പിച്ചു.\nഒരു പാട്രിയർക്കി, പരമ്പരാഗത, ഗ്രാമ അന്തരീക്ഷത്തിൽ വളർന്ന എന്റെ രക്തം തിളച്ചു.\nഞാൻ എടുത്തടിച്ചു പറഞ്ഞു\n“നതാലിയ, ഓരോ മനുഷ്യനും അടുത്ത തലമുറയെ ഉണ്ടാക്കുക എന്നത്, മാനുഷിക ധർമ്മവും, സമൂഹത്തോടുള്ള കടമയും ആണ്.”\nനതാലിയ രോഷം കൊണ്ട് എണീറ്റ് ഉച്ചത്തിൽ പറഞ്ഞു,\n“സുരേഷ്, ദാറ്റ് മേ ബി എ പാർട്ട് ഓഫ് യുവർ സോഷ്യൽ റെസ്പോണ്സിബിലിറ്റി, നോട്ട് മൈൻ, മൈ ലൈഫ് ഈസ് മൈ ചോയ്സ്, സൊസൈറ്റി ഹാസ് നതിങ് ടു ഡൂ വിത്ത് മൈ ലൈഫ്.”\nഞാൻ ആകെ നാണം കേട്ടപോലെ ആയി നതാലിയയുടെ വക്കുകൾ ചെവിയിൽ മുഴങ്ങിക്കൊണ്ടിരുന്നു\n“മൈ ലൈഫ് ഈസ് മൈ ചോയ്സ്”. അതൊരു വലിയ മെസ്സേജ് ആയിരുന്നു.\nഇന്നും ഹൃദയത്തിൽ കൊണ്ട് നടക്കുന്ന മെസ്സേജ്.\nനാലു വർഷം കൂടി കഴിഞ്ഞു ജോലിക്കു കയറിയപ്പോൾ ഗവേഷണ സ്ഥാപനത്തിൽ ഒരു മിച്ചു ജോലി ചെയ്ത ഷാരോൺ ഒരിക്കൽ വൈകിട്ട് ഇതേ പോലെയുള്ള ഒരു സോഷ്യൽ ഈവനിങ്ങിൽ തന്റെ കഥയും പറഞ്ഞു.\nആ സമയം ആയപ്പൊളേക്കും കുറെയൊക്കെ രാജ്യങ്ങളിൽ സഞ്ചരിച്ചും, പലതരം ആൾക്കാരെ കണ്ടും എന്തൊക്കെ പറയാം, എന്തൊക്കെ പറയരുത്, ആൾക്കാരുടെ പേർസണൽ കാര്യങ്ങൾ ചോദിക്കരുത്, പറയുന്നത് കേൾക്കാം, സ്വകാര്യതയിൽ ഇടപെടരുത് എന്നൊക്കെ അത്യാവശ്യ കാര്യങ്ങൾ മനസ്സിലാക്കിയിരുന്നു.\nഷാരോൺ ഭർത്താവിനെ പരിചയപ്പെടുത്തി.\nപാർട്ടിയിൽ പലരും മുതിർന്നവരും കുടുംബം നയിക്കുന്നവരും ആയിരുന്നു, സ്വാഭാവികമായി ചർച്ച കുട്ടികളെ പ്പറ്റി ആയി, ഷാരോൺ പറഞ്ഞു\n“ഞാനും ഡേവും കണ്ടു മുട്ടി, ഒരുമിച്ചു താമസിക്കാൻ തുടങ്ങിയപ്പോളേ തീരുമാനിച്ചതാണ്, കുട്ടികൾ വേണ്ട എന്ന്. എനിക്ക് പ്രസവിക്കാൻ വയ്യ.”\n“ഗ്രേറ്റ് ഡിസിഷൻ, യുവർ ലൈഫ് ഈസ് യുവർ ചോയ്‌സ്.”\nഷാരോൺ ചിരിച്ചു, ഡേവിന്റെ കൈ പിടിച്ചു കൊണ്ട് പറഞ്ഞു\n“ഇനി ഞങ്ങൾക്ക് കുട്ടികൾ വേണം എന്ന് തോന്നിയാൽ ചിലപ്പോൾ അഡോപ്റ്റ് ചെയ്യും, എന്നാലും എനിക്ക് പ്രസവിക്കാൻ വയ്യ.”\nഞാൻ ചിരിച്ചുകൊണ്ട് തീരുമാനം നല്ലതെന്ന് പറഞ്ഞു. നാല് വർഷങ്ങൾ കൊണ്ട് അത്രയ്ക്ക് മാറ്റം എനിക്ക് വന്നിരുന്നു.\nപിന്നെയും, യാത്രകളിലും, ജോലി സ്ഥലങ്ങളിലും “പ്രസവിക്കാൻ സൗകര്യം ഇല്ല” എന്ന് പറയുന്ന പല സ്ത്രീകളെയും കണ്ടു.\nനല്ല നോർമൽ ആയി സന്തോഷത്തോടെ ജീവിതം നയിക്കുന്നവർ.\nനമ്മുടെ നാട്ടിലുള്ള ‘സോഷ്യൽ പ്രഷർ’ കൊണ്ട് പ്രസവിക്കാൻ താൽപ്പര്യം ഇല്ലാത്തവർക്ക്, അല്ലെങ്കിൽ പ്രസവിക്കാൻ പേടി ഉള്ളവർക്ക് ഒരിക്കലും അവർക്ക് ഇഷ്ട്ടമുള്ള പോലെ ചെയ്യാൻ സാധിക്കാറില്ല.\nസാഹചര്യം കൊണ്ടോ, ചോയ്‌സ് കൊണ്ടോ ‘അമ്മ ആകാതെ ‘പൂർണ്ണതയോടെ’ ജീവിച്ച ധാരാളം സ്ത്രീകളുടെ ജീവിതം അനുഭവങ്ങൾ ക്ലിനിക്കൽ സൈക്കോളജിസ്റ് ആയ Ellen L. Walker അവരുടെ പുസ്തകമായ ‘Complete Without Kids’ ൽ വിശദമായി എഴുതിയിട്ടുണ്ട്.\nപ്രസവിക്കാതെ സ്ത്രീ പൂർണ്ണത എത്തില്ല എന്നതൊക്കെ ഓരോ മിത്തുകൾ ആണ്.\nപ്രസവിച്ചില്ലെങ്കിലും പൂർണ്ണതയോടെ ജീവിക്കാം, സന്തോഷത്തോടെ ജീവിക്കാം.\nഅതെ ചോയ്‌സ് സ്ത്രീയുടെ മാത്രമാണ്. അമ്മയാകണോ വേണ്ടയോ എന്നത് സ്ത്രീയുടെ മാത്രം ഉത്തരവാദിത്വം ആണ്. കുടുംബത്തിന്റെയോ സമൂഹത്തിന്റെയോ അല്ല. ഇത് പറഞ്ഞ കേരള ശിശു ക്ഷേമ വകുപ്പിന് അഭിനന്ദനങ്ങൾ.”\nRelated Topics:Department of Women and Child Developmentkeralaസുരേഷ് സി പിള്ള


അഞ്ചല്.: ഏഷ്യാനെറ്റിന്റെ അര്‍ദ്ധരാത്രിയിലെ കൂരിരിട്ട്!\nഎഴുതിയത് അഞ്ചല്‍ക്കാരന് at 8:51 AM\nസംഭവത്തിന്റെ ആവേശം റിപ്പോര്‍ട്ടിലേയ്ക്ക് ആവേശിച്ചാല് റിപ്പോര്‍ട്ടര് തന്നെ സംഭവമായി മാറും!\n"അഭിനവ് ബിന്ദ്രയ്ക്ക് മനസ്സിലാകുന്ന ഭാഷയില് പരിഭാഷപ്പെടുത്തി അദ്ദേഹത്തെ കേള്‍പ്പിച്ചിരുന്നു എങ്കില് ഒറ്റ ബുള്ളറ്റില് അത് റിപ്പോര്‍ട്ട് ചെയ്തവനെ അഭിനവ് ബിന്ദ്ര അപ്പോള് തന്നെ തീര്‍ത്തേനെ."\nചാനലുകാര്‍ക്ക് എല്ലാം അല്പം എരു ചേര്‍ത്തു പറയുന്ന സ്വഭാവമുണ്ടെന്നറിയില്ലെ..\nഓടോ : ‘പ്രത്യാക‘ എന്നതു മാറ്റി ‘പ്രത്യേക’ എന്നാക്കുക.\nആ “പ്രത്യേകത്തിന്” പ്രത്യേക നന്ദി.\nha haa: -)\nThursday, August 14, 2008 10:02:00 AM\nത്രിശൂര് പൂരം കമന്ററി ടൈപ്പ് ആയിപ്പോയല്ലാ...\nThursday, August 14, 2008 10:13:00 AM\nkalakki ilakki kudippichchu...\nഅതാ ഇടതു വശത്തെ എക്സിറ്റില് കൂടി ബിന്ദ്ര..അഭിനവ് ബിന്ദ്ര..ഭാരതത്തിന്റെ പൊന്നോമന പുത്രന്... താളത്തില്, ആവേശോജ്ജ്വലനായി, നൃത്തച്ചുവടുകളോടെ മുന്നേറി വരികയാണ്..എന്നുള്ള നെഹ്രു ട്രോഫി വള്ളംകളി/സന്തോഷ് ട്രോഫി ഫുട്ബോള് സ്റ്റൈല് കമന്ററി ഉണ്ടായിരുന്നോ? മിസ്സായി!\nസത്യം പറഞ്ഞാല് എന്റെ അഭിപ്രായത്തില് ഈ സ്വര്‍ണ്ണം കിട്ടിയത് ഭാരത സര്‍ക്കാറിനും സ്പോര്‍ട്ട്സ് മിനിസ്ട്രിക്കുമൊക്കെ ലജ്ജിക്കാനുള്ള വകയാണ്. ഒരു സാധാരണ ഭാരതീയന് വലിയ ആവേശം തോന്നേണ്ട കാര്യവുമില്ല.\nമൂപ്പരുടെ വീട്ടില് ഒളിമ്പിക് സൈസ് പ്രവറ്റ് ഷൂട്ടിംഗ് റേഞ്ച് ഒരെണ്ണം അപ്പന് ഉണ്ടാക്കിക്കൊട്ത്തിട്ടുണ്ടത്രേ.\nകുടുംബപരമായി നല്ല സ്വത്തുള്ള പാര്‍ട്ടീസാ. എന്റെ ചെറുപ്പത്തില് തിരി കത്തിച്ച് വിടുന്ന എണ്ണ ബോട്ട് ഇറക്കി കളിക്കാന് എന്റച്ഛനോട് കുളമോ ആ സൈസില് എന്തെങ്കിലുമോ അഡ്ജസ്റ്റ് ചെയ്ത് തരാമോ എന്ന് ചോദിച്ചപ്പോള്, പിന്നാമ്പുറത്ത് ഒരു വട്ടഉരുളിയില് വെള്ളം കൊണ്ട് വെച്ചിട്ട് ന്നാ ഇതില് ബോട്ട് വിട്ടോ എന്ന് പറഞ്ഞ ലാഘവത്തോടെ ഒരു ഷൂട്ടിംഗ് റേഞ്ച് ഒക്കെ പണിയാന് ആമ്പിയര് ഉള്ളവര്. സ്വര്‍ണ്ണം കിട്ടിയില്ലെങ്കിലേ അത്ഭുതമുള്ളൂ!\nമൂപ്പരുടെ വെടിയുണ്ടകള് തീര്‍ന്നു പോയി ഇം‌പോര്‍ട്ട് ചെയ്യാന് നൂലാമാലകള് ഉണ്ടായപ്പോള് ഗവര്‍മെന്റ് കൈ മലര്‍ത്തിയത്രേ. കോടീശ്വരന് ലക്ഷ്മി മിത്തല് സഹായിച്ചിട്ടാണത്രേ പിന്നെ ഈ ചെക്കന് ഉണ്ടകള് വരുത്തിയിരുന്നത്.\nടീമിനെ ഒളിമ്പിക്സില് അയക്കാതിരിക്കാനും (സ്പോണ്‍സേര്‍സ് ഇല്ലാത്തതിനാല്) ഗവര്‍മെന്റ് ശ്രമിച്ചിരുന്നു.\nഎന്നിട്ടിപ്പോ സ്വര്‍ണ്ണം കിട്ടിയപ്പോല് എന്താ ഒരു ആവേശം!\nചിലപ്പോ കുശുമ്പ് ആയിരിക്കും, എനിക്കെന്തോ ഇതിലും ഒരു നൂറിരട്ടി സന്തോഷം തോന്നിയേനെ, വേറെ ഒരു റ്റിപ്പിക്കല് ഇന്ത്യന് അത്‌ലെറ്റ് (പ്രാരാബ്ധക്കാരന് എന്ന്) വല്ല ഓടോ മറ്റോ നേടിയിരുന്നെങ്കില് പോലും.\nഇത് ഒരു പ്രൈവറ്റ് സ്വര്‍ണ്ണമായേ എനിക്ക് തോന്നുന്നുള്ളൂ. എന്താണാവോ.\nപക്ഷേ ഇത് ഒരു കാര്യം എല്ലാവരേയും ഓര്‍മിപ്പിക്കുന്നു..നല്ല ഫെസിലിറ്റിയുണ്ടെങ്കില് ലോകം കീഴടക്കുന്ന എത്രയോ ചാമ്പ്യന്മാര് ഇന്ത്യയുടെ ഗ്രാമങ്ങളില് അലയുന്നുണ്ടാവും! സ്പോര്‍ട്ട്സിന്റെ പേരില് കോടികള് മുടിക്കുന്ന വടക്കേന്ത്യന് ബാബുമാര് ലജ്ജിക്കട്ടെ. അഭിനവ് ബിന്ദ്ര സ്വയം നേടിയ സ്വര്‍ണ്ണമെടുത്ത് വെച്ച് നാണക്കേട് മറക്കട്ടെ.\nശ്ശൊ.. ആ കമന്ററി കേള്‍ക്കാനൊത്തില്ല.\nഅരവിന്ദ് പറഞ്ഞതിനോടും കുറച്ചൊക്കെ യോജിയ്ക്കുന്നു. ലോകോത്തര നിലവാരത്തിലുള്ള സജ്ജീകരണങ്ങളും വേണ്ടത്ര പ്രോത്സാഹനങ്ങളും ലഭ്യമാക്കിയിരുന്നെങ്കില് വളരെ പണ്ടേ തന്നെ വ്യക്തിഗത ഒളിമ്പിക് സ്വര്‍ണ്ണം ഇന്ത്യയിലെത്തുമായിരുന്നു.\nഎന്നിരുന്നാലും അഭിനവ് ബിന്ദ്ര നേടിയ നേട്ടം കുറച്ചു കാണാന് പറ്റില്ല. ഒരു ലക്ഷ്യം മുന്നില് കണ്ടു കൊണ്ടു നടത്തിയ കഠിനാധ്വാനം ഫലം കണ്ടതില് ഇന്നു ഭാരതീയ ജനത മുഴുവന് സന്തോഷിയ്ക്കുന്നു.\nഅതില് അദ്ദേഹത്തിന്റെ കുടുംബസമ്പത്ത് ഒരു പരിധി വരെ മാത്രമേ ഘടകമാകുന്നുള്ളൂ. വിലയ്ക്കെടുക്കാവുന്ന ഒന്നായിരുന്നെങ്കിലും വളരെ മുന്‍പു തന്നെ ഒളിമ്പിക് സ്വര്‍ണ്ണം സ്വന്തമാക്കാന് കെല്‍പ്പുള്ളവര് ഇന്ത്യയിലുണ്ടെന്നോര്‍ക്കണം.\n:) ആ ഏഷ്യാനെറ്റിന്റെ കമന്ററി അല്ലേലും എന്നും ഇങ്ങനൊക്കെ തന്നല്ലേ. എന്നാലും അന്ധകാരവും കൂരിരുട്ടും ഒക്കെ കൊറേ കൂടി പോയ്. (കണ്ടില്ല ആ പ്രോഗ്രാം, അല്ല, കാണാത്തതില് സങ്കടവും ഇല്ല)\nഅരവിന്ദ് പറഞ്ഞത് ഒരു വല്യ പോയിന്റ് ആണ്. ഏതോ ചാനലില് ബിന്ദ്രയുടെ അമ്മയുടെയും അച്ഛന്റെയും അഭിമുഖം കണ്ടിരുന്നു.വേലക്കാരിടെ തലയില് ഒരു കുപ്പി വച്ചു അത് വെടിവച്ച് വീഴ്ത്തി, അത് കണ്ട വന്ന അച്ഛനും അമ്മയും വഴക്ക് ഒന്നും പറയാതെ പിറ്റേന്ന് തന്നെ പ്രൊഫഷണല് ട്രെയിനിംഗ് കൊടുത്തു തുടങ്ങിന്നു. (ടോം ആന്‍ഡ് ജെറി കാര്ടൂനിലെ ഒരു സീന് എന്തോ ചുമ്മാ ഓര്മ വന്നു)\nപിന്നെ കിട്ടിയത് ഒളിമ്പിക് സ്വര്ണമെഡല് ആണ്. കിട്ടിയത് ഇന്ത്യയ്ക്കും ആണ്. അതിനാല് സത്യായിട്ടും ഞാന് അതിനെ ഇഷ്ടപെടുന്നു.\n(ആ കുറ്റാകൂരിരുട്ടില് മോണിക്കയുടെ കണ്ണീരില് ആരെങ്കിലും തെന്നി വീണോ എന്തോ?)\nഅറിയില്ലേ മാഷേ? അന്നു മുഴങ്ങിക്കേട്ടത് നമ്മുടെ കേരളത്തിന്‍റെ ദേശീയഗാനമായിരുന്നു... ലജ്ജാവതിയേ നിന്‍റെ കള്ളക്കടക്കണ്ണില്...\nഇവനൊക്കെ ജേര്‍ണലിസ്റ്റുകളാണത്രേ കഷ്ടം. ന്യൂസ് പ്രോഗ്രാം മുഴുവനായും നിര്‍ത്തി വച്ച് വല്ല സ്റ്റാര്‍സിംഗറും തട്ടിപ്പും, വെട്ടിപ്പുമായി കഴിഞ്ഞാല് പോരേ ഏഷ്യാനെറ്റിന്. എന്തിനാ ഇങ്ങനെ നാണം കെട്ട പാപ്പരാസിപ്പണി ചെയ്യണെ.\n:) നമ്മടെ ഹിറ്റ് എഫ്.എം.ഇന്റെ ന്യൂസ് റിപ്പോര്‍ട്ടിംഗും ഏതാണ്ട് ഇതേപോലെ ആയിരുന്നു. ഒറ്റയടിക്ക് എല്ലാവരും ഹോക്കി ടീമുകളെ മറന്നു കളഞ്ഞു. “ഒളിം‌പിക്സിന് യോഗ്യത നേടുന്ന അഞ്ചാമത്തെ ഇന്ത്യക്കാരനാണ് ബിന്ദ്ര” എന്ന് ആവര്‍ത്തിച്ചു പറയുന്നുണ്ടായിരുന്നു ഹിറ്റ് എഫ്.എമ്മിന്റെ ന്യൂസ് ബുള്ളറ്റിനുകളില്. ഇതെന്താ സംഭവം എന്ന് എത്ര ആലോചിച്ചിട്ടും മനസ്സിലായില്ല.\nഒന്നു ക്ഷമീ അഞ്ചലേ.....നമ്മുടെ കേരളത്തിലെ ടെലിവിഷന് ജേര്‍ണലിസം ഇപ്പോഴും ശൈശവസ്ഥയിലാണ്, ചെറിയ തട്ടുകേടുകളെന്തെങ്കിലും കണ്ടാല് വിട്ടുകള\nThursday, August 14, 2008 2:34:00 PM\nടി വി യുമായുള്ള ബന്ധം വിച്ഛേദിച്ചിട്ട് വര്‍ഷം ഒന്നൊന്നര കഴിഞ്ഞതിനാല് ഇതൊക്കെ മിസ്സാ‍യി പോകുന്നു. വല്ലപ്പോഴും, വാര്‍ത്തയോ,കണ്ണാടിയോ, പൂ‍രമോ, വേലയോ കണ്ടാലായി. ഇനി ഇത്തരം സൂപ്പര് മെഗാ ഹിറ്റ് സംഭവങ്ങള് പ്രക്ഷേപണം ചെയ്യുമ്പോള് ഒന്ന് വിളിക്കാന് മറക്കരുതേ അഞ്ചലേ.\nThursday, August 14, 2008 2:53:00 PM\nനമ്മുടെ മാധ്യമങ്ങള്‍ക്ക് പെരുന്നാളും,പൂരവും,മരണവും,പീഡനവും,വിവാഹവും,കലയും,കളിയും,കലാപവും,സ്ത്രീ പീഢനവും.... എല്ലാം പണം വാരാനുള്ള ആഘോഷങ്ങളാണ്.\nമാധ്യമങ്ങളുടെ എഡിറ്ററേയും, ഉടമയേയും ജനം വഴിയില് ചീത്ത വിളിക്കുന്നതുവരെ അവരിതു തുടരും.\nനോക്കിക്കോ ഈ വര്‍ഷത്തെ ഏറ്റവും നല്ല കമന്ററിക്കുള്ള അവാര്‍ഡ് അവനാവും!!!\nലോകത്തിനു മുമ്പില് ഇന്ത്യയുടെ വിജയക്കൊടി പറത്തി തിരിച്ചു വന്നയാള്‍ക്ക് അല്‍പം സ്വീകരണവും കമന്‍ററിയും കൊടുത്തത് കണ്ടിട്ട് ആര്‍ക്കെങ്കിലും ചൊറിച്ചില് വരുന്നുണ്‍ടെങ്കില്\nനല്ല മുള്ളുള്ള വല്ല മുരിക്കിന് കമ്പും തപ്പാം...\nഉള്ള അഭിമാനം കളയാനായിട്ടാ ഇപ്പൊ ഈ കാണുന്ന മാധ്യമസാഹസങ്ങള്\nപക്ഷേ എഷ്യാനെറ്റിന്റെ ഇന്നലത്തെ ആ പ്രത്യേക വാര്‍ത്താ ബുള്ളറ്റിന് അഭിനവ് ബിന്ദ്രയ്ക്ക് മനസ്സിലാകുന്ന ഭാഷയില് പരിഭാഷപ്പെടുത്തി അദ്ദേഹത്തെ കേള്‍പ്പിച്ചിരുന്നു എങ്കില് അഭിനവ് ബിന്ദ്ര ഒറ്റ ബുള്ളറ്റ് കൊണ്ട് അത് റിപ്പോര്‍ട്ട് ചെയ്തവനെ അപ്പോള് തന്നെ തീര്‍ത്തേനെ. most of the (asianet) reporters(mallu) havenot any GK. fools!!\nഅഞ്ചല്‍ക്കാരാ നമുക്ക് ലവനൊരു അവാര്‍ഡ് നല്‍കിയാലോ....ലോകത്തിലെ ഏറ്റവും മികച്ച അവതാരകനെന്ന "ബഹുമതി" നല്‍കുക മാത്രമാണ് അവശേഷിക്കുന്ന പോംവഴി. ഹല്ല പിന്നെ...\nFriday, August 15, 2008 12:37:00 AM\n“അര്‍ദ്ധരാത്രിയിലെ കൂരിരുട്ടില് “ വല്ല സുന്ദര സ്വപ്നങ്ങളും കണ്ടുറന്നേണ്ടതിന് പകരം ടിവിയും കണ്ടിരുന്ന് നിദ്രാദേവിയെ ആക്ഷേപിച്ചതിന് കിട്ടിയ ശിക്ഷയാണത്. :)\nഅരവിയേട്ടനോട് ശരിക്കും യോജിക്കുന്നു.


വർഷങ്ങളായി അവിടെ കുട്ടികൾ ഇതേ രീതിയിൽ മരണപ്പെടുന്നു - Boolokam\nHome Boolokam വർഷങ്ങളായി അവിടെ കുട്ടികൾ ഇതേ രീതിയിൽ മരണപ്പെടുന്നു\nമുസാഫർപ്പൂർ വേദനിപ്പിക്കുകയാണ്. പക്ഷെ വര്ഷങ്ങങ്ങളായി അവിടെ കുട്ടികൾ ഇതേ രീതിയിൽ മരണപ്പെടുന്നു. ഇങ്ങനെയാണ് അടുത്ത കാലത്തെ മരണനിരക്കുകൾ. 143 – 2013, 355 – 2014, 11 – 2015,4– 2016, 11 – 2017,7– 2018 , 2019 ജൂണിൽ ഇതുവരെ 108 കുട്ടികളെ നഷ്ട്ടപ്പെട്ടിരിക്കുന്നു.\nഇന്നിപ്പോൾ വേദനിപ്പിക്കുന്ന വാർത്ത AIIMS ൽ നിന്നെത്തിയ വിദഗ്ദ്ധ സംഘത്തിന്റെ റിപ്പോർട്ടാണ്. SMKCH ആശുപത്രിയിലാണ് ഏറ്റവുമധികം കുട്ടികൾ ബിഹാറിൽ അഡ്മിറ്റായിട്ടുള്ളത്. അവിടെ മതിയായ ട്രെയിനിങ് ലഭിച്ച ഡോക്ടര്മാരോ, മതിയായ സ്റ്റാഫുകളോയില്ല എന്ന വേദനിപ്പിക്കുന്ന റിപ്പോർട്ടാണ് വന്നത്.\nവർഷങ്ങളായി നടന്നു വരുന്ന ഒരു ദുരന്തത്തെ നേരിടുവാൻ മതിയായ ഒരുക്കങ്ങൾ നാം എന്തേ എടുക്കാഞ്ഞത്? മതിയായ ഉപകരണങ്ങൾ ഉണ്ടായാൽ മാത്രം പോര അവ ഉപയോഗിക്കുവാൻ അറിയാവുന്ന സ്റ്റാഫുകളെയും ജോലിയ്ക്ക് വെക്കണം.\nഅമിതമായി ലിച്ചി പഴങ്ങൾ കഴിച്ചു കിടന്നുറങ്ങുന്ന കുട്ടികൾ രാത്രിയിൽ ഭക്ഷണവും കഴിക്കാതെയുറങ്ങുകയാണെങ്കിൽ അവയിൽ നിന്നും വരുന്ന ഹൈപോഗ്ലൈസിൻ എ (hypogylcin A), Methylene cyclopropyl glycine (MCPG)യും കുട്ടിയുടെ ശരീരത്തിലെ ഗ്ലുക്കോസ് ലെവൽ ഗണ്യമായി കുറയ്ക്കുന്നു. മതിയായ ഗൈക്കോജൻ സ്റ്റോർ പോഷകക്കുറവുള്ള കുട്ടികളിൽ ഉണ്ടാകില്ല. ഇവരിൽ ഫാറ്റി ആസിഡ് സിന്തെസിസ് എന്ന പ്രക്രിയ വഴിയാണ് ഫാസ്റ്റിംഗിൽ ഗ്ലുക്കോസ് ആവശ്യത്തിന് ശരീരത്തിൽ ഉല്പാദിപ്പിക്കുന്നത്. പക്ഷെ ഇത് അവരിൽ പൂര്ണമാകാതെ വരുന്നു. MCPG ഈ പ്രക്രിയയെ തടുക്കുന്നു. അപ്പോൾ കുട്ടിയുടെ ശരീരത്തിൽ ഗ്ലുക്കോസ് ഗണ്യമായി കുറയുന്നു. തലച്ചോറിന് ആവശ്യത്തിന് ഗ്ലുക്കോസ് വേണം. ഹൈപ്പോഗ്ലൈസെമിക് എൻസഫലോപതി മൂലം കുട്ടികൾ മരണപ്പെടുന്നു.\nലിച്ചി പഴങ്ങൾ കഴിച്ച പോഷക്കുറവുള്ള കുട്ടികൾ അത്താഴം കഴിക്കാതെ കിടന്നുറങ്ങുന്നത് മൂലമാണ് ഇത് പ്രധാനമായും ഉണ്ടാകുന്നു. ഒരു തരത്തിൽ “പട്ടിണി” ഒരു കാരണമാണ് എന്നു പറയാം. ഫാറ്റി ആസിഡ് പ്രക്രിയ പൂര്ണമാകാതെ വരുമ്പോൾ ചില അമിനോ ആസിഡുകൾ തലച്ചോറിൽ അടിയുകയും അവ തലച്ചോറിനെ ബാധിക്കുന്നു. എത്രയും വേഗം മതിയായ ഗ്ലുക്കോസ് നൽകുന്നതിലൂടെ ഒരു പരിധിവരെ ഇവരെ രക്ഷിക്കുവാനാകും.\n400 ൽ പരം കുട്ടികൾ ചികിത്സയിലാണ്. പക്ഷെ എന്തുകൊണ്ട് വർഷങ്ങളായി നടന്നു വരുന്ന ഒരു ദുരന്തത്തെ നേരിടുവാൻ നാം പൂർണ്ണമായി സജ്ജരായിരുന്നില്ല? ഇപ്പോഴും വൈകിയിട്ടില്ല. എത്രയും വേഗം മതിയായ ഡോക്ടർമാർ അവിടെയെത്തുമെന്ന് കരുതാം. അടുത്ത വര്ഷമെങ്കിലും ഈ ദുരന്തം വരാതെ അത്താഴം കഴിച്ചു ഉറങ്ങുവാൻ പട്ടിണി എന്ന “രോഗത്തെ” അകറ്റുവാൻ നമുക്ക് സാധിക്കും എന്ന് കരുതാം. എത്രയും വേഗം ബീഹാർ ഗവണ്മെന്റ കുട്ടുകളുടെ എല്ലാ സജ്ജീകരണങ്ങളോടും കൂടിയ പ്രത്യേക ആശുപത്രികൾ തുടങ്ങുകയും ദുരന്തമുണ്ടായ ഭാഗങ്ങളിൽ ഏത്രയും വേഗം തന്നെ കുട്ടിയ്ക്ക് ഗ്ലുക്കോസ് iv കൊടുക്കുവാൻ സാധിക്കുന്ന 24 ഹവർപ്രാഥമിക ആരോഗ്യകേന്ദ്രങ്ങളും സജ്ജമക്കണം.4മണിക്കൂറിനുള്ളിൽ 10 D ഗ്ലുക്കോസ്, 3% ഗ്ലുക്കോസ് കൊടുത്താൽ ഒരു പരിധിവരെ നമുക്ക് ഇതിനെ തടുക്കുവാൻ സാധിക്കും.\nപ്രാഥമിക ചികിത്സ വൈകിയോ എന്നു വിലയിരുത്തണം. ഇനിയുമൊരു ദുരന്തം ബിഹാറിൽ ഉണ്ടാകാതെയിരിക്കട്ടെ. ഉടനെ തന്നെ ഇതിന് ഒരു പരിഹാരം നാം കാണണം. ഇന്ത്യയൊന്നാകെ ഈ ദുരന്തത്തിൽ തേങ്ങുകയാണ്. ഇനിയുമിത് കാണുവാൻ വയ്യ.\nPrevious articleപഴങ്കഞ്ഞിക്ക് ഗുണമൊന്നും ഇല്ലേ…ദോഷങ്ങൾ കേട്ടാലാണ് ഞെട്ടുക !\nNext articleയോഗ – മിഥ്യയും യാഥാർത്ഥ്യവും


സ്‌നേഹനിലാവ് പോലെ അമ്മ | vineeth sreenivasan| Mothers Day\nസ്‌നേഹനിലാവ് പോലെ അമ്മ\nഅമ്മയ്ക്ക് സിനിമയിലെ കഥാപാത്രമായി എന്നെ കാണാന് കഴിയില്ല. ഞാന് അഭനയിച്ച ദുരിതമനുഭവിക്കുന്ന കഥാപാത്രങ്ങള് വരുമ്പോള് അമ്മയ്ക്ക് സഹിക്കില്ല. ട്രാഫിക്കിലെ എന്റെ കഥാപാത്രത്തിന്റെ മരണമൊന്നും അമ്മയ്ക്ക് താങ്ങാന് കഴിഞ്ഞിരുന്നില്ല.\n# വിനീത് ശ്രീനിവാസന് (വിമലശ്രീനിവാസന്റെ മകന്)\nPublished: May 6, 2016, 02:20 PM IST\nമനസ്സിലേക്ക് അമ്മയെത്തുമ്പോള് ആദ്യം തെളിയുന്ന ഒരു ചിത്രമുണ്ട്. വര്‍ഷങ്ങള്‍ക്കു മുമ്പ് തലശ്ശേരി റെയില്‍വേസ്‌റ്റേഷനിലെ പ്ലാറ്റ് ഫോമില് നിന്ന് ഈറനണിഞ്ഞ കണ്ണുകളുമായി നടന്നു നീങ്ങുന്ന അമ്മയുടെ മുഖം. ചെന്നൈ മെയില് കിതച്ചു കൊണ്ടു മുന്നോട്ട് പോകുമ്പോള് ട്രെയിനിലിരിക്കുന്ന എന്നെ നോക്കാന് കഴിയാതെ വേഗത്തില് നടന്നു പോകുന്ന അമ്മയെ ഇപ്പോഴും ഓര്‍മയിലുണ്ട്. കൂത്തു പറമ്പിലെ സ്‌കൂളില് നിന്ന് അപരിചിതമായ ചെന്നൈയിലെ സ്‌കൂളില് പഠിക്കാന് പോയ ആദ്യനാളുകളായിരുന്നു അത്. വീട്ടുകാരെയും നാട്ടിലെ സുഹൃത്തുക്കളെയെല്ലാം വിട്ടു നിന്ന് പുതിയൊരു സ്ഥലത്ത് ജീവിക്കേണ്ടി വരുമ്പോഴുള്ള പ്രയാസങ്ങളെല്ലാം അന്ന് ഞാന് അനുഭവിച്ചിരുന്നു.\nസ്‌കൂളില് നിന്ന് എന്റെ നാടന് ഭാഷയുടെ പേരിലും ഇംഗ്ലീഷ് അറിയാത്തതിന്റെ പേരിലും ഒത്തിരി കളിയാക്കലുകളും കിട്ടിയിരുന്നു. അവധിക്കാലത്ത് നാട്ടിലെത്തിയാല് എന്നെ വീട്ടില് നിന്ന് തലശ്ശേരി റെയില്‍വേ സ്റ്റേഷനില് കൊണ്ടു വിടുന്നത് അമ്മയായിരുന്നു. അമ്മയ്‌ക്കൊപ്പം റെയില്‍വേ സ്റ്റേഷനിലേക്ക് വരുമ്പോള് എനിക്ക് വലിയ സങ്കടമായിരിക്കും. വീട്ടില് അമ്മയ്ക്ക് എന്റെ അനുജന് ധ്യാന് കൂടെയുണ്ട്. അച്ഛന് ഇടയ്ക്ക് വീട്ടില് വരും. ഞാന് മാത്രം ചെന്നൈയില് ഒറ്റപ്പെട്ടു കഴിയണം. അതായിരുന്നു എന്റെ വിചാരം. ഞാന് വീടു വിട്ടു നിലക്കുമ്പോള് എനിക്കു മാത്രമാണ് സങ്കടം എന്ന് വിചാരിച്ചിരുന്ന കാലമായിരുന്നു അത്. അമ്മയുടെ വിതുമ്പല് കണ്ടതോടെയാണ് എന്നെ പിരിഞ്ഞിരിക്കുന്നതില് വീട്ടുകാര്‍ക്ക് എത്രമാത്രം വേദനയുണ്ടെന്ന് മനസ്സിലായത്.\nകുട്ടിക്കാലം മുതല് എന്റെ എല്ലാ കാര്യങ്ങള്‍ക്കും മാര്‍ഗനിര്‍ദേശം നല്‍കിയത് അമ്മയാണ്. ആണ്‍കുട്ടികളുടെ എല്ലാ സ്വഭാവങ്ങള്‍ക്കും അച്ഛന്റെയും സ്വധീനം ഉണ്ടാകുമെന്നത് മറന്നല്ല പറയുന്നത്. നമ്മള് ഒരാളോട് പെരുമാറേണ്ടതെങ്ങനെയാണ്, പാലിക്കേണ്ട സാമാന്യമര്യാദകള് എന്തെല്ലാമാണെന്നെല്ലാം അമ്മയില് നിന്നാണ് എന്നിലേക്കെത്തിയത്. എന്റെ ശീലങ്ങളില് ഭൂരിഭാഗവും രൂപപ്പെട്ടു വന്നത് അമ്മയുടെ അടുത്തു നിന്നാണ്.\nഎന്നെ പാട്ടിന്റെ ലോകത്തേക്ക് വഴി നടത്തിയത് അമ്മയാണ്. സ്‌കൂള് കലോത്സവങ്ങള്‍ക്കെല്ലാം മത്സരിക്കാന് കൊണ്ടു പോയിരുന്നത് അമ്മയായിരുന്നു. കല മത്സരിച്ചു വിജയിക്കാനുള്ളതല്ലെന്ന നിലപാടില്ലായിരുന്നു അച്ഛന്. മത്സരത്തിനിറങ്ങി വിജയിച്ചില്ലെങ്കില് നിരാശരാകും.അങ്ങനെയല്ല കലയുടെ ഭാഗമാകേണ്ടതെന്ന് അച്ഛന് ഉറച്ച വിശ്വാസമുണ്ടായിരുന്നു. ഞാന് പാട്ടിലൂടെയാണല്ലോ സിനിമയുടെ ഭാഗമായി മാറുന്നത്്. അതു കൊണ്ട് അമ്മയാണ് സിനിമാരംഗത്തേക്ക് എനിക്ക് കടന്നു വരുന്നതില് വഴിയൊരുക്കിയതെന്ന് പറയാം.\nഅമ്മ എപ്പോഴും എന്റെ ആരോഗ്യകാര്യങ്ങളാണ് ശ്രദ്ധിക്കുക. ഞാന് ഷൂട്ടിങ്ങുമായി ബന്ധപ്പെട്ട് പല സ്ഥലങ്ങളില് നില്‍ക്കുമ്പോള് ഭക്ഷണകാര്യങ്ങളെല്ലാം തകിടം മറിയും. അപ്പോഴെല്ലാം അമ്മയാണ് ഏതെല്ലാം ഭക്ഷണങ്ങള് കഴിക്കണമെന്ന് പറയുക. ഇപ്പോള് എനിക്ക് എന്തെല്ലാം ഉണ്ടാക്കി കൊടുക്കണമെന്ന് ഭാര്യ ദിവ്യയോടും പറഞ്ഞു കൊടുക്കാറുണ്ട്. പല വിഭവങ്ങളും ഉണ്ടാക്കുന്നതിന്റെ പാചകവിധികള് ദിവ്യയ്ക്ക് അമ്മ പറഞ്ഞു കൊടുക്കും. വീട്ടിലാകുമ്പോള് ദിവ്യ അവയെല്ലാം ഉണ്ടാക്കി തരും. അമ്മയ്ക്ക് എന്റെ ഭക്ഷണകാര്യത്തിലെന്നപോലെ ഡ്രസ്സിന്റെ കാര്യത്തിലും വലിയ ശ്രദ്ധയാണ്. ഞാന് മോശമായി ഡ്രസ്സ് ചെയ്തു നടക്കുന്നതു കണ്ടാല് അപ്പോള് തന്നെ മോശം ഡ്രസ്സാണെന്ന് പറയും. ഒരു ടിവി. ഷോയിലോ അല്ലെങ്കില് മറ്റെന്തെങ്കിലും പ്രോഗ്രാമുകളിലോ എന്നെ അങ്ങനെ കണ്ടാല് പോലും അമ്മ വിളിച്ചിരിക്കും. അപ്പോള് അടുത്ത തവണ നല്ല ഡ്രസ്സില് പ്രത്യക്ഷപ്പെടാന് ഞാനും ശ്രദ്ധിക്കും.\nഅമ്മയ്ക്ക് സിനിമയിലെ കഥാപാത്രമായി എന്നെ കാണാന് കഴിയില്ല. ഞാന് അഭനയിച്ച ദുരിതമനുഭവിക്കുന്ന കഥാപാത്രങ്ങള് വരുമ്പോള് അമ്മയ്ക്ക് സഹിക്കില്ല. ട്രാഫിക്കിലെ എന്റെ കഥാപാത്രത്തിന്റെ മരണമൊന്നും അമ്മയ്ക്ക് താങ്ങാന് കഴിഞ്ഞിരുന്നില്ല. ഭാര്യയ്ക്കും അത്തരം വേഷങ്ങള് ചെയ്യുന്നത് ഇഷ്ടമില്ല. അവരൊക്കെ സിനിമയിലും എന്നെ വിനീത് എന്നു തന്നെയാണ് കാണുന്നത്. സിനിമയുടെ എഴുത്ത് കാര്യങ്ങളൊന്നും അമ്മയുമായി സംസാരിക്കാറില്ല. സിനിമ പോലുള്ള ക്രിയേറ്റീവ് കാര്യങ്ങള് അച്ഛനോടാണ് സംസാരിക്കുക. അതിന് വളരെ ഉപയോഗപ്രദമായ അഭിപ്രായങ്ങള് ലഭിക്കാറുമുണ്ട്.\nജേക്കബ്ബിന്റെ സ്വര്‍ഗരാജ്യത്തിന്റെ ദുബായിലെ ഷൂട്ടിങ്ങിനിടെ 30 ദിവസത്തോളം അമ്മയെ കണ്ടിട്ടില്ലായിരുന്നു. അപ്പോഴൊക്കെ അമ്മയെ രണ്ടു ദിവസം കൂടുമ്പോള് വിളിച്ച് വിവരങ്ങള് അന്വേഷിക്കും. ഇപ്പോള് ഞാന് ചെന്നൈയിലും അമ്മ എറണാകുളത്ത് കണ്ടനാടും താമസിക്കുന്നതിനാല് എല്ലായ്‌പ്പോഴും കാണാന് കഴിയാറില്ല. പക്ഷേ, എങ്ങനെയാലും മാസത്തില് രണ്ട തവണ ഞാന് സിനിമാകാര്യങ്ങള്‍ക്ക് കൊച്ചിയില് വരാറുണ്ട്. അപ്പോള് വീട്ടിലാണ് നില്‍ക്കാറുള്ളത്. വീട്ടിലെത്തിയാല് വിഷരഹിതമായ പച്ചക്കറിയും കൃത്രിമമായ മസാലകളൊന്നുമില്ലാത്ത ഭക്ഷണം കഴിക്കാമെന്നതാണ് ഏറ്റവും വലിയ കാര്യം. എനിക്കിപ്പോള് വീട്ടിലെ ഭക്ഷണത്തിന് മുമ്പത്തേക്കാള് രുചി തോന്നാറുണ്ട്. പല സ്ഥലങ്ങളില് നിന്നും കൃത്രിമ മസാലകളുള്ള ഭക്ഷണം കഴിക്കുന്നതു കൊണ്ട് വീട്ടിലെ ഭക്ഷണം കഴിക്കുമ്പോള് പ്രത്യേകത തോന്നും.\nചെന്നൈയില് നിന്ന് ഞാനും ദിവ്യയും എറണാകുളത്തേക്കു വരുമ്പോള് രണ്ട് പെട്ടിയെടുക്കും. തിരിച്ചു പോകുമ്പോള് അതില് ഒന്നില് ഭൂരിഭാഗവും പച്ചക്കറിയായിരിക്കും. അതെല്ലാം അമ്മ പറഞ്ഞു കൊടുത്തതു പോലെ ദിവ്യ പാചകം ചെയ്തു തരും. അത് കൊണ്ട് അമ്മയുണ്ടാക്കുന്ന ഭക്ഷണത്തിന്റെ രുചി ഇപ്പോഴും കിട്ടുന്നു. എന്റെ ആരോഗ്യകാര്യങ്ങളില് പ്രധാനമായും ശ്രദ്ധിക്കുന്നത് ഇപ്പോള് ഇവര് രണ്ടു പേരുമാണ്. അമ്മയിലൂടെയാണ് ആദ്യമായി എല്ലാ രുചികളും ലഭിച്ചത്. അതിനാല് അമ്മ ഉണ്ടാക്കിതന്ന ചായയോട് അടുത്ത് നില്‍ക്കുന്ന ഒരു ചായ കിട്ടുമ്പോള് മാത്രമേ ഇപ്പോഴും നല്ല ചായയായി തോന്നാറുള്ളൂ.\nകുട്ടിക്കാലത്ത് എന്തെങ്കിലും ഒരു സാധനം വേണമെങ്കില് ആവശ്യപ്പെടുക അമ്മയുടെ അടുത്തായിരുന്നു. അമ്മയാണ് അച്ഛനോട് എന്റെ ആവശ്യങ്ങളെല്ലാം അവതരിപ്പിക്കുക. അധ്യാപികയായതിനാല് അഞ്ചാം ക്ലാസുുവരെ എന്നെ അമ്മ വീട്ടിലിരുത്തി പഠിപ്പിച്ചു തരുമായിരുന്നു. പിന്നീട് കൂത്തു പറമ്പിലെ പ്രസിഡന്‍സി കോളേജില് ട്യൂഷന് പോകുന്നതു വരെ അമ്മയായിരുന്നു പാഠ്യവിഷയങ്ങളെല്ലാം പഠിപ്പിച്ചത്. കുട്ടിക്കാലത്ത് കുസൃതികള് കാട്ടുമ്പോള് അമ്മയുടെ തല്ലും കിട്ടിയിട്ടുണ്ട്. ഇതു വരെ അച്ഛന് എന്നെ തല്ലിയിട്ടില്ല. അന്നും ഇന്നും അമ്മ എല്ലാ കാര്യത്തിനും പിന്‍ബലമായി എനിക്കൊപ്പമുണ്ട്. ഒരു മാര്‍ഗദീപമായി...\nതയ്യാറാക്കിയത് : ടി.എസ്.പ്രതീഷ്\nഉമ്മുക്കുലുസുവിന്റെയും ഉമ്മിണിത്തങ്കയുടെയും മൈക്രോഫാമിങ്: മക്കളുടെ വീഡിയോ പങ്ക് വച്ച് സാന്ദ്ര\nഇരുപതോളം പേര് തള്ളിക്കളഞ്ഞ ചിത്രം 54 കോടി നേടിയ കഥ\n'അവസരംനോക്കാതെ വീരവാദകഥകളുടെ കെട്ടഴിച്ചുവിടുന്നവരെ മലയാളികള്‍ക്ക് പരിചിതമാണ്.'\n'എന്തിനാ പ്രായം കുറച്ചു തോന്നുന്നേ? കഷ്ടപ്പെട്ടു സമ്പാദിച്ചതാ ഈ പ്രായം, നാല്‍പതു കഴിഞ്ഞാലല്ലേ സുഖം'\nജയസൂര്യയെ മകന് അമ്പരപ്പിച്ചതെങ്ങിനെ?\nഅമ്മമാര്‍ക്ക് സ്നേഹാശംസകളുമായി സിനിമാ താരങ്ങളും\nസോഷ്യല് മീഡിയയിലെ മാതൃദിനം


Kerala covid 19 omicron hospital admissions and number of critically ill patients increasing | Indian Express Malayalam\nkerala covid 19 omicron hospital admissions and number of critically ill patients increasing\nഇന്നലെ 711 പേരെയാണ് പുതുതായി ആശുപത്രിയിൽ പ്രവേശിപ്പിച്ചത്\nUpdated: January 18, 2022 8:27:35 am\nതിരുവനന്തപുരം: സംസ്ഥാനത്ത് കോവിഡ് വ്യാപനം അതിരൂക്ഷം. തുടർച്ചയായ രണ്ടാം ദിവസവും പ്രതിദിന ടെസ്റ്റ് പോസിറ്റിവിറ്റി നിരക്ക് (ടിപിആർ) 30നു മുകളിൽ എത്തി. ഇന്നലെ മാത്രം 22,946 പേർക്കാണ് രോഗം സ്ഥിരീകരിച്ചത്. 69,373 പരിശോധനകൾ നടത്തിയതിലാണ് ഇത്രയും രോഗികൾ. 33.07 ശതമാനമാണ് ടിപിആർ. ഞായറാഴ്ച 30.55 ശതമാനമായിരുന്നു ഇത്.\nകോവിഡ് രണ്ടാം തരംഗത്തിൽ ഉണ്ടായതിനേക്കാൾ വേഗതയിലാണ് രോഗം വ്യാപിക്കുന്നത്. രണ്ടാം തരംഗം ഏറ്റവും ഉയർന്നു നിന്ന മെയ് 12നു 29.75 ശതമാനമായിരുന്നു ടിപിആർ. രോഗികളുടെ എണ്ണം കൂടുന്നതിന് ഒപ്പം രോഗം ഗുരുതരമാകുന്നവരുടെ എണ്ണത്തിൽ വർധനവുണ്ടാകുന്നുണ്ട്. ഇന്നലെ 711 പേരെയാണ് പുതുതായി ആശുപത്രിയിൽ പ്രവേശിപ്പിച്ചത്.\nഇന്നലെ ആരോഗ്യ മന്ത്രി വീണ ജോർജ് പുറത്തുവിട്ട കണക്കുകൾ പ്രകാരം, നിലവില് രോഗം സ്ഥിരീകരിച്ച് ചികിത്സയിലുള്ള രോഗികള് 160 ശതമാനവും, ആശുപത്രികളിലെ രോഗികള് 41 ശതമാനവും, ഫീല്‍ഡ് ആശുപത്രികളിലെ രോഗികള് 90 ശതമാനവും, ഐസിയുവിലെ രോഗികള് 21 ശതമാനവും, വെന്റിലേറ്ററിലെ രോഗികള്6ശതമാനവും, ഓക്‌സിജന് കിടക്കകളിലെ രോഗികള് 30 ശതമാനവും വര്‍ധിച്ചിട്ടുണ്ട്.\nജനുവരി 10 മുതല് 16 വരെയുള്ള കാലയളവില്, ശരാശരി 67,495 കേസുകള് ചികിത്സയിലുണ്ടായിരുന്നതില് 0.8 ശതമാനം പേര്‍ക്ക് മാത്രമാണ് ഓക്‌സിജന് കിടക്കകളും 0.9 ശതമാനം പേര്‍ക്ക് മാത്രമാണ് ഐസിയുവും ആവശ്യമായി വന്നത്. ഈ കാലയളവില്, കഴിഞ്ഞ ആഴ്ചയുമായി താരതമ്യം ചെയ്യുമ്പോള് റിപ്പോര്‍ട്ട് ചെയ്യപ്പെടുന്ന പുതിയ കേസുകളില് ഏകദേശം 60,161 വര്‍ധനവ് ഉണ്ടായിട്ടുണ്ട്.\nAlso Read: കോഴിക്കോട് നിയന്ത്രണങ്ങള് ശക്തമാക്കുന്നു; പൊതുയോഗങ്ങള് വിലക്കി\nWeb Title: Kerala covid 19 omicron hospital admissions and number of critically ill patients increasing


ഓടുന്ന വാഹനങ്ങൾക്കു മുകളിൽ ചാടിമറിഞ്ഞ് വന്യമൃഗങ്ങൾ : Deepika.com Nattu Visesham\nവണ്ടിപ്പെരിയാർ/കുമളി: കാട്ടുമൃഗങ്ങൾ വന്നുവന്ന് ഇപ്പോൾ വാഹനങ്ങളുടെ മുകളിലേക്കു ചാടി മറിയുകയാണ്. വ്യാഴാഴ്ച രാത്രിയിൽ വണ്ടിപ്പെരിയാർ കറുപ്പുപാലത്ത് ഒരു മ്ലാവാണ് ഓട്ടോറിക്ഷയുടെ മുകളിലേക്കു ചാടിവീണത്. കഴിഞ്ഞ ആഴ്ച കുമളി ചെളിമടയിൽ ഭീമൻ കാട്ടുപോത്ത് കാറിനു മുകളിലേക്കു ചാടി വീണു.\nമുണ്ടക്കയം - കുമളി റൂട്ടിൽ റോഡിന്‍റെ ഒരു വശം തിട്ടയും മറുവശം പലയിടത്തും ഗർത്തങ്ങളുമാണ്. പീരുമേടു മുതൽ റോഡിന്‍റെ ഒരു വശം തേയിലത്തോട്ടങ്ങളും വനവും പെരിയാർ വന്യജീവി സങ്കേതത്തിന്‍റെ അതിർത്തിയുമാണ്.\nവനമേഖലയിൽനിന്നും ഇറങ്ങുന്ന വന്യമൃഗങ്ങൾ ഓട്ടത്തിനിടയിൽ വാഹനങ്ങളുടെ മുകളിലേക്കു വീഴുന്നതാണ്. അടുത്തകാലത്താണ് തിട്ടയിൽനിന്നും ഒടുന്ന വാഹനങ്ങളുടെ മുകളിലേക്കു വന്യമൃഗങ്ങൾ ചാടാൻ തുടങ്ങിയത്.\nമ്ലാവ് ഓട്ടോറിക്ഷയുടെ മുകളിലേക്ക് ചാടി ഓട്ടോറിക്ഷ ഡ്രൈവർക്ക് പരിക്കേറ്റു. വണ്ടിപ്പെരിയാറിൽ നിന്നും വള്ളക്കടവിലേക്ക് പോവുകയായിരുന്ന മുബാഷ് എന്നയാളുടെ ഓട്ടോ റിക്ഷയാണ് അപകടത്തിൽപ്പെട്ടത്. നിയന്ത്രണംവിട്ട് മറിഞ്ഞ ഓട്ടോറിക്ഷയ്ക്ക് കേടുപാടുകൾ സംഭവിക്കുകയും മുബാഷിന്‍റെ കൈക്കും കാലിനും കഴുത്തിനും പരിക്കേൽക്കുകയും ചെയ്തു. തൊട്ടുപുറകെ എത്തിയ വാഹനത്തിൽ മുബാഷിനെ ആശുപത്രിയിൽ എത്തിക്കുകയായിരുന്നു.\nകോട്ടയത്തുനിന്നും കുമളിയിലേക്കു വന്ന കുടുംബം സഞ്ചരിച്ചിരുന്ന കാറിനു മുകളിലേക്കാണ് കുമളി ചെളിമടയിൽ കഴിഞ്ഞ ആഴ്ച കാട്ടുപോത്ത് ചാടിയത്.


ആള്‍ദൈവം ജയിലിലായത് ഹിന്ദു ആയതുകൊണ്ട് ! അനുയായികള് ഇസ്ലാമിലേക്ക് - Oneindia Malayalam\nPublished : October 03, 2017, 02:14\nആള്‍ദൈവം ജയിലിലായത് ഹിന്ദു ആയതുകൊണ്ട് ! അനുയായികള് ഇസ്ലാമിലേക്ക്\nദേരാ സച്ചാ സൌദാ തലവന് ഗുര്‍മീത് റാം റഹീം സിങ് ജയിലിലായത് വന് വിവാദത്തിനിടയാക്കിയിരുന്നു. ബലാത്സംഗക്കേസിലാണ് ഗുര്‍മീത് അറസ്റ്റിലായത്. എന്നാല് ഇപ്പോള് ഗുര്‍മീതിനെ ന്യായീകരിച്ച് അനുയായികള് രംഗത്തെത്തിയിരിക്കുകയാണ്. തങ്ങളുടെ നേതാവിനെ ജയിലില് അടച്ചത് അദ്ദേഹം ഒരു ഹിന്ദു ആയതുകൊണ്ടാണെന്നാണ് ഇവരുടെ വിചിത്രമായ വാദം.


Home » science » ജ്യോതിശാസ്ത്രജ്ഞർ നമ്മുടെ ഭൂമിയേക്കാൾ 50 ശതമാനം വലുതാണ് സൂപ്പർ എർത്ത്\nഅപ്‌ഡേറ്റുചെയ്‌തത്: | വെള്ളി, 15 ജനുവരി 2021 01:28 PM (IST)\nജ്യോതിശാസ്ത്രജ്ഞർ സൂപ്പർ എർത്ത് കണ്ടെത്തുന്നു ശാസ്ത്രജ്ഞൻ പുരോഗതിയോടെ ജ്യോതിശാസ്ത്രജ്ഞർ വളരെക്കാലമായി ബഹിരാകാശത്ത് ഭൂമിയെപ്പോലുള്ള ഒരു ഗ്രഹത്തിനായി തിരയുന്നു. പലതവണ അവർ ഇതിൽ വിജയിക്കുമെന്ന് കണ്ടിട്ടുണ്ട്, എന്നാൽ വളരെയധികം ദൂരവും മറ്റ് പല കാരണങ്ങളും കാരണം ഭൂമിയെപ്പോലുള്ള ഒരു ഗ്രഹം ലഭിച്ചിട്ടും, ഈ ഗ്രഹങ്ങളിൽ ജീവിക്കാനുള്ള സാധ്യതയില്ല. എന്നാൽ അടുത്തിടെ ജ്യോതിശാസ്ത്രജ്ഞർ മികച്ച വിജയം കണ്ടെത്തി. അവർ ഭൂമി പോലുള്ള ഒരു ഗ്രഹത്തെ കണ്ടെത്തി. ശാസ്ത്രജ്ഞർ ഇതിന് ‚സൂപ്പർ എർത്ത്‘ എന്ന് പേരിട്ടു. ‚സൂപ്പർ എർത്ത്‘ എന്നതിനെക്കുറിച്ച് ശാസ്ത്രജ്ഞർ ഗവേഷണം നടത്തിയപ്പോൾ, ഈ ഗ്രഹം നമ്മുടെ സ്വന്തം ഗാലക്സിയിൽ സ്ഥിതിചെയ്യുന്നുവെന്നും ഏറ്റവും പഴയ നക്ഷത്രത്തെ പരിക്രമണം ചെയ്യുന്നുണ്ടെന്നും കണ്ടെത്തി.\nസൂപ്പർ എർത്ത് പ്ലാനറ്റിന്റെ പ്രത്യേകതയാണിത്\n‚സൂപ്പർ എർത്തിൽ‘ ചൂടും പാറകളും ഉണ്ടെന്നും അതിന്റെ വലിപ്പം ഭൂമിയേക്കാൾ 50 ശതമാനം വരെ വലുതാണെന്നും പ്രാഥമിക ഗവേഷണങ്ങൾ വെളിപ്പെടുത്തി. ഈ പുതിയ ഗവേഷണത്തെക്കുറിച്ചുള്ള ഗവേഷണ പ്രബന്ധം തിങ്കളാഴ്ച അമേരിക്കൻ ജ്യോതിശാസ്ത്ര സൊസൈറ്റിയുടെ യോഗത്തിൽ അവതരിപ്പിച്ചു. ഭൂമിയോട് സാമ്യമുള്ളതിനാൽ ശാസ്ത്രജ്ഞർ ഈ ഗ്രഹത്തിന് ‚സൂപ്പർ എർത്ത്‘ എന്ന് പേരിട്ടു, പക്ഷേ ഈ ഗ്രഹത്തിന്റെ ജ്യോതിശാസ്ത്ര നാമം TOI-561b എന്നാണ്. ‚സൂപ്പർ എർത്ത്‘ അതിന്റെ നക്ഷത്രത്തിന്റെ ഒരു റൗണ്ട് പൂർത്തിയാക്കാൻ അര ദിവസം മാത്രമേ എടുക്കൂ. ശാസ്ത്രജ്ഞരുടെ അഭിപ്രായത്തിൽ, നക്ഷത്രത്തിൽ നിന്ന് കുറഞ്ഞ ദൂരം ഉള്ളതിനാൽ അതിന്റെ ഉപരിതല താപനില 2000 കെ ആണ്.\nസൂപ്പർ എർത്ത് പ്ലാനറ്റ് കണ്ടെത്തിയത് നാസയാണ്, ഇരുമ്പ്, മഗ്നീഷ്യം തുടങ്ങിയ മൂലകങ്ങൾ ഈ ഗ്രഹത്തിൽ ധാരാളം ഉണ്ട്. ഹവായിയിലെ ഡബ്ല്യുഎം കേക്ക് ഒബ്സർവേറ്ററിയുടെ സഹായത്തോടെ ഗ്രഹത്തിന്റെ പിണ്ഡം, സാന്ദ്രത, ദൂരം എന്നിവ കണ്ടെത്തിയതായി ഗവേഷകർ പറഞ്ഞു. അതിന്റെ പിണ്ഡം ഉണ്ടായിരുന്നിട്ടും, അതിന്റെ സാന്ദ്രത നമ്മുടെ ഭൂമിയുടേതിന് തുല്യമായിരുന്നു, ഇത് ജ്യോതിശാസ്ത്രജ്ഞരെ വിസ്മയിപ്പിച്ചു.\n‚സൂപ്പർ എർത്ത്‘ ഗ്രഹത്തിന് വളരെ പഴക്കമുണ്ടെന്ന് ശാസ്ത്രജ്ഞർക്ക് സൂചനകൾ ലഭിച്ചു. അത്തരമൊരു സാഹചര്യത്തിൽ, ഈ ഗ്രഹത്തിന്റെ ആന്തരിക ഉപരിതലത്തെക്കുറിച്ച് പഠിച്ച ശേഷം, ഈ ഗ്രഹത്തിലെ ജീവൻ സാധ്യമാണോ എന്ന് അറിയാൻ കഴിയും. എന്നാൽ പ്രാഥമിക ഗവേഷണത്തിൽ ഇത് പല കാര്യങ്ങളിലും ഭൂമിയോട് സാമ്യമുള്ളതായി കാണപ്പെടുന്നു.\nഭൂമിയെപ്പോലെ പാറക്കെട്ടാണെങ്കിലും അതിന്റെ താപനില വളരെ ഉയർന്നതാണ്. ഇക്കാര്യത്തിൽ, പ്രധാന എഴുത്തുകാരൻ ലോറൻ വർഗീസ് പറയുന്നത്, ഇതുവരെ കണ്ടെത്തിയ പാറക്കല്ലുകളിൽ ഏറ്റവും പഴക്കം ചെന്ന ഗ്രഹമാണിതെന്ന്. നമ്മുടെ ഗാലക്സി 12 ബില്ല്യൺ വർഷങ്ങൾക്ക് മുമ്പാണ് രൂപപ്പെട്ടതെന്നും 10 ബില്ല്യൺ വർഷങ്ങൾക്ക് മുമ്പാണ് ‚സൂപ്പർ എർത്ത്‘ രൂപപ്പെട്ടതെന്നും നമ്മുടെ സൂര്യന് തന്നെ 4.5 ബില്യൺ വർഷങ്ങൾ പഴക്കമുണ്ടെന്നും അവർ പറയുന്നു.


‘കൊവിഡ് രണ്ടാം തരംഗത്തിന് ഉത്തരവാദി മോദി , കൃത്യമായ വിവരങ്ങള് നല്‍കുകയും സത്യം പറയുകയും ചെയ്യുന്നവര്‍ക്കു നേരെ ചെവി കൊട്ടിയടച്ചു ‘ : വിമർശിച്ച് രാഹുല് ഗാന്ധി – Jaihind TV\n‘കൊവിഡ് രണ്ടാം തരംഗത്തിന് ഉത്തരവാദി മോദി , കൃത്യമായ വിവരങ്ങള് നല്‍കുകയും സത്യം പറയുകയും ചെയ്യുന്നവര്‍ക്കു നേരെ ചെവി കൊട്ടിയടച്ചു ‘ : വിമർശിച്ച് രാഹുല് ഗാന്ധി\nന്യൂഡല്‍ഹി : പ്രധാനമന്ത്രി നരേന്ദ്ര മോദിക്കെതിരെ രൂക്ഷവിമർശനവുമായി രാഹുല് ഗാന്ധി. കൊവിഡ് രണ്ടാം തരംഗത്തിന്‍റെ ഉത്തരവാദിത്തം മോദിക്കാണെന്നും അദ്ദേഹത്തിന് കൊവിഡ് എന്താണെന്നു മനസിലായിട്ടു പോലുമില്ലെന്നും രാഹുല് ഗാന്ധി കുറ്റപ്പെടുത്തി. വൈറസിനെ അവഗണിക്കുകയാണ് പ്രധാനമന്ത്രി നരേന്ദ്ര മോദി ചെയ്തത്. അദ്ദേഹത്തിനു പ്രതിച്ഛായയെക്കുറിച്ചു മാത്രമാണ് ആശങ്ക. കൃത്യമായ വിവരങ്ങള് നല്‍കുകയും സത്യം പറയുകയും ചെയ്യുന്നവര്‍ക്കു നേരെ പ്രധാനമന്ത്രി ചെവി കൊട്ടിയടച്ചുവെന്നും രാഹുല് കുറ്റപ്പെടുത്തി.\n‘നമ്മള് വാതിലുകള് എല്ലാം തുറന്നിട്ടു. ഇപ്പോഴും അടയ്ക്കുന്നില്ല. അമേരിക്ക പകുതിയോളം ആളുകള്‍ക്കു വാക്‌സീന് നല്‍കിക്കഴിഞ്ഞു. ബ്രസീലില് 9% വാക്‌സിനേഷന് പൂര്‍ത്തിയാക്കി. അവരാരും വാക്‌സീന് തലസ്ഥാനമല്ല. നമ്മളാണ് വാക്‌സീന് നിര്‍മിക്കുന്നത്. വെറും3ശതമാനത്തിനു മാത്രം വാക്‌സീന് നല്‍കിയാല് അടുത്ത തരംഗവും തടയാനാവില്ല. കൂടുതല് സമയം അനുവദിച്ചാല് വൈറസ് പുതിയ വകഭേദങ്ങളായി രൂപാന്തരപ്പെടും. ഇത്തരത്തിലാണ് വാക്‌സീനേഷന് എങ്കില് മൂന്നാം നാലും തരംഗം ഇന്ത്യയില് ആഞ്ഞടിക്കും’ – രാഹുല് പറഞ്ഞു.\nസര്‍ക്കാര് പുറത്തുവിടുന്ന കൊവിഡ് മരണസംഖ്യ തെറ്റാണെന്നും ഇതല്ല എണ്ണം മറച്ചുവയ്ക്കാനുള്ള സമയമെന്നും രാഹുല് പറഞ്ഞു. സത്യം പറയാന് സര്‍ക്കാര് തയാറാകണം. കോവിഡ് മഹാമാരി സര്‍ക്കാര് കൈകാര്യം ചെയ്തതിലെ പാളിച്ച കൊണ്ടാണ് ലക്ഷങ്ങള്‍ക്കു ജീവന് നഷ്ടമായത്. ലോക്ഡൗണും സാമൂഹിക അകലവും മാസ്‌കും താല്‍ക്കാലിക പരിഹാരം മാത്രമാണ്. വാക്‌സീനാണ് സ്ഥിരമായ പരിഹാരം. കൃത്യമായ വാക്‌സീന് പദ്ധതി വേണമെന്ന് ഞാന് തന്നെ പ്രധാനമന്ത്രിയോടു പറഞ്ഞതാണ്. എന്നാല് മുന്നറിയിപ്പുകളെല്ലാം അവഗണിക്കുകയാണ് സര്‍ക്കാര് ചെയ്തത്. കൊറോണയ്‌ക്കെതിരെയാണ് പോരാട്ടം. എന്നാല് സര്‍ക്കാര് വൈറസിനെതിരെയല്ല പ്രതിപക്ഷത്തിനെതിരെയാണു പോരാടുന്നതെന്നും രാഹുല് കുറ്റപ്പെടുത്തി.


മഹാരാഷ്ട്രയിലെ അമരാവതി സ്വദേശിയായ ബസവ ശ്രീ സുഭാഷ് പലേക്കര് വികസിപ്പിച്ച ജൈവകൃഷിരീതിയാണ് സീറോ ബജറ്റ് നാച്ചുറല് ഫാമിങ് അഥവാ ചെലവില്ലാ കൃഷി എന്ന പേരില് അറിയപ്പെടുന്നത്. ഇദ്ദേഹത്തിന്‍റെ സങ്കല്പമനുസരിച്ച് കൃഷി ചെയ്യാന് നാലു ഘടകങ്ങളാണ് പ്രധാനമായി വേണ്ടത്-മണ്ണ്, വിത്ത്, കൃഷിക്കാരന്‍റെ അധ്വാനം, ഒരു നാടന് പശു.\nഇദ്ദേഹത്തിന്‍റെ രീതിയനുസരിച്ച് ഒരു നാടന് പശുവില് നിന്നു കിട്ടുന്ന ചാണകവും മൂത്രവും ഉപയോഗിച്ച് മുപ്പതേക്കര് വരെ സ്ഥലത്ത് കൃഷി ചെയ്യാന് സാധിക്കും. ചെടികള് അവയുടെ വളര്‍ച്ചയ്ക്കാവശ്യമായ മൂലകങ്ങള് വലിച്ചെടുക്കുന്നത് കോടാനുകോടി സൂക്ഷ്മണുക്കളുടെ സഹായത്താലാണ്. നാടന് പശുക്കളുടെ ചാണകത്തില് മാത്രമാണ് ഏറ്റവും കൂടിയ അളവില് സൂക്ഷ്മാണുക്കള് അടങ്ങിയിരിക്കുന്നത്.പലേക്കറുടെ അഭിപ്രായത്തില് നാടന് പശുവിന്‍റെ ഒരു ഗ്രാം ചാണകത്തില് അഞ്ഞൂറു കോടിവരെ സൂക്ഷ്മാണുക്കള് അടങ്ങിയിരിക്കുന്നു. സങ്കരയിനം പശുക്കളുടെ ഒരു ഗ്രാം ചാണകത്തില് വെറും എഴുപതു ലക്ഷം സൂക്ഷ്മാണുക്കള് മാത്രമുള്ള സ്ഥാനത്താണിത്. ചെടികളെ ദോഷകരമായി ബാധിക്കുന്ന ബാക്ടീരിയകളെയും വൈറസുകളെയും നശിപ്പിക്കുന്നതിനുള്ള കഴിവ് നാടന് പശുക്കളുടെ മൂത്രത്തിനുണ്ട്. ചാണകം ഏറ്റവും പുതിയതും മൂത്രം ഏറ്റവും പഴയതും ഉപയോഗിക്കാന് ശ്രദ്ധിക്കണമെന്നു മാത്രം.\nഒരു നാടന് പശുവിനെ വളര്‍ത്തുന്ന കര്‍ഷകന് ഒരു ഗ്രാം പോലും വളമോ കീടനാശിനികളോ പുറമേ നിന്നു വാങ്ങേണ്ടതായി വരില്ല. ആയിനത്തിലെല്ലാമുള്ള ചെലവ് ലാഭിക്കാന് സാധിക്കുമ്പോള് കൃഷി ചെലവില്ലാത്തതായി മാറുന്നു. സീറോ ബജറ്റ് കൃഷിയുടെ തത്വങ്ങളനുസരിച്ച് മണ്ണ് വളക്കൂറുള്ളതാകുന്നത് നാലു വിധത്തിലാണ്. പുനചംക്രമണം, ക്യാപ്പില്ലറി ശക്തി, ചുഴലിക്കാറ്റ്, നാടന് മണ്ണിര എന്നിവയാണ് വളക്കൂറു കൂട്ടുന്നതില് പ്രധാന പങ്കു വഹിക്കുന്നത്.\nജീവനുള്ള ഏതു വസ്തുവും അതിന്‍റെ പ്രത്യക്ഷ രൂപങ്ങളില് നിന്ന് അടിസ്ഥാനരൂപങ്ങളിലേക്ക് മടങ്ങിപ്പോകുമെന്നുള്ളത് പ്രകൃതിയുടെ അടിസ്ഥാന തത്വങ്ങളിലൊന്നാണ്. ഉദാഹരണത്തിന് എത്ര കരുത്തില് വളരുന്ന സസ്യവും കാലക്രമത്തില് നശിക്കുകയും ജൈവ അവശിഷ്ടങ്ങള് ചീഞ്ഞ് വളമാകുകയും ചെയ്യുന്നു. ഇലകള് കൊഴിയുമ്പോഴും അവയുടെ മൂലകങ്ങള് അഴുകി മണ്ണിലേക്കു ചേരുന്നു. ഓരോ ചെടിയുടെയും വേരുപടലം മൂലകങ്ങളുടെ കലവറയാണ്. സസ്യഭാഗങ്ങള് മൃഗങ്ങള് ഭക്ഷണമാക്കുമ്പോള് അവയുടെ അവശിഷ്ടങ്ങള് ചാണകമായി പുറത്തു വരുന്നു. മണ്ണിലെ വളക്കൂറിനെ ശാസ്ത്രീയമായി വിളിക്കുന്ന പേരാണ് ക്ലേദം അഥവാ ഹ്യൂമസ്. ഏതു ജൈവവസ്തുവും അഴുകിച്ചേര്‍ന്നു കഴിയുമ്പോള് ക്ലേദമായി മാറുകയാണ് ചെയ്യുന്നത്. ഇതില് കാര്‍ബണും നൈട്രജനുമാണ് പ്രധാനമായി അടങ്ങിയിരിക്കുന്നത്.\nഏറ്റവും മുകള് ഭാഗത്തെ മണ്ണ് അഥവാ മേല്‍മണ്ണിലാണ് ഏറ്റവും കൂടുതല് വളക്കൂറ് അഥവാ ക്ലേദമുള്ളത്. ഈ ഭാഗത്ത് സൂക്ഷ്മാണുക്കളുടെ പ്രവര്‍ത്തനം സജീവമായിതിനാലാണിങ്ങനെ സംഭവിക്കുന്നത്. വെറും നാലര ഇഞ്ച് മാത്രമാണ് ഈ ഭാഗത്തിന്‍റെ താഴ്ച. കൃഷിയില് ഏറ്റവും ശ്രദ്ധ കൊടുക്കേണ്ടത് മേല്‍മണ്ണു സംരക്ഷിക്കുന്നതിനാണ്. ഇതിനുള്ള ഏറ്റവും ഫലപ്രദമായ മാര്‍ഗമാണ് പുതയിടല്. ഒരു കാരണം കൊണ്ടും മണ്ണിനെ ആഴത്തില് ഉഴുതു മറിക്കരുത്. ഇങ്ങനെ ചെയ്താല് ക്ലേദത്തിലെ കാര്‍ബണ് മണ്ണിന്‍റെ ഉപരിതലത്തിലെത്തുകയും സൂര്യതാപമേറ്റ് നഷ്ടമാകുകയും ചെയ്യും. സൂക്ഷ്മജീവകളെയും മണ്ണിന്‍റെ ഉപരിതലത്തിലേക്കു കൊണ്ടുവരുന്നതിനു മാത്രമാണ് ഉഴവുസഹായിക്കുന്നത്. ഇതിന്‍റെ ഫലമായി അവയും സൂര്യതാപമേറ്റ് നശിക്കുന്നു. ക്ലേദം സ്പോഞ്ചു പോലെയാണ്. ഈര്‍പ്പത്തെ പിടിച്ചു നിര്‍ത്താന് ഇതു സഹായിക്കുന്നു. ഒരു കിലോഗ്രാം ക്ലേദത്തില് ആറു കിലോഗ്രാം വെള്ളം പിടിച്ചു വയ്ക്കാം.\nമണ്ണില് അടങ്ങിയിരിക്കുന്ന മൂലകങ്ങള് ചെടികള്‍ക്കു വലിച്ചെടുക്കാവുന്ന വിധത്തില് വേരുപടലത്തിലെത്തുന്നത് മണ്ണിന്‍റെ ക്യാപ്പില്ലറി ശക്തി മൂലമാണ്. നേര്‍ത്ത കുഴലുകളില് കൂടി ദ്രാവകങ്ങള് മുകളിവലേക്കു കടക്കുന്നതിനെയാണ് ക്യാപ്പില്ലറി പ്രവര്‍ത്തനമെന്നു വിളിക്കുന്നത്. മഴക്കാലത്ത് മണ്‍തരികള്‍ക്കിടയിലൂടെ വെള്ളം ഒഴുകി ഭൂമിയുടെ അടിനിരപ്പുകളിലെത്തുന്നു. അവിടെ നിന്ന് വേനല്‍ക്കാലത്ത് ക്യാപ്പില്ലറി പ്രവര്‍ത്തനം മുഖേന വെള്ളവും അതില് ലയിച്ചു ചേരുന്ന പോഷകങ്ങളും ചെടികളുടെ വേരുപടലത്തിനു സമീപമെത്തുന്നു. ഇങ്ങനെയാണ് ചെടികള്‍ക്കു പോഷകങ്ങള് ലഭിക്കുന്നത്. മണ്ണിന്‍റെ ക്യാപ്പില്ലറികള് തകര്‍ന്നു പോകുന്നതോടെ പോഷകങ്ങള് ചെടികള്‍ക്കു ലഭിക്കാതെ പോകുന്നു എന്നതാണ് ആഴത്തിലുള്ള ഉഴവുകൊണ്ടുള്ള പ്രശ്നം. രാസവളങ്ങളും ഇതേ രീതിയില് മണ്ണിലെ ക്യാപ്പില്ലറികളെ അടച്ചുകളയുകയാണ് ചെയ്യുന്നത്. ഉദാഹരണത്തിന് യൂറിയയില് 42 ശതമാനം നൈട്രജനാണ് അടങ്ങിയിരിക്കുന്നത്. ശേഷിക്കുന്ന ഭാഗം ഫില്ലര് എന്നു വിളിക്കുന്ന പശിമകൂടിയ ചേരുവകളാണ്. ഇവ മണ്ണിലെ സൂക്ഷ്മസുഷിരങ്ങളെ അടച്ചുകളയുന്നു. അതോടെ സ്വാഭാവിക മൂലകങ്ങള് ചെടികള്‍ക്കു കിട്ടാതെയാകുന്നു. സൂപ്പര് ഫോസ്ഫേറ്റില് 82 ശതമാനവും ഇത്തരം ഫില്ലറുകളാണ്. മ്യൂറിയേറ്റ് ഓഫ് പൊട്ടഷില് നാല്‍പതു ശതമാനമാണ് ഫില്ലറുകള്. ഇവ മണ്ണിനെ പശിമയോടെ പിടിച്ചു നിര്‍ത്തി ക്യാപ്പില്ലറികള് അടച്ചു കളയുന്നതു കൊണ്ടാണ് രാസവളം ഉപയോഗിക്കുന്ന കൃഷിയിടങ്ങളില് പില്‍ക്കാലത്ത് വിളവു കുറഞ്ഞുവരുന്നത്.\nചുഴലിക്കാറ്റടിക്കുമ്പോള് മേല്‍മണ്ണിലെ സൂക്ഷ്മമൂലകങ്ങളും ഉപരിതലത്തിലെ പോഷകങ്ങളും വായുവില് ഉയര്‍ന്നു പൊങ്ങി മേഘങ്ങളില് കലരുന്നു. ഇത്തരം മഴമേഘങ്ങള് പെയ്തിറങ്ങുമ്പോള് സൂക്ഷ്മമൂലകങ്ങളും പോഷകങ്ങളും മണ്ണില് കലരാനിടയാകുന്നു. മിന്നല് പിണരുകള് അന്തരീക്ഷത്തിലെ നൈട്രജനെ വിഘടിപ്പിച്ച് സൂക്ഷ്മധാതുക്കളാക്കി മഴയോടൊപ്പം പെയ്തിറങ്ങി മണ്ണിനെ സമ്പന്നമാക്കുന്നു. മണ്ണിലെ നൈട്രജന്‍റെ പതിനഞ്ച് ശതമാനം ലഭിക്കുന്നത് ഇത്തരത്തില് ഇടിമിന്നലുകളില് കൂടിയാണ്.\nഇവ മുഴുവന് സമയവും മണ്ണിനെ പോഷകസമ്പന്നമാക്കിക്കൊണ്ടിരിക്കുകയാണ്. ഇവ സദാ മണ്ണിനു മുകളിലേക്കും താഴേക്കും സഞ്ചരിച്ചുകൊണ്ടാണിരിക്കുന്നത്. ഇതുവഴി മണ്ണിനടിയിലേക്ക് വായുസഞ്ചാരം ഉറപ്പുവരുത്താന് സാധിക്കുന്നു. അനുകൂലമായ അന്തരീക്ഷമില്ലെങ്കില് ഇവ മേല്‍മണ്ണിനു താഴേക്ക് പതിനഞ്ച് അടിയോളം താഴ്ചയിലെത്തി സുപ്താവസ്ഥയെ പ്രാപിക്കുന്നു. അനുകൂല സാഹചര്യം വരുമ്പോഴാണ് പിന്നീടിവ മണ്ണിന്‍റെ പ്രതലത്തിലേക്കെത്തുന്നത്. മണ്ണിര പ്രവര്‍ത്തിക്കുമ്പോള് രണ്ടു ചെടികള്‍ക്കിടയില് ശാന്തമായ വായുപ്രവാഹമുണ്ടായിരിക്കും. മണ്ണിരകളുടെ പ്രവര്‍ത്തനം നല്ല തോതില് നടക്കണമെങ്കിലും അതുവഴി ചെടികള്‍ക്കു പ്രയോജനമുണ്ടാകണമെങ്കിലും മൂന്നു ഘടകങ്ങള് ഉറപ്പു വരുത്തണം. വാപസ, ഊബ്, മായ എന്നിവയാണ് മൂന്നു ഘടകങ്ങള്\nമണ്‍തരികള്‍ക്കിടയില് മണ്ണിരയുടെ പ്രവര്‍ത്തനം മൂലമുണ്ടാകുന്ന ശൂന്യസ്ഥലമാണ് വാപസ. ഇതിനുള്ളില് വെള്ളം കെട്ടിനില്‍ക്കരുത്. എന്നാല് ഈര്‍പ്പവും വായുവും പാതിവീതം ഉണ്ടായിരിക്കണം. അതായത് രണ്ടും അമ്പതു ശതമാനം വീതം. വേരുകള് വെള്ളമല്ല വലിച്ചെടുക്കുന്നത്. മണ്‍തരികള്‍ക്കിടയിലുള്ള ശൂന്യസ്ഥലത്തെ ഈര്‍പ്പവും വായുവുമാണവ വലിച്ചെടുക്കുന്നത്.\nഊഷ്മളത, സുരക്ഷിതത്വം എന്നൊക്കെയാണ് ഊബ് എന്ന പദം കൊണ്ട് അര്‍ഥമാക്കുന്നത്. മണ്ണിരകളുടെ പ്രവര്‍ത്തനത്തെ ഏറ്റവുമധികം ബാധിക്കുന്ന ഘടകമാണ് ഊബ്. അവയ്ക്ക് സുരക്ഷിതമായി ജോലി ചെയ്യാനായാലേ വിളകള്‍ക്ക് അതിന്‍റെ മെച്ചം ലഭിക്കൂ.\nഎല്ലാ സചേതന വസ്തുക്കള്‍ക്കും അവ നിലനില്‍ക്കുന്ന അന്തരീക്ഷവുമായി ഒരു തരം ചങ്ങാത്തവും പരസ്പരാശ്രിതബന്ധവുമുണ്ടായിരിക്കണം. ഇതിനെയാണ് മായയെന്നു വിളിക്കുന്നത്. മണ്ണിരകള്‍ക്കും ഇത്തരത്തിലുള്ള ചങ്ങാത്തം കൂടിയേ തീരൂ. ഇതിനുള്ള അവസരമൊരുക്കേണ്ടത് കര്‍ഷകരുടെ ഉത്തരവാദിത്വമാണ്. പുതയിടലിലൂടെ മാത്രമാണിതു സാധിക്കുന്നത്. മണ്ണിരകള്‍ക്കു വേണ്ടി എന്തെല്ലാം സാഹചര്യങ്ങള് ഒരുക്കിക്കൊടുത്താലും അതിന്‍റെ പ്രയോജനം ലഭിക്കുമെന്ന് പലേക്കര് പറയുന്നു. കാരണം ഒരു ചതുരശ്രയടി മണ്ണില് വെറും നാലു മണ്ണിര എന്ന തോതിലുണ്ടെങ്കില് ഒരേക്കര് സ്ഥലത്തു നിന്ന് നാല്പതു ടണ് പച്ചക്കറിയുടെ വിളവു ലഭിക്കുമെന്ന് ഇദ്ദേഹം കണക്കാക്കിയിരിക്കുന്നു.\n(തുടരും. ജീവാമൃതം തുടങ്ങിയ വളക്കൂട്ടുകളെക്കുറിച്ച് അടുത്തലക്കം കവര്സ്റ്റോറിയില് കാണുക)\nVisitor's Count 1708336


അന്ന് ലോകത്തിലെ തടിയനായ കുട്ടി, ഇന്ന് കണ്ടാല് തിരിച്ചറിയില്ല;4വര്‍ഷം കൊണ്ട് കുറച്ചത് 108 കിലോ | Arya Permana Weight Loss Journey| arya permana age| arya permana then and now\nഅന്ന് ലോകത്തിലെ തടിയനായ കുട്ടി, ഇന്ന് കണ്ടാല് തിരിച്ചറിയില്ല;4വര്‍ഷം കൊണ്ട് കുറച്ചത് 108 കിലോ\nJan 28, 2020, 11:16 AM IST\n2016ല് ആദ്യമായി ആര്യയെ കണ്ട ദിവസത്തെ ചിത്രവും ഇപ്പോഴത്തെ ചിത്രവും പങ്കുവച്ചാണ് അഡെ റായ് ആര്യയുടെ നിശ്ചയദാര്‍ഢ്യത്തിന്റെ കഥ പങ്കുവെക്കുന്നത്.\nവണ്ണം കുറയ്ക്കണമെന്ന് ആഗ്രഹമുണ്ടാവുമെങ്കിലും അതിനായി മിനക്കെടാന് മടിയുള്ളവരാണ് ഭൂരിഭാഗം പേരും. കൃത്യമായ ഡയറ്റിങ്ങും വര്‍ക്കൗട്ടും ആത്മസമര്‍പ്പണവും ഉണ്ടെങ്കില് വണ്ണം കുറയ്ക്കല് ബാലികേറാമലയല്ലെന്ന് തെളിയിക്കുകയാണ് ആര്യ പെര്‍മാന എന്ന പതിനാലുകാരന്. ഒരുകാലത്ത് ലോകത്തിലെ ഏറ്റവും വണ്ണമുള്ള കുട്ടി എന്നറിയപ്പെട്ടിരുന്ന ആര്യ വെറും നാലുവര്‍ഷം കൊണ്ട് കുറച്ചത് 108 കിലോയാണ്.\nഇന്തോനേഷ്യയില് നിന്നുള്ള ആര്യയുടെ വണ്ണം കുറച്ച കഥയെക്കുറിച്ച് പേഴ്‌സണല് ട്രെയിനറും ബോഡി ബില്‍ഡറുമായ അഡെ റായ് പങ്കുവച്ചതോടെയാണ് ആര്യ വീണ്ടും വാര്‍ത്തകളില് നിറഞ്ഞത്. 2016ല് ആദ്യമായി ആര്യയെ കണ്ട ദിവസത്തെ ചിത്രവും ഇപ്പോഴത്തെ ചിത്രവും പങ്കുവച്ചാണ് അഡെ റായ് ആര്യയുടെ നിശ്ചയദാര്‍ഢ്യത്തിന്റെ കഥ പങ്കുവെക്കുന്നത്.\n2016ല് പത്തുവയസ്സായിരുന്ന ആര്യയുടെ ഭാരം 190 കിലോ ആയിരുന്നു, ഇപ്പോഴാകട്ടെ അത് 82ഉം. ആദ്യമായി കാണുന്ന സമയത്ത് ആര്യക്ക് തനിച്ചു നില്‍ക്കാനോ ഇരിക്കാനോ പോലും ബുദ്ധിമുട്ടായിരുന്നുവെന്ന് പരിശീലകന് ഓര്‍ക്കുന്നു. കായിക മേഖലയോടുള്ള ആര്യയുടെ ഇഷ്ടവും പരിശീലകന്റെ പണി എളുപ്പമാക്കി.\nജനിച്ചു വീഴുമ്പോള് സാധാരണ കുട്ടികളെപ്പോലെ മൂന്നരകിലോ ഭാരമായിരുന്ന ആര്യക്കുണ്ടായിരുന്നത്. കുട്ടിക്കാലത്തൊന്നും പ്രശ്‌നങ്ങളില്ലാതിരുന്നെങ്കിലും എട്ടാംക്ലാസ്സില് എത്തിയതോടെ ആര്യയുടെ ഭക്ഷണശീലങ്ങള് മാറാന് തുടങ്ങി. രണ്ടുവര്‍ഷത്തിനുള്ളില് 69 കിലോയാണ് കൂടിയത്. വൈകാതെ ലോകത്തിലെ ഏറ്റവും വണ്ണം കൂടിയ കുട്ടിയായി ആര്യ മാറി. ഇതോടെ വിഷയത്തിന് രാജ്യാന്തര ശ്രദ്ധ ലഭിച്ചു, ആര്യക്ക് സഹായവുമായി പലരും രംഗത്തെത്തി.\nവ്യായാമവും കൃത്യമായ ഡയറ്റിങ്ങും ഉണ്ടെങ്കിലും ആര്യയുടെ വയറിന്റെ വണ്ണം കുറയ്ക്കാന് ദഹനപ്രക്രിയയില് മാറ്റം വരുത്തി വിശപ്പിന്റെ തോത് കുറയ്ക്കുന്ന ബാരിയാട്രിക് സര്‍ജറിയും ചെയ്തിരുന്നു. ആര്യയുടെ കൈകളിലേയും നെഞ്ചിലേയും വയറിലേയുമൊക്കെ തൂങ്ങിക്കിടക്കുന്ന ചര്‍മം നീക്കിയാല് ഇനിയും വണ്ണം കുറയാനിടയുണ്ടെന്നാണ് ഡോക്ടര്‍മാര് പറയുന്നത്.\nആര്യ ഇന്ന് പ്രതീക്ഷയുടെ പ്രതീകമാണ്, ആര്യക്ക് വണ്ണം കുറയ്ക്കാമെങ്കില് എന്തുകൊണ്ട് തങ്ങള്‍ക്കും ആയിക്കൂടാ എന്നുപറഞ്ഞ് നിരവധി പേരാണ് വരുന്നതെന്ന് അഡെ റായ് പറയുന്നു.\nContent Highlights: Arya Permana Weight Loss Journey


മുകളിലത്തെ മുറി : Deepika.com Sunday Special\nഫെബ്രുവരി മാസത്തിലായിരുന്നു അത്. ജറുസലേമിന്‍റെ തെരുവുകൾ ശബ്‌ദയമാനമായിരിക്കുന്നു. പലവിധ ഭാഷകൾ സംസാരിക്കുന്ന വിശുദ്ധനാട് തീർഥാടകരാണ് എവിടെയും. സമയം ഉച്ചയോടടുത്തെങ്കിലും നല്ല തണുപ്പും നേരിയ ചാറ്റൽ മഴയുമുള്ളപ്പോഴാണ് ഞങ്ങൾ മുകളിലത്തെ മുറിയിലേക്കു കയറിയത്.\nഇവിടെയാണ് തന്‍റെ പ്രിയപ്പെട്ടവരോടൊത്ത് അവസാനത്തെ അത്താഴം കഴിക്കാനും ഏറ്റവും സുപ്രധാനമായ ചില കാര്യങ്ങൾ പറഞ്ഞേല്പ്പിക്കാനുമായി യേശു ശിഷ്യന്മാരെ വിളിച്ചുകൂട്ടിയത്.\nഅപ്പർ റൂം എന്നും സെനക്കിൾ എന്നും അന്ത്യഅത്താഴമുറി എന്നുമൊക്കെ ഇത് അറിയപ്പെടുന്നു.\nഞങ്ങൾ അവിടെയെത്തുന്പോൾ ലോകമെങ്ങുംനിന്നുള്ള തീർഥാടകർ തിങ്ങിനിറഞ്ഞിരിക്കുകയായിരുന്നു. മിക്കവരും മൊബൈൽ ഫോണുകളിലും മുന്തിയ കാമറകളിലുമൊക്കെ ഫോട്ടോകൾ എടുക്കുന്ന തിരക്കിലായിരുന്നു. ആരും വർത്തമാനം പറയുന്നില്ല. നിശബ്ദത ഇത്ര കരുത്തോടെ കാതിലെത്തുന്നത് വല്ലപ്പോഴും മാത്രമാണ്.\nഇടയ്ക്ക് യൂറോപ്പിൽനിന്നെത്തിയ വലിയൊരു സംഘം പുറത്തിറങ്ങിയപ്പോഴാണ് ആ മുറി നന്നായി കാണാനായത്. കല്ലുപാകിയ തറ ചിലയിടത്തൊക്കെ തേഞ്ഞ് മെഴുകു പുരട്ടിയതുപോലെ കാണപ്പെട്ടു. ആളുകൾ അവരുടെ ബാല്യകാലം മുതൽ ബൈബിളിൽ വായിച്ചിട്ടുള്ള അന്ത്യ അത്താഴമുറി കണ്ട് അന്പരന്നുനില്ക്കുകയാണ്. തങ്ങളുടെ മധ്യേ ഒരു മേശയ്ക്കുചുറ്റും അവർ 13 പേരും അദൃശ്യമായി ഇരിക്കുന്നതുപോലെ. ആളുകൾ അതു മനസിൽ കാണുന്നുണ്ടാകും. ചിലരുടെ കണ്ണുകൾ നിറഞ്ഞിരിക്കുന്നതു കണ്ടു. ഇതാ നിങ്ങൾക്കായി മുറിക്കപ്പെട്ടതെന്നു പറഞ്ഞ് അവരുടെ മുന്നിലേക്ക് അപ്പവും വീഞ്ഞും നീട്ടപ്പെട്ടതുപോലെ മുഖങ്ങൾ വലിഞ്ഞുമുറുകിയിരിക്കുന്നു.\nവലിയ കൽത്തൂണുകളിൽനിന്ന് മേൽക്കൂരയിലേക്ക് ഉയരുന്ന കമാനസദൃശ്യമായ കെട്ടുകൾ. ഏതാനും അലങ്കാരവിളക്കുകൾ തൂക്കിയിട്ടുണ്ട്.\nഅന്ത്യ അത്താഴത്തിന്‍റെ ഓർമയ്ക്കായി ഒന്നുമില്ല ആ മുറിയിൽ, സന്ദർശകന്‍റെ മനസിലെ ചിത്രങ്ങളല്ലാതെ. കാരണം അന്ത്യ അത്താഴ മുറിയുടെ കൈവശാവകാശം ക്രൈസ്തവർക്കില്ല.\n2000 വർഷങ്ങൾക്കുമുന്പ് ആ മുറിയിൽ സംഭവിച്ചതൊക്കെ ഓർത്താൽ 2020ലെ ഈ ദിവസങ്ങളുമായി വലിയ സാദൃശ്യം തോന്നിപ്പോകും. മരണഭീതിയാൽ ലോകം മുറികളിലേക്കു ചുരുങ്ങിപ്പോകുന്പോൾ ഈ പെസഹാമുറി മനുഷ്യരോട് അടക്കം പറയും, ഓശാനകളുടെ ആഘോഷത്തെരുവിനടുത്തായിരുന്നു രണ്ടുസഹസ്രാബ്ദങ്ങൾക്കുമുന്പ് ഏകാന്തത ഘനീഭവിച്ച ഈ ഒറ്റമുറിവീടെന്ന്... ദൈവത്തിന്‍റെ മകനും അനുഭവിച്ചതാണ് മരണത്തെ മുഖാമുഖം കണ്ടപ്പോഴുണ്ടായ വേദനയും കടുത്ത ഏകാന്തതയുമൊക്കെ എന്ന്.....കരുണയില്ലാത്തവരും കപടവിശ്വാസികളും വെള്ളയടിച്ച കുഴിമാടങ്ങളുമായ വൈറസുകളാൽ അന്ന് ജറുസലേം പട്ടണം വിഴുങ്ങപ്പെട്ടിരുന്നെന്ന്......\nഅങ്ങനെയൊരു വൈകുന്നേരമാണ് യേശു ശിഷ്യന്മാരുമായി ഈ മുറിയിൽ കയറിയത്.\nഒരു തൂണിനു മുകളിലായി പെലിക്കൻ പക്ഷികളുടെ രൂപം കൊത്തിവച്ചിരിക്കുന്നു. കൊക്കുകൊണ്ട് കൊത്തിമുറിച്ച് തള്ളപ്പക്ഷി കുഞ്ഞങ്ങൾക്കായി നെഞ്ചിലെ ചോര കൊടുക്കുകയാണ്. കുരിശിൽ മരിക്കുന്നതിനു തൊട്ടുമുന്പ് യേശു കയറിയിറങ്ങിയ മുറിയിൽ പെലിക്കൻ തള്ളപ്പക്ഷിയുടെ മഹാത്യാഗത്തിന്‍റെ രൂപത്തിലേക്കുനോക്കി ആളുകൾ സ്വയം മറന്നു നില്ക്കുന്നു.\nദൈവം മനുഷ്യന്‍റെ കാലുപിടിച്ച മുറി\nയേശുവിന്‍റെ കാലത്തെ സെഹിയോൻ ഉൗട്ടുശാലയുടെ സ്ഥാനത്ത് 12-ാം നൂറ്റാണ്ടിൽ പണിതതാണ് ഇപ്പോഴത്തെ ഈ മുറിയെന്നാണ് ചില ചരിത്രകാരന്മാർ പറയുന്നത്. ഈ സ്ഥലത്തുതന്നെയായിരുന്നോ ആ മുറിയെന്നു കൃത്യമായി പറയാനാവില്ലെങ്കിലും ഇവിടെത്തന്നെയോ ഇതിനടുത്തോ ആയിരിക്കണം അതെന്നാണ് ഇതുവരെയുള്ള പഠനങ്ങൾ പറയുന്നത്. ആ മുറി ഇതേ സ്ഥലത്തായിരുന്നെങ്കിൽ ഈ കെട്ടിടത്തിനടിയിലുണ്ട്. അതോർത്തപ്പോൾ പാദംവഴി മസ്തിഷ്കത്തിലേക്ക് എന്തോ ഒന്നിന്‍റെ സാന്നിധ്യം.\nഎന്തായാലും യേശുവിനെ വധിക്കാനുള്ള ഗൂഢാലോചന അതിന്‍റെ പാരമ്യതയിലെത്തിയ ആ രാത്രിയിൽ രക്ഷപ്പെടാൻ ശ്രമിക്കാതെ അതേ പട്ടണത്തിന്‍റെ മധ്യത്തിലുള്ള ഒരു മുറിയിൽ യേശു ഉണ്ടായിരുന്നു. അതേമുറിയിലോ അതിനടുത്തോ ആണ് മറ്റൊരു വ്യാഴാഴ്ചദിവസം ഞാനും നിലയുറപ്പിച്ചിരിക്കുന്നത്. പരസ്പരം സ്നേഹിക്കണമെന്നു ദൈവം മനുഷ്യന്‍റെ കാലുപിടിച്ചു പറഞ്ഞ മുറി.\nപുളിപ്പില്ലാത്ത അപ്പത്തിന്‍റെ ഒന്നാംദിവസമായ അന്നു സന്ധ്യയോടെയാവണം യേശു ഈ മുറിയിലെത്തിയത്. അതിനുമുന്പ് ശിഷ്യന്മാർ ഇവിടെയെത്തി അത്താഴമേശ ഒരുക്കിയിട്ടുണ്ടാകണം. കാരണം അന്നു പകലാണ് പെസഹാ ഒരുക്കേണ്ടത് എവിടെയാണെന്നു ചോദിച്ചപ്പോൾ യേശു ഈ മുറിയെക്കുറിച്ചു പറഞ്ഞത്. നിങ്ങൾ നഗരത്തിലേക്കു ചെല്ലുക. ഒരു കുടം വെള്ളം ചുമന്നുകൊണ്ട് ഒരാൾ നിങ്ങൾക്കെതിരേ വരും. അവനെ അനുഗമിക്കുക. അവൻ എവിടെ ചെന്നു കയറുന്നുവോ അവിടത്തെ ഗൃഹനാഥനോടു ചോദിക്കുക, ഗുരുവിന് ശിഷ്യന്മാരോടൊപ്പം പെസഹാ ആചരിക്കാനുള്ള മുറി എവിടെയാണെന്ന്. രണ്ടു ശിഷ്യന്മാർ അതുപോലെതന്നെ ചെയ്തു. ആ വിട്ടൂകാരൻ അന്നു കാണിച്ചുകൊടുത്ത മുറിയിലാണ് ഒടുവിലത്തെ അത്താഴം ഒരുക്കപ്പെട്ടത്. ജറുസലേമിലെ ഏറ്റവും വലിയ സന്പന്നരിലൊരാളും യേശുവിന്‍റെ അനുയായിയുമായിരുന്ന നിക്കോദേമോസിന്‍റെയോ അരിമത്യാക്കാരൻ ജോസഫിന്‍റെയോ ആയിരുന്നിരിക്കാം ആ മുറി എന്നാണ് പണ്ഡിതർ പറയുന്നത്.\nജറുസലേമിന്‍റെ തെരുവുകളിലും മലഞ്ചെരുവുകളിലും ജനക്കൂട്ടങ്ങൾക്കു മധ്യേ പ്രസംഗിച്ചുനടന്ന യേശു തന്‍റെ വിടവാങ്ങൽ പ്രസംഗം നടത്തിയത് അടച്ചിട്ട ഈ മുറിയിൽ 12 ശിഷ്യന്മാരെ മാത്രം ഇരുത്തിക്കൊണ്ടാണ്. ഒടുവിലത്തെ അത്താഴം മാത്രമല്ല ഒടുവിലത്തെ പ്രസംഗവും അന്നായിരുന്നു. പ്രധാനമായും മൂന്നു കാര്യങ്ങളാണ് ഈ മുറിയിൽ നടന്നത്.\nനിലത്തിരുന്നു ശിഷ്യന്മാരുടെ പാദങ്ങൾ കഴുകി ചുംബിച്ചു. ഇങ്ങനെ നിങ്ങളും ചെയ്യാൻ താൻ മാതൃക കാണിക്കുകയാണെന്നു പറഞ്ഞു. ആരാണ് വലിയവൻ എന്നു തർക്കിച്ചുകൊണ്ടിരുന്ന ശിഷ്യന്മാർ തകർന്നു തരിപ്പണമായിപ്പോയിട്ടുണ്ടാകും. ഏറ്റവും വലിയവൻ ഏറ്റവും ചെറിയവനെപ്പോലെയാകണം. അധികാരമുള്ളവൻ ശുശ്രൂഷകനെപ്പോലെയുമാകണം. തീർന്നു. പിന്നീടൊരിക്കലും ശിഷ്യന്മാർക്കിടയിൽ അത്തരമൊരു തർക്കം ഉണ്ടായിട്ടില്ല.\nരണ്ടാമത്, അത്താഴത്തിനിടെ ഇതൊരു പുതിയ ഉടന്പടിയാണെന്നു പറഞ്ഞ്, അപ്പവും വീഞ്ഞുമെടുത്ത്് എല്ലാവർക്കും കൊടുത്തു. അനേകർക്കു പാപമോചനത്തിനുവേണ്ടി ബലിയായി നല്കുന്ന എന്‍റെ ശരീരവും രക്തവുമാണ് ഇതെന്നാണ് യേശു ആ നിമിഷം പറഞ്ഞത്. അനേകർക്കുവേണ്ടിയാണെങ്കിലും ഏറ്റവും പ്രിയപ്പെട്ടവരെ മാത്രമേ ആ നിർണായകരാത്രിയിൽ യേശു കൂടെ കൂട്ടിയിരുന്നുള്ളു. ഇക്കൊല്ലം അത്തരമൊരു പെസഹായാണ് നാം ആചരിക്കുന്നത്. ചരിത്രദിനം. ഏറ്റവും അടുത്തവരെ മാത്രം ഉൾപ്പെടുത്തി വീട്ടുമുറിയിലിരുന്ന് ജെറുസലേമിലെ ഉൗട്ടുമുറിയുടെ ഓർമ....ഇടവകകളിലെ പള്ളികൾ മാത്രമല്ല, യഥാർഥ പെസഹാ നടന്ന ജറുസലേമിലെ അപ്പർ റൂമും അതിനു വിളിപ്പാടകലെയുള്ള ഓശാന വീഥികളുമൊക്കെ ഇക്കൊല്ലം ശൂന്യമായിക്കിടക്കുന്നു.\nആ മുറിയിൽ നടന്ന ശ്രദ്ധേയമായ മൂന്നാമത്തെ കാര്യം, ഇവിടെവച്ച് യേശു അസ്വസ്ഥനായിരുന്നു എന്നതാണ്. നിമിഷങ്ങൾക്കുമുന്പ് താൻ കാൽ കഴുകി ചുംബിച്ച തന്‍റെ പ്രിയപ്പെട്ടവരിൽ ഒരാൾ മഹാപാപത്തിന്‍റെ വൈറസുമായി തന്നെ ചുംബിക്കാനിരിക്കുന്നത് അവൻ അറിഞ്ഞു. ഹൃദയം നുറുങ്ങുന്ന വേദനയോടെയാണ് അവൻ പറഞ്ഞത്, നിങ്ങളിലൊരാൾ എന്നെ ഒറ്റിക്കൊടുക്കുമെന്ന്. സ്തംഭിച്ചുപോയി ശിഷ്യർ. പത്രോസിന്‍റെ നാവിറങ്ങിപ്പോയി. യേശുവിന്‍റെ അടുത്ത് സ്നേഹക്കൂടുതലുകൊണ്ട് അദ്ദേഹത്തിന്‍റെ നെഞ്ചിലേക്കു ചാരിയിരുന്ന ശിഷ്യനെ പത്രോസ് ആഗ്യം കാണിച്ചു. ആരെക്കുറിച്ചാണ് യേശു പറയുന്നതെന്നു ചോദിക്കാൻ.\nനെഞ്ചോട് ഒട്ടിയിരുന്നുകൊണ്ടുതന്നെ ആ ശിഷ്യൻ ചോദിച്ചു. കർത്താവേ ആരാണത്? അവൻ പ്രതിവചിച്ചു: ഞാൻ വീഞ്ഞിൽമുക്കി ആർക്ക് അപ്പം കൊടുക്കുന്നുവോ അവൻ. യേശു അപ്പക്കഷണം മുക്കി ശിമയോൻ സ്കറിയോത്തായുടെ മകൻ യൂദാസിനു കൊടുത്തു. പിന്നെ ഒരു നിമിഷം യേശുവിന്‍റെ മുഖത്തുനോക്കാൻ യൂദാസിനു ധൈര്യമുണ്ടായിരുന്നില്ല. അവൻ പുറത്തുപോയി. അപ്പോൾ രാത്രിയായിരുന്നു. ആ മുറിയിലെ ഏറ്റവും വേദനാനിർഭരമായ നിമിഷം അതായിരുന്നിരിക്കാം. പിന്നീട് ആ മുറിയിൽ യൂദാസ് വന്നിട്ടേയില്ല. അയാൾ തൂങ്ങിമരിച്ച സ്ഥലം ഈ മുറിയിൽനിന്നു വലിയ ദൂരെയല്ല. ഇത്തിരി മാറി ഒരു കെട്ടിടത്തിന്‍റെ മുകളിൽനിന്നാണ് ആ സ്ഥലം ഗൈഡ് ഞങ്ങളെ കാണിച്ചത്. വലിയ തിരക്കില്ലാത്ത ആ പ്രദേശത്ത് ഇപ്പോൾ ഒരു ആശ്രമം ഉണ്ട്.\nആ മുറിയിൽവച്ച് യേശു ശിഷ്യന്മാരോട് പറഞ്ഞതിൽ കൂടുതലും സ്നേഹിക്കണമെന്നും ഭയപ്പെടരുതെന്നുമായിരുന്നു. ഫോട്ടോ എടുക്കലൊക്കെ ഏതാണ്ടൊന്ന് അടങ്ങിയപ്പോൾ തീർഥാടകരിലൊരാൾ ആ മുറിയിൽനിന്ന് ബൈബിൾ പതിയെ വായിച്ചു. ".......എന്‍റെ കുഞ്ഞുങ്ങളെ ഇനി അൽപസമയം കൂടി ഞാൻ നിങ്ങളോടുകൂടിയുണ്ടാകും.....ഞാൻ പോകുന്നിടത്തേക്കു വരാൻ നിങ്ങൾക്കു കഴിയുകയില്ല. ഒരു പുതിയ കല്പന നിങ്ങൾക്കു ഞാൻ തരുന്നു. നിങ്ങൾ പരസ്പരം സ്നേഹിക്കുവിൻ. നിങ്ങൾക്കു പരസ്പരം സ്നേഹമുണ്ടെങ്കിൽ നിങ്ങൾ എന്‍റെ ശിഷ്യന്മാരാണെന്ന് ലോകം അറിയും. 'ഒടുവിൽ ഒരു പ്രാർഥനയും ഒന്നിച്ച് പാട്ടുംപാടിയതിനുശേഷമാണ് യേശു ശിഷ്യന്മാരോടൊത്ത് പുറത്തിറങ്ങിയത്.\nഇതിനടുത്തായിരുന്നു പ്രധാനപുരോഹിതരായിരുന്ന അന്നാസിന്‍റെ കയ്യാഫാസിന്‍റെയും അരമനകൾ. അതിനു സമീപത്തുകൂടി നീങ്ങി ചെങ്കുത്തായ കെദ്രോണ് താഴ്‌വരയുടെ വശം ചേർന്നായിരിക്കാം യേശു ആ രാത്രിയിൽ ഈ മുറിയിൽനിന്നിറങ്ങി ഒലിവുമലയിലെ ഗദ്സേമൻ തോട്ടത്തിലേക്കു നടന്നത്. അപ്പർ റൂം സന്ദർശിക്കാനെത്തുന്നതിനുമുന്പ് ഞങ്ങളുടെ തീർഥാടകസംഘം അന്നുരാവിലെ ഗദ്സേമൻ തോട്ടത്തിലും പോയിരുന്നു. ഈ മുറിയിൽനിന്ന് കഷ്ടിച്ച് രണ്ടു കിലോമീറ്റർ ദുരമേ അവിടേക്കുള്ളു.\nതാഴത്തെ മുറിയിൽ ദാവീദ്\nഫ്രാൻസിസ്കൻ സന്യാസിമാരുടെ കൈവശമായിരുന്ന അന്ത്യ അത്താഴ മുറി പിന്നീട് മുസ്ലീങ്ങളുടെ കൈവശമായി. ഇപ്പോൾ ഇസ്രായേൽക്കാരുടെ കൈവശമുള്ള ഈ മുറി ക്രിസ്ത്യൻ-മുസ്ലീം-യഹൂദ തീർഥാടകർക്കായി തുറന്നുകൊടുത്തിരിക്കുകയാണ്.\nജോണ്‍പോൾ രണ്ടാമൻ മാർപാപ്പ, ബെനഡിക്റ്റ് പതിനാറാമൻ മാർപാപ്പ, ഫ്രാൻസിസ് മാർപാപ്പ എന്നിവർ ഈ മുറിക്കുള്ളിൽ വിശുദ്ധ ബലിയർപ്പിച്ചിട്ടുണ്ട്. തീർഥാടകർക്കു സന്ദർശനം മാത്രമേ അനുവദിച്ചിട്ടുള്ളു. വിശുദ്ധ കുർബാന സ്ഥാപിച്ച സ്ഥലമാണെങ്കിലും ഈ മുറിയിൽ ബലിയർപ്പിക്കാൻ അനുവാദം അപൂർവം ചില സന്ദർഭങ്ങളിൽ മാത്രമാണ്. ഇതൊരു മോസ്കാണെന്നു മുസ്ലീങ്ങൾ അവകാശപ്പെടുന്നു. 1948 മുതൽ ഇസ്രായേലിന്‍റെ കൈവശമാണിത്. ദാവീദ് രാജാവിന്‍റെ കല്ലറ ഇതിന്‍റെ താഴത്തെ മുറിയിലാണെന്നാണ് യഹൂദരുടെ വിശ്വാസം.\nയാത്രകഴിഞ്ഞ് നാലു വർഷത്തിനുശേഷം ഞാനിതെഴുതുന്നതും നിങ്ങൾ ഇതുവായിക്കുന്നതും സ്വന്തം മുറികളിൽ ഇരുന്നാണ്. സാധാരണപോലെയല്ല. ക്വാറന്‍റൈൻ പ്രഖ്യാപിച്ചിരിക്കുന്നതിനാൽ പുറത്തിറങ്ങാൻ പറ്റാത്തതുകൊണ്ട്. കോടിക്കണക്കിനു മനുഷ്യർ മുറികളിലേക്ക് ഒതുങ്ങിയിരിക്കുകയാണ്. പുറത്തെങ്ങും ദിവസങ്ങളായി ഒരു ദുഃഖവെള്ളിയുടെ പ്രതീതി. നിരത്തുകളൊക്കെ വിജനം. അന്നത്തെ പെസഹായും ദുഃഖവെള്ളിയും രണ്ടായിരം വർഷങ്ങൾക്കുശേഷം കണ്‍മുന്നിലെത്തിയതുപോലെ. ഇതിനു മറ്റൊരു വശംകൂടിയുണ്ട്. സ്വന്തമായി ഒരു വീടോ മുറിയോ ഇല്ലാത്തവർക്കുകൂടിയുള്ളതാണ് നമ്മുടെ വീട്ടിലെ അപ്പവും. യേശുവിനുമില്ലായിരുന്നു സ്വന്തമായി ഒരു മുറി.\nപിന്നെയും മുറിയിലെത്തിയ യേശു\nപക്ഷേ, സങ്കടങ്ങളിലും മരണഭയത്തിലും അവസാനിക്കുന്ന ഓർമ മാത്രമല്ല, ജറുസലേമിലെ ഈ മുറിയെന്നതാണ് ഏറ്റവും ശ്രദ്ധേയമായ കാര്യം. മരണത്തിന്‍റെ മാത്രമല്ല ഉയിർപ്പിന്‍റെ ചരിത്രവും ഈ ചുവരുകളിൽ എഴുതപ്പെട്ടിരിക്കുന്നു. ഉയിർത്തെഴുന്നേറ്റശേഷം യേശു ശിഷ്യന്മാർക്കു പ്രത്യക്ഷപ്പെട്ടത് ഇവിടെയാണ്. യേശുവിനെ കുരിശിൽ തറച്ചതിനുശേഷം യഹൂദന്മാരെ ഭയന്ന് ശിഷ്യന്മാരും യേശുവിന്‍റെ അമ്മയും പ്രാർഥനയിൽ കഴിഞ്ഞത് ഈ മുറിയിലായിരുന്നു. 2014ൽ ഫ്രാൻസിസ് മാർപാപ്പ ഇവിടെ ദിവ്യബലി മധ്യേ പറഞ്ഞത് മൂന്നു സുപ്രധാന സംഭവങ്ങൾ നടന്ന സ്ഥലമാണിതെന്നാണ്. ശിഷ്യന്മാരോടൊത്ത് അന്ത്യ അത്താഴം കഴിച്ചു, ഉയിർത്തെഴുന്നേറ്റശേഷം പ്രത്യക്ഷനായി, മാതാവിന്‍റെയും ശിഷ്യന്മാരുടെയും മേൽ പരിശുദ്ധാത്മാവ് വന്നു.\nഅതൊക്കെയാണ് സംഭവിക്കാനിരിക്കുന്നതും. ഇപ്പോൾ ക്വാറന്‍റൈനിലായിരിക്കുന്ന മുറികളിലൊക്കെ കഷ്ടതകൾക്കൊടുവിൽ നാളെ ഉയിർപ്പും പുത്തൻ ബോധ്യങ്ങളും ഉണ്ടാകും. പഴയ ചിന്തകളുടെ താഴത്തെ മുറികളിൽനിന്ന് മനുഷ്യർ മുകളിലത്തെ മുറികളിലേക്കു കയറും. 2020 മനുഷ്യചരിത്രത്തിലെ ഏറ്റവും വലിയ ഉയിർപ്പുതിരുനാളാകും.


അംബാല താവളം; മിസൈൽ സജ്ജമായ6റഫാൽ വിമാനങ്ങളെത്തും: ജൂലൈ 27ന്\nമനോരമ ലേഖകൻ June 30, 2020 06:39 AM IST\nന്യൂഡൽഹി ∙ മിസൈൽ സജ്ജമായ6റഫാൽ യുദ്ധവിമാനങ്ങൾ ജൂലൈ 27ന് ഫ്രാൻസിൽ നിന്ന് ഇന്ത്യയിലെത്തും. ഹരിയാനയിലെ അംബാല താവളമാക്കുന്ന വിമാനങ്ങൾ ഓഗസ്റ്റോടെ വ്യോമസേനയുടെ ഭാഗമാകും. പിന്നാലെ അവ ഇന്ത്യ – ചൈന അതിർത്തിയുടെ സുരക്ഷ ഉറപ്പാക്കാനുള്ള ദൗത്യത്തിൽ ചേരുമെന്നു സേനാ വൃത്തങ്ങൾ പറഞ്ഞു. നിലവിൽ സുഖോയ് 30, മിഗ് 29 യുദ്ധവിമാനങ്ങളാണ് അതിർത്തിയോടു ചേർന്നുള്ള താവളങ്ങളിൽ ചൈനയെ ലക്ഷ്യമിട്ടു നിലയുറപ്പിച്ചിരിക്കുന്നത്.\nവിമാനം പറത്താൻ ഇന്ത്യയുടെ7വ്യോമസേനാ പൈലറ്റുമാർ ഫ്രാൻസിൽ നിന്നു പ്രത്യേക പരിശീലനം നേടിയിട്ടുണ്ട്. യുഎഇയിലെ വ്യോമതാവളത്തിൽ ഇറങ്ങിയ ശേഷമാവും വിമാനങ്ങൾ ഇന്ത്യയിലേക്കെത്തുക. സേനയുടെ 17–ാം നമ്പർ സ്ക്വാഡ്രൻ (ഗോൾഡൻ ആരോസ്) റഫാലിനായി അംബാലയിൽ സജ്ജമാക്കും.\nEnglish summary: India to receive Rafale fighter jets